Feb 2, 2021, 03:28 pm IST\nമലയാള ചലച്ചിത്ര മേഖലയില് അഭിമാനവും നട്ടെല്ലും ഉള്ളവര്‍ക്ക് വംശനാശം വന്നിരിക്കുന്നു. രാഷ്ട്രീയത്തിന്റെ പേരില് അവാര്‍ഡ് വാപ്പസി നടത്തിയവരും തുണിയഴിച്ച് പ്രകടനം നടത്തിയ അലന്‍സിയറെ പോലുള്ള ഏഴാംകൂലികളും ഒന്നും ഒരക്ഷരം മിണ്ടാതെ തങ്ങളുടെ അടിമ മനോഭാവം പ്രകടമാക്കി. നടനും ചലച്ചിത്ര നിര്‍മ്മാതാവുമായ ജി സുരേഷ്‌കുമാര് മാത്രമാണ് പ്രതികരിക്കാനുള്ള തന്റേടം കാട്ടിയത്. മാന്യതയും കുലീനതയും കൈവിടാതെയാണ് പിണറായിയോട് അദ്ദേഹം പ്രതികരിച്ചത്. സംസ്ഥാന ചലച്ചിത്ര അവാര്‍ഡ് ദാനമായിരുന്നു പിണറായിയുടെ മാന്യതയില്ലാത്ത പെരുമാറ്റത്തിന്റെ വേദിയായത്.\nസംസ്ഥാന ചലച്ചിത്ര അവാര്‍ഡോ കേന്ദ്ര അവാര്‍ഡോ ഒരു പുരസ്‌കാരങ്ങളും ഇങ്ങനെ നല്‍കിയിട്ടില്ല. അയിത്തവും തീണ്ടലും തൊട്ടുകൂടായ്മയും നിലനിന്ന കാലത്തുപോലും ഒരു ഭരണാധികാരിയും ഇങ്ങനെ പ്രതികരിച്ചിട്ടില്ല. സംസ്ഥാന ചലച്ചിത്ര മേഖലയിലെ ഏറ്റവും വലിയ പുരസ്‌കാരമായ ജെ സി ഡാനിയേല് പുരസ്‌കാരമടക്കം 120 പുരസ്‌കാരങ്ങളാണ് വിതരണം ചെയ്യേണ്ടിയിരുന്നത്. സാധാരണ ഏറ്റവും പ്രധാനപ്പെട്ട പുരസ്‌കാരങ്ങള് മുഖ്യമന്ത്രി നല്‍കിയശേഷം ബാക്കിയുള്ളവ യോഗാദ്ധ്യക്ഷനോ സാംസ്‌കാരിക മന്ത്രിയോ ചലച്ചിത്ര അക്കാദമി ചെയര്‍മാനോ ഒക്കെ വിതരണം ചെയ്യുകയാണ് പതിവ്. ഇക്കുറി ചലച്ചിത്ര അക്കാദമി ചെയര്‍മാന് കമല് എന്ന കമാലുദ്ദീന് പതിവൊക്കെ തെറ്റിച്ചു. മൊത്തം പുരസ്‌കാരങ്ങളും മുഖ്യമന്ത്രിയെക്കൊണ്ടു തന്നെ വിതരണം ചെയ്താല് തന്നോട് പെരുത്ത് ഇഷ്ടമാകുമെന്ന് അദ്ദേഹം കരുതി. പുരസ്‌കാരങ്ങള് ഏറ്റുവാങ്ങാന് വന്ന നടീനടന്മാരെയും വിശിഷ്ടാതിഥികളെയും സാക്ഷ്യപ്പെടുത്തി പിണറായിതിരുമനസ്സ് പറഞ്ഞു, ‘അവാര്‍ഡുകള് കൈയില് കൊടുക്കാനാകില്ല. അവാര്‍ഡ് വാങ്ങുമ്പോള് പോലും ഒരാളും മാസ്‌ക് താഴ്ത്തരുത്.’\nജെ സി ഡാനിയേല് പുരസ്‌കാരം വിഖ്യാത സംവിധായകന് കെ എസ് സേതുമാധവനായിരുന്നു. അദ്ദേഹത്തിന്റെ അഭാവത്തില് മുന് ചീഫ് സെക്രട്ടറിയും മുന് വൈസ്ചാന്‍സലറും ഗാനരചയിതാവും ഒക്കെയായ കെ ജയകുമാറാണ് പുരസ്‌കാരം ഏറ്റുവാങ്ങാന് എത്തിയത്. മുഖ്യമന്ത്രിയായില്ലെങ്കിലും പാണ്ഡിത്യത്തിലും പ്രതിഭയിലും ജനപ്രീതിയിലും മികച്ച ഭരണകര്‍ത്താവ് എന്ന നിലയിലും പിണറായിയേക്കാള് എത്രയോ മുകളിലാണ് അദ്ദേഹം. അദ്ദേഹത്തിനു പോലും പുരസ്‌കാരം നേരിട്ടു നല്‍കാന് പിണറായി തയ്യാറായില്ല. മുന്നിലെ മേശപ്പുറത്ത് ശില്പവും സാക്ഷ്യപത്രവും പുരസ്‌കാരത്തുക അടങ്ങിയ കവറും വെച്ചുകൊടുത്തിട്ട് എടുത്തുകൊണ്ടു പൊയ്‌ക്കോളാന് പറയുകയായിരുന്നു. വളരെ പണ്ട് , കഴിഞ്ഞ നൂറ്റാണ്ടില് അധ:സ്ഥിത സമുദായക്കാര്‍ക്ക് തമ്പുരാന്മാര് ഓണക്കോടി കൊടുത്തിരുന്ന അതേ രീതിയിലാണ് സുല്‍ത്താന് പിണറായി പുരസ്‌കാരങ്ങള് നല്‍കിയത്. എണ്ണിയാലൊടുങ്ങാത്ത ഉപദേഷ്ടാക്കള് ഉണ്ടായിട്ടും മാന്യമായി പെരുമാറാന് പിണറായിയെ ഉപദേശിക്കാന് ആളില്ല എന്നതാണ് പ്രശ്‌നം. ഉണ്ടായിരുന്നെങ്കില് ജെ സി ഡാനിയേല് പുരസ്‌കാരവും മികച്ച ചിത്രം, മികച്ച നടന്, മികച്ച നടി, മികച്ച സംവിധായകന് എന്നിവ ഒഴികെ ബാക്കിയെല്ലാം വ്യത്യസ്തനാം ബാലനെയോ സുഡാപ്പി കമാലുദ്ദീനെയോ ഏല്‍പ്പിക്കാന് ഉപദേശിച്ചേനെ. ഉപദേഷ്ടാക്കളൊക്കെ സ്വര്‍ണ്ണക്കടത്തിന്റെയും ഈന്തപ്പഴത്തിന്റെ കുരു കളഞ്ഞ് സ്വര്‍ണ്ണം കയറ്റുന്നതിനെ കുറിച്ചുമുള്ള തീവ്ര ആലോചനയിലായതിനാല് ഇക്കാര്യമൊന്നും പരിഗണിക്കാന് ആര്‍ക്കും നേരമില്ല.\nമലയാള ചലച്ചിത്രമേഖല ഇതിനോട് എങ്ങനെ പ്രതികരിച്ചു എന്നതും നമ്മള് കാണേണ്ടതാണ്. മുഖ്യമന്ത്രിയുടെ സ്ഥിരം ഉപദേഷ്ടാവും കൈരളി ചാനല് ചെയര്‍മാനും ഇടതുപക്ഷ സഹയാത്രികനുമായ മമ്മുട്ടി മുതല് ഒരു ചലച്ചിത്ര നടനും ഇതിനെക്കുറിച്ച് പ്രതികരിച്ചില്ല. ഈ കാട്ടിയത് മര്യാദകേടാണ് എന്നു പറയാനുള്ള തന്റേടം സാംസ്‌കാരിക നായകര് എന്ന് സ്വയം അഭിമാനിക്കുകയും പറഞ്ഞുനടക്കുകയും ചെയ്യുന്ന ഒരു നടനും തിരക്കഥാകൃത്തിനും ചലച്ചിത്ര പ്രവര്‍ത്തകര്‍ക്കും ഉണ്ടായില്ല. ഏറാന്‍മൂളികളുടെയും സ്ഥാപിത താല്പര്യക്കാരുടെയും നട്ടെല്ലില്ലാത്ത കാപട്യക്കാരുടെയും ഒക്കെ താവളമായി സാംസ്‌ക്കാരിക മേഖല ്അധ:പതിച്ചിരിക്കുന്നു.\nകൊറോണരോഗം പിടിക്കുമെന്ന ഭയത്തിലാണ് മുഖ്യന് പുരസ്‌കാരദാനം നിര്‍വ്വഹിക്കാതിരുന്നത് എന്നാണ് അക്കാദമി അദ്ധ്യക്ഷന് നല്‍കിയ ഭാഷ്യം. അങ്ങനെയാണെങ്കില് ഈ പുരസ്‌കാരദാനം ഓണ്‍ലൈനില് ആക്കിയശേഷം വീട്ടിലെത്തിച്ചാല് പോരായിരുന്നോ? അതിനുള്ള അന്തസ്സെങ്കിലും അക്കാദമിക്ക് കാട്ടാമായിരുന്നു. ഇവിടെ അതിനേക്കാള് ഗുരുതരമായ പ്രശ്‌നം മുഖ്യമന്ത്രിയുടെ പെരുമാറ്റത്തിലെ മാറ്റവും മരണഭയവുമാണ്. മുഖ്യമന്ത്രിയുടെ കണ്ണുകളില് ഭീതിയുടെ നിഴലുകള് കാണുന്നു. അദ്ദേഹത്തിന്റെ ചലനങ്ങളിലും വാക്കുകളിലും മൃത്യുവിന്റെ ഭീതി നിഴലിക്കുന്നു. വാക്കുകള്‍ക്ക് പഴയ തന്റേടമില്ല. നുണയാണെങ്കില് പോലും കഠിനവും പരുഷവുമായി പറയുന്ന പഴയ കണ്ണൂര് സി പി എം ശൈലിയില്ല. പിണറായിയുടെ ചിന്തകളില് മരണം സ്വാധീനിച്ചിരിക്കുന്നു. ആ മനസ്സിനെ മരവിപ്പിച്ചിരിക്കുന്നു. ചിന്തകളുടെ സിരാപടലങ്ങളെ മരണഭീതി കാര്‍ന്നു തിന്നുന്നു. അതുകൊണ്ടാണല്ലോ, കൊറോണ പിടിക്കും എന്ന ഭയത്തില് പുരസ്‌കാരം നല്‍കാതെ മേശപ്പുറത്തു വെച്ച് പിന്നാക്കം മാറിനിന്നത്.\nഅദ്ദേഹത്തിന്റെ പഴയ പ്രസ്താവനകളാണ് ഓര്‍മ്മവരുന്നത്. ഊരിപ്പിടിച്ച വാളുകള്‍ക്കും കത്തികള്‍ക്കും ഇടയിലൂടെ ഞാന് നടന്നുപോയിട്ടുണ്ട് എന്നു തുടങ്ങിയ പ്രസ്താവനകള് സത്യമായിരുന്നെങ്കില് ആ പിണറായിയെ നമുക്ക് നഷ്ടമായിരിക്കുന്നു. ഊരിപ്പിടിച്ച വാളുകള് പോയിട്ട് കൊറോണ വന്നെങ്കിലോ എന്ന ഭയത്തില് ഗ്ലൗസും മാസ്‌കും ഇട്ടിട്ടും അവാര്‍ഡ്ദാനം നടത്താന് പോലും കെല്പും ധൈര്യവുമില്ലാത്ത ഈ പേടിത്തൂറിയാണോ ഇരട്ടച്ചങ്കന്! കഷ്ടം! നാണമാവില്ലേ ഇദ്ദേഹത്തെ ഇരട്ടച്ചങ്കന് എന്നുവിളിക്കാന്. പഴയ വാടിക്കല് രാമകൃഷ്ണന് കേസ് ഇപ്പോള് പിണറായിയുടെ മനസ്സില് ഓടിയെത്തുന്നുണ്ടാകും. വാടിക്കല് രാമകൃഷ്ണനെ കൊന്നതില് പിണറായിക്ക് പങ്കുണ്ടെന്ന് അടുത്തിടെയാണ് ദൃക്‌സാക്ഷി പറഞ്ഞത്. അതടക്കം എത്രയെത്ര കൊടും ക്രൂരതകള്‍ക്ക് പിണറായി നേതൃത്വം നല്‍കിയിരുന്നു. ആ സി പി എം അക്രമങ്ങളില് മരണം വരിച്ച ഓരോരുത്തരുടെയും മുഖം ഇപ്പോള് മൃത്യുഭയം പൂണ്ട് പുരസ്‌കാരദാനത്തിന് ഒരുമ്പെടാതെ വേദിയുടെ പിന്നിലേക്ക് ജീവഭയത്തോടെ മാറിനിന്ന പിണറായിയുടെ മുഖത്തെ മരണഭീതി ചെയ്തുകൂട്ടിയ സ്വയംകൃതാനര്‍ത്ഥങ്ങളുടേതാണ്. ആ മനസ്സിന്റെ ക്രൂരതയില് എരിഞ്ഞടങ്ങിയ പാവം ബലിദാനികളുടെ സ്വപ്‌നങ്ങളുടേതാണ്.\nമുഖ്യമന്ത്രിസ്ഥാനം രാജാധികാരമല്ല. അത് സുല്‍ത്താന് പദവിയുമല്ല. ഉടുമുണ്ട് ഇടത്തോട്ട് ഉടുത്ത് മുസ്ലീം കേന്ദ്രങ്ങളിലും വലത്തോട്ട് ഉടുത്ത് ഹിന്ദു കേന്ദ്രങ്ങളിലും പര്യടനം നടത്തുന്ന മാന്ത്രികനായ മാന്‍ഡ്രേക്കിന്റെ ഇന്ദ്രജാലങ്ങള്‍ക്ക് കാലം നല്‍കുന്ന തിരിച്ചടിയിലൂടെയാണ് ഇന്ന് പിണറായി കടന്നുപോകുന്നത്. സ്വന്തം കാര്, ഏറ്റവും മുന്തിയ കാര് തന്നെ കേടായപ്പോള് ഓട്ടോറിക്ഷ പിടിച്ച് ശ്രീപത്മനാഭനെ തൊഴുത് വന്ദിക്കാന് പോയ ശ്രീ ചിത്തിരതിരുന്നാള് ബാലരാമവര്‍മ്മ മഹാരാജാവിന്റെ പാദസ്പര്‍ശം ഏറ്റ മണ്ണാണ് ഇത്. വിനയാന്വിതനായല്ലാതെ അദ്ദേഹം ആരോടും പെരുമാറിയിട്ടില്ല. സഹസ്രകോടികളുടെ അധിപനായ പത്മനാഭന്റെ പാദങ്ങളില് എല്ലാം സമര്‍പ്പിച്ച് തുളസിക്കതിരും ഒരു കൈക്കുടന്നയില് ചന്ദനവുമായി ഇറങ്ങുന്ന ആ ലാളിത്യം ആവോളം നുകര്‍ന്നവരാണ് അനന്തപുരിവാസികള്. അവര്‍ക്കു മുന്നിലാണ് ഊരിപ്പിടിച്ച വാളിന്റെയും മറ്റും കോമാളിക്കഥകളുമായി മരണഭയത്തോടെ ഇടറിയ കാലും പതറിയ ശബ്ദവുമായി സുല്‍ത്താന് ജാഡകളിറക്കുന്നത്. മതിയായി പ്രഭോ, അങ്ങയോട് കടക്ക് പുറത്ത് എന്നു പറയാനുള്ള മര്യാദകേട് മലയാളിക്കില്ല. പക്ഷേ, മതിയായിരിക്കുന്നു. എല്ലാം ശരിയാക്കും എന്നുപറഞ്ഞിട്ട് എത്ര ശരിയായി എന്ന് അങ്ങ് ആലോചിക്കണം. ഇപ്പോഴത്തെ ഭയത്തിനു പിന്നില് ആ ചിന്തയും ഞങ്ങള് അറിയുന്നു.


ചരിത്രം കുറിച്ച് ക്രൊയേഷ്യ; ഇംഗ്ലണ്ടിനെ അട്ടിമറിച്ച് ലോകകപ്പ് ഫൈനലില്,croatia beat england to enter world cup finalkeralaonlinenews.com | Malayalam news, kerala news, onlinenews,\nSaturday March 23rd, 2019 - 3:06:pm\nചരിത്രം കുറിച്ച് ക്രൊയേഷ്യ; ഇംഗ്ലണ്ടിനെ അട്ടിമറിച്ച് ലോകകപ്പ് ഫൈനല...\nചരിത്രം കുറിച്ച് ക്രൊയേഷ്യ; ഇംഗ്ലണ്ടിനെ അട്ടിമറിച്ച് ലോകകപ്പ് ഫൈനലില്\nUpdated: Thursday 12 July 2018 08:50:14 AM\nമോസ്‌ക്കോ: പ്രവചനങ്ങളെയെല്ലാം കാറ്റില് പറത്തി ക്രൊയേഷ്യ ലോകകപ്പ് ഫൈനലില്. ലുഷ്നിക്കി സ്റ്റേഡിയത്തില് നടന്ന വമ്പന് അട്ടിമറികളിലൊന്നില് ഇംഗ്ലണ്ടിനെ ഒന്നിനെതിരെ രണ്ടു ഗോളുകള്‍ക്ക് തോല്‍പ്പിച്ചാണ് ക്രൊയേഷ്യയുടെ ഫൈനല് പ്രവേശം. ഞായറാഴ്ച കലാശപോരാട്ടത്തില് ക്രൊയേഷ്യ ഫ്രാന്‍സിനെ നേരിടും.\nഅഞ്ചാം മിനിറ്റില് തന്നെ കീറന് ട്രിപ്പിയറുടെ ഗോളില് ഇംഗ്ലണ്ടാണ് മുന്നിലെത്തിയത്. എന്നാല്, അറുപത്തിയെട്ടാം മിനിറ്റില് ഇവാന് പെരിസിച്ച് സമനില നേടി. എക്സ്ട്രാ ടൈമിന്റെ 109-ാം മിനിറ്റില് മരിയോ മന്‍സൂക്കിച്ച് ചരിത്രം കുറിച്ച ഗോള് വലയിലാക്കി.\nലൂക്കാ മോഡ്രിച്ച്ഇവാന് റാക്കിട്ടിച്ച് സഖ്യത്തിന്റെ കരുത്തില് മത്സരം ക്രൊയേഷ്യ പിടിച്ചെടുക്കുകയായിരുന്നു. ലോകകപ്പില് ആദ്യമായി സമ്പൂര്‍ണ ഫോമിലേക്കുയര്‍ന്ന മുന്‍നിരയിലെ പെരിസിച്ച്മാന്‍സൂക്കിച്ച് സഖ്യവും ക്രൊയേഷ്യയുടെ വിജയത്തില് നിര്‍ണായക സംഭാവന നല്‍കി.\n1998ല് ആദ്യ ലോകകപ്പില് സെമിയില് തോറ്റെങ്കിലും മൂന്നാം സ്വന്തമാക്കി മടങ്ങിയ ക്രൊയേഷ്യയ്ക്ക്, ആദ്യ ലോകകിരീടം നേടാനുള്ള സുവര്‍ണാവസരമാണ് ഒരു മത്സരമകലെ കാത്തിരിക്കുന്നത്.\nശനിയാഴ്ച നടക്കുന്ന ലൂസേഴ്‌സ് ഫൈനലില് ഇംഗ്ലണ്ട് ബല്‍ജിയത്തെ നേരിടും. ഗ്രൂപ്പുഘട്ടത്തില് ഇരുവരും നേര്‍ക്കുനേര് വന്നപ്പോള് വിജയം ബല്‍ജിയത്തിനായിരുന്നു.\nRead more topics: FIFA World Cup 2018, Croatia, England\nFIFA World Cup 2018: Croatia beat England 2-1 to enter World Cup final for first time\nലോകകപ്പ് രണ്ടാം സ്ഥാനക്കാരായ ക്രൊയേഷ്യയെ 6-0ന് തരിപ്പണമാക്കി സ്‌പെയിന്റെ തിരിച്ചുവരവ്\nഇംഗ്ലണ്ട് 5-0ന് പരമ്പര പിടിച്ചാല് ഇന്ത്യയുടെ ടെസ്റ്റിലെ ഒന്നാം റാങ്കിന് എന്ത് സംഭവിക്കും


Kerala Blasters vs FC Goa: ഇത് ഞങ്ങളുടെ വീടാണ്.. ഗോവയെ പേടിയില്ലെന്ന് കേരള ബ്ലാസ്റ്റേഴ്സ് പരിശീലകന് - kerala blasters head coach eelco schattorie about their home match against fc goa today | Samayam Malayalam\nkerala blasters head coach eelco schattorie about their home match against fc goa today\nഇത് ഞങ്ങളുടെ വീടാണ്.. ഗോവയെ പേടിയില്ലെന്ന് കേരള ബ്ലാസ്റ്റേഴ്സ് പരിശീലകന്\nKamalesh Kv | Samayam Malayalam | Updated: 01 Dec 2019, 04:24:00 PM\nബെംഗളൂരു എഫ് സിക്കെതിരായ കഴിഞ്ഞ മത്സരത്തിൽ രണ്ട് സ്ട്രൈക്കര്‍മാരെ മുന്‍നിരയില് ഇറക്കിയുള്ള അക്രമണാത്മക ഫുട്ബോളിനാണ് ബ്ലാസ്റ്റേഴ്സ് നേതൃത്വം നല്‍കിയത്. അതേ ശൈലി തന്നെയാകും ഇന്നത്തെ മത്സരത്തിലും കേരള ബ്ലാസ്റ്റേഴ്സ് സ്വീകരിക്കുക\nകൊച്ചി: കലൂര് സ്റ്റേഡിയത്തില് ഇന്ന് എഫ് സി ഗോവയ്ക്ക് എതിരെ നടക്കുന്ന മത്സരത്തില് ജയിക്കാനുറച്ച് തന്നെയാണ് കേരള ബ്ലാസ്റ്റേഴ്സ് ഇറങ്ങുകയെന്ന് മുഖ്യപരിശീലകന് ഇല്‍കോ ഷട്ടോരി. ഗോവയെ പേടിയില്ലെന്നും ജയം മാത്രമായിരിക്കും ബ്ലാസ്റ്റേഴ്സിന്‍റെ ലക്ഷ്യമെന്നും ഈൽകോ ഷറ്റോരി പറഞ്ഞു. കലൂര് ജവഹര് ലാല് നെഹ്റു സ്റ്റേഡിയത്തില് വൈകീട്ട് 7.30നാണ് മത്സരം നടക്കുക.\nഇന്നത്തേത് കേരള ബ്ലാസ്റ്റേഴ്സിന് ഹോം മത്സരമാണ്. അതുകൊണ്ട് തന്നെ ആക്രമണത്തിലൂന്നിയുള്ള കളി തന്നെയാകും ബ്ലാസ്റ്റേഴ്സ് പുറത്തെടുക്കുക. പ്രതിരോധത്തില് ഊന്നി കളിക്കു്നന കേരള ബ്ലാസ്റ്റേഴ്സിനെ ഇന്ന് ഗോവയ്ക്ക് കാണാൻ കഴിയില്ലെന്നും ഷട്ടോരി പറഞ്ഞു. ഇന്നത്തെ മത്സരത്തില് എഫ് സി ഗോവയെ നേരിടുന്നതിന് മുന്നോടിയായി സംസാരിക്കുകയായിരുന്നു ഇല്‍കോ ഷട്ടോരി.\nകഴിഞ്ഞ മത്സരത്തിൽ ബെംഗളൂരു എഫ് സിക്ക് എതിരെ രണ്ട് സ്ട്രൈക്കര്‍മാരെ മുന്‍നിരയില് ഇറക്കിയുള്ള അക്രമണാത്മക ഫുട്ബോളിനാണ് കേരള ബ്ലാസ്റ്റേഴ്സ് നേതൃത്വം നല്‍കിയത്. ക്യാപ്റ്റന് ഒഗ്ബെചെയും മെസി ബൗളിയും ചേര്‍ന്ന് മുന്നേറ്റത്തില് മികച്ച കൂട്ടുകെട്ട് ഉണ്ടാക്കുകയും ചെയ്തിരുന്നു. അതുപോലെ തന്നെയാകും ഇന്നത്തെ മത്സരത്തെയും കേരള ബ്ലാസ്റ്റേഴ്സ് സമീപിക്കുക.\nAlso Read: ഏറ്റവും കൂടുതല് പേടി എന്തിനെ? ഒരു ദ്വീപില് ഒറ്റപ്പെട്ടാല് കൂടെ വേണമെന്ന് ആഗ്രഹമുള്ള രണ്ട് കാര്യങ്ങള്? കിടിലൻ ഉത്തരങ്ങളുമായി ബ്ലാസ്റ്റേഴ്സ് താരം!!\nതാൻ ഡിഫൻസീവ് മൈൻഡുമായി ഫുട്ബോളിനെ സമീപിക്കുന്ന ഒരു പരിശീലകൻ അല്ല താനെന്ന് ഇല്‍കോ ഷട്ടോരി വ്യക്തമാക്കി. അക്രമണോത്സുക ഫുട്ബോള് തന്നെയാണ് തന്‍റെ രീതി. എന്നാല് സാഹചര്യം അത്രമേല് ആവശ്യപ്പെടുമ്പോള് അല്ലാതെ താൻ ഡിഫൻസീവ് ആയി കളിക്കാറില്ലെന്നും ഷറ്റോരി പറഞ്ഞു. ഇന്നത്തെ മത്സരത്തില് മൂന്ന് പോയിന്‍റ് സ്വന്തമാക്കാന് കേരള ബ്ലാസ്റ്റേഴ്സിന് കഴിയുമെന്നും അദ്ദേഹം ആത്മവിശ്വാസം പ്രകടിപ്പിച്ചു.\nഏറ്റവും കൂടുതല് പേടി എന്തിനെ? ഒരു ദ്വീപില് ഒറ്റപ്പെട്ടാല് കൂടെ വേണമെന്ന് ആഗ്രഹമുള്ള രണ്ട് കാര്യങ്ങള്? കിടിലൻ ഉത്തരങ്ങളുമായി ബ്ലാസ്റ്റേഴ്സ് താരം!!ആര്‍ട്ടിക്കിള് ഷോ\nകേരള ബ്ലാസ്റ്റേഴ്സ് എഫ്സി ഗോവ ഇല്‍കോ ഷട്ടോരി Kerala Blasters vs FC Goa Kerala Blasters isl 2019 20 fc goa Eelco Schattorie\nWeb Title : kerala blasters head coach eelco schattorie about their home match against fc goa today


Anil akkara mla about phone tapping at niyamasabha-പിണറായി വിജയൻ ഉൾപ്പെടെയുളള രാഷ്ട്രീയ നേതാക്കളുടെ ഫോൺ ചോർത്തുന്നു: അനിൽ അക്കര\nസിപിഎം നേതാക്കൾപോലും ഫോൺ ചോർത്തലിൽനിന്നും രക്ഷപ്പെടുന്നില്ല. ഭരണ-പ്രതിപക്ഷത്തുളള 27 നേതാക്കളുടെ ഫോൺ ചോർത്തുന്നു.\nതിരുവനന്തപുരം: മുഖ്യമന്ത്രി പിണറായി വിജയൻ ഉൾപ്പെടെയുളള രാഷ്ട്രീയ നേതാക്കളുടെ ഫോൺ ചോർത്തുന്നതായി കോൺഗ്രസ് നേതാവും വടക്കാഞ്ചേരി എംഎൽഎയുമായ അനിൽ അക്കരയുടെ ആരോപണം. നിയമസഭയിലാണ് അനിൽ അക്കര ആരോപണം ഉന്നയിച്ചത്. സിപിഎം നേതാക്കൾപോലും ഫോൺ ചോർത്തലിൽനിന്നും രക്ഷപ്പെടുന്നില്ല. ഭരണ-പ്രതിപക്ഷത്തുളള 27 നേതാക്കളുടെ ഫോൺ ചോർത്തുന്നുവെന്നും അദ്ദേഹം നിയമസഭയിൽ പറഞ്ഞു.\nധനവിനിയോഗ ബില്ലിന്റെ ചർച്ചയ്ക്കിടെയാണ് അനിൽ അക്കര ഗുരുതരമായ ആരോപണം ഉന്നയിച്ചത്. നേതാക്കളുടെ ഫോൺ ചോർത്തലുമായി ബന്ധപ്പെട്ട് ബിഎസ്എൻഎല്ലിനോട് പരാതിപ്പെട്ടിട്ടും നടപടിയൊന്നുമുണ്ടായിട്ടില്ലെന്നും അദ്ദേഹം പറഞ്ഞു. അതേസമയം, ഫോൺ ചോർത്തലിനു പിന്നിൽ ബിഎസ്എൻഎൽ ആണോ, പൊലീസോ, കേന്ദ്ര ഏജൻസികൾ ആരെങ്കിലുമാണോ എന്ന കാര്യത്തിൽ ഒരു സൂചനയുമില്ല.


നെഞ്ചുവേദന എല്ലാം ഹൃദയാഘാതമല്ല : Deepika.com Sthreedhanam News\nമനുഷ്യനെ ഏറെ പേടിപ്പെടുത്തുന്ന വേദനകളിലൊന്നാണ് നെഞ്ചുവേദന. ശരീരത്തിെൻറ മധ്യഭാഗത്തായി എവിടെ വേദന അനുഭവപ്പൊലും അത് ഹൃദയാഘാതമാണോ എന്ന പേടിയുണ്ടാകുന്നത് സ്വാഭാവികവുമാണ്. എന്നാൽ വെറും നെഞ്ചുവേദനയെ അത്രമേൽ പേടിയോടെ സമീപിക്കേണ്ടതില്ല. വേദനകൾ പലതും ശരീരത്തിന് ദോഷകരമായ പ്രക്രിയ ആണെങ്കിലും എല്ലാ നെഞ്ചുവേദനയും ഹൃദയാഘാതമെന്ന് കരുതേണ്ടതില്ല. ഹൃദയാഘാതവും മറ്റു നെഞ്ചുവേദനകളും തമ്മിൽ വലിയ വ്യത്യാസങ്ങളില്ലെങ്കിലും രോഗികൾക്ക് ഒറ്റ നോട്ടത്തിൽ ഇത് തിരിച്ചറിയാൻ സാധിക്കും.\nകൊളസ്ട്രോളും ചില കോശങ്ങളും അടിഞ്ഞുണ്ടാകുന്ന പ്ലാക്കുകൾക്ക് ക്ഷതം ഉണ്ടാകുന്പോൾ അവിടെ രക്തം കട്ടപിടിക്കുകയും രക്തക്കുഴൽ പൂർണമായി അടഞ്ഞുപോവുകയും ചെയ്യുന്നു. ഇങ്ങനെ രക്തയോട്ടം പെട്ടെന്ന് നിലച്ചുപോകുന്പോൾ ഹൃദയകോശങ്ങൾ നശിക്കുകയും ത·ൂലം ദീർഘനേരം നെഞ്ചുവേദന അനുഭവപ്പെടുകയും ചെയ്യുന്നു. ഇതാണ് ഹൃദയാഘാതം.\nഹൃദയാഘാതത്തിെൻറ വേദന 30 മുതൽ 60 മിനിറ്റ് വരെ ഒരു രോഗിക്ക് അനുഭവപ്പെടും. നെഞ്ചിൽ കലശലായ വേദന അനുഭവപ്പെടും. വലിയ ഭാരം കയറ്റി വച്ചതു പോലുള്ള വേദന. ഇത് ചിലപ്പോൾ ഒരു നീറ്റലായിരിക്കാം. ഇത്തരം വേദന ശരീരത്തിന് മുകൾ ഭാഗത്തേക്കും പരന്നേക്കാം. ഇടത് കൈയിലേക്കും തോളിലേക്കും മുതുകിലേക്കും വേദന വ്യാപിക്കും. ശരീരത്തിന് മുകളിൽ കഴുത്തിലേക്കും താടിയെല്ലിെൻറ ഭാഗത്ത് വരെയും വേദന വ്യാപിക്കുന്നതും ഒരു പ്രധാന ലക്ഷണമാണ്. എന്നാൽ വയറിന് താഴേക്ക് വേദന അനുഭവപ്പെടില്ല. അതോടൊപ്പം തന്നെ ശരീരം വല്ലാതെ വിയർക്കുകയും ചെയ്യും.\nഎന്നാൽ പ്രമേഹ രോഗികൾക്ക് വേദന ഇല്ലാതെ ചില അസ്വസ്ഥതകൾ മാത്രമാണുണ്ടാവുക. അതേസമയം പ്രമേഹ രോഗികളുടെ ശരീരവും വിയർക്കുന്നത് സാധാരണയാണ്. ഇത്തരം വേദനകൾ അനുഭവപ്പൊൽ ഉടനടി മറ്റൊരാളുടെ സഹായത്തോടെ ഡോക്ടറെ കാണണം.\nഗ്യാസ്ട്രബിൾ അല്ലെങ്കിൽ ദഹനക്കേട് എന്ന രോഗവും ഹൃദയാഘാതത്തോട് വളരെയേറെ സാമ്യമുള്ളവയാണ്. ഹൃദയാഘാത്തിെൻറ വേദനയോട് സാമ്യമുണ്ടാവുമെങ്കിലും ശരീരത്തിെൻറ മറ്റു ഭാഗങ്ങളിലേക്ക് പരക്കാനുള്ള സാധ്യത നന്നേ കുറവാണ്. നല്ല വേദന അനുഭവപ്പെടുന്നത് സ്വാഭാവികമാണ്. എന്നാൽ ശരീരം വിയർക്കില്ല.\nന്യൂമോണിയ മൂലമുണ്ടാകുന്ന നെഞ്ചുവേദന\nന്യൂമോണിയ ബാധിച്ചവർക്കും നെഞ്ചുവേദന അനുഭവപ്പെ ടാം. ന്യൂമോണിയ മൂലമുണ്ടാകുന്ന വേദനയും ഹൃദയാഘാതവും തമ്മിൽ വലിയ അന്തരമുണ്ട്. ന്യൂമോണിയ ബാധിച്ചവർക്ക് ചെസ്റ്റ് ഇൻഫക്ഷൻ കാരണമാണ് നെഞ്ചുവേദന അനുഭവപ്പെടുക. ഇത് പെട്ടെന്നുണ്ടാകുന്ന വേദനയല്ല. ന്യൂമോണിയ രോഗികൾക്ക് കലശലായ ചുമയും ശ്വാസംമുലുമുണ്ടാകും. സാമാന്യം കാഠിന്യമുള്ള വേദനയാണെങ്കിലും ഹൃദയാഘാതവുമായി താരതമ്യം ചെയ്യുന്പോൾ വേദന കുറവായിരിക്കും. മാത്രവുമല്ല ന്യൂമോണിയ ലക്ഷണങ്ങൾ കൂടുന്നതിനനുസരിച്ച് തുടർച്ചയായുള്ള വേദനയായിരിക്കും അനുഭവപ്പെടുക. ഇത്തരം വേദനകൾ ശ്വാസമെടുക്കുന്പോൾ അധികമാവാനുള്ള സാധ്യതയും ഏറെയാണ്.\nമസിൽ വേദനകൾ നെഞ്ചിൽ ഒരു പോയിൻറിൽ മാത്രമായി അനുഭവപ്പെടുന്നതാണിത്. ഇത്തരം വേദനയും ശരീരത്തിെൻറ മറ്റു ഭാഗങ്ങളിലേക്ക് പരക്കില്ല. പുകവലി, ഭക്ഷണക്രമം, കൊഴുപ്പിെൻറ അളവ് കൂടുക തുടങ്ങിയ കാരണങ്ങളാൽ ഉണ്ടായേക്കാവുന്ന വേദനയാണ് മസിൽ വേദന. വേദന അനുഭവപ്പെടുന്ന ശരീരഭാഗങ്ങൾക്ക് ചലനമുണ്ടാകുന്പോൾ വേദന കൂടാനും സാധ്യതയേറെയാണ്.\nനെഞ്ചുവേദന പലതാണെങ്കിലും അനുഭവപ്പെടുന്നയുടൻ വിദഗ്ധ പരിശോധന നടത്തണം. നെഞ്ചുവേദനയുടെ യഥാർഥ കാരണം കണ്ടെത്തി ചികിത്സ നൽകാൻ വിദഗ്ധ പരിശോധന അത്യാവശ്യമാണ്. വേദനയുണ്ടായാൽ ഉടൻതന്നെ രോഗിയെ മറ്റൊരാളുടെ സഹായത്തോടെ ആശുപത്രിയിൽ എത്തിക്കണം. നെഞ്ചുവേദനയെ നിസാരവൽക്കരിച്ച് സമയം പാഴാക്കിയാൽ ജീവൻ തന്നെ നഷ്ടമായേക്കാം.\nഡോ. സുദീപ് കോശി കുര്യൻ\nകണ്‍സൾൻറ് കാർഡിയോളജിസ്റ്റ്, ആസ്റ്റർ മിംസ് ഹോസ്പിറ്റൽ, കോഴിക്കോട്\nതയാറാക്കിയത്: പ്രബൽ ഭരതൻ


ബൈബിള് കഥകള്: ഒരു പെണ്‍കുട്ടി ഒരു ശക്തനെ സഹായിക്കുന്നു - യഹോവയുടെ സാക്ഷികളുടെ ഔദ്യോഗിക വെബ്സൈറ്റ്\nഈ കൊച്ചു പെണ്‍കുട്ടി എന്തായിരിക്കും പറയുന്നത്? യഹോവയുടെ പ്രവാചകനായ എലീശായെക്കുറിച്ചും അത്ഭുതങ്ങള് പ്രവര്‍ത്തിക്കാന് യഹോവ അവനെ സഹായിക്കുന്നതിനെക്കുറിച്ചും ആണ് അവള് ആ സ്‌ത്രീയോടു പറയുന്നത്. ആ സ്‌ത്രീ ഒരു ഇസ്രായേല്യ അല്ല, അതുകൊണ്ട് അവള്‍ക്ക് യഹോവയെക്കുറിച്ച് അറിയില്ല. അങ്ങനെയെങ്കില് ഈ പെണ്‍കുട്ടി എങ്ങനെ ആ സ്‌ത്രീയുടെ വീട്ടില് എത്തി? നമുക്കു നോക്കാം.\nഅവള് ഒരു അരാമ്യ സ്‌ത്രീയാണ്. അവളുടെ ഭര്‍ത്താവായ നയമാന് അരാമിലെ സേനാനായകനാണ്. അരാമ്യര് ഈ കൊച്ചു പെണ്‍കുട്ടിയെ ഇസ്രായേലില്‍നിന്നു പിടിച്ചുകൊണ്ടു പോന്നതാണ്. എന്നിട്ട് അവളെ നയമാന്‍റെ ഭാര്യക്ക് ദാസിയായി കൊടുത്തു.\nനയമാന് കുഷ്‌ഠം എന്ന ഒരു രോഗം ഉണ്ട്. ശരീരത്തിലെ മാംസം അടര്‍ന്നു പോകാന് പോലും ഈ രോഗം ഇടയാക്കും. ഇപ്പോള് ആ പെണ്‍കുട്ടി നയമാന്‍റെ ഭാര്യയോട് പറയുന്നത് ഇതാണ്: ‘യജമാനന് ഇസ്രായേലില് യഹോവയുടെ പ്രവാചകന്‍റെ അടുത്ത് പോയിരുന്നെങ്കില് അവന് യജമാനനെ സുഖപ്പെടുത്തുമായിരുന്നു.’ പിന്നീട് നയമാന് ഈ കാര്യം അറിയുന്നു.\nരോഗം മാറിക്കിട്ടാന് നയമാന് വളരെ ആഗ്രഹമുണ്ട്. അതുകൊണ്ട് അവന് ഇസ്രായേലിലേക്കു പോകാന് തീരുമാനിക്കുന്നു. അവിടെയെത്തുമ്പോള് അവന് എലീശായുടെ വീട്ടില് ചെല്ലുന്നു. നയമാനോട് യോര്‍ദ്ദാന് നദിയില് പോയി ഏഴു പ്രാവശ്യം മുങ്ങാന് തന്‍റെ യജമാനന് പറഞ്ഞതായി എലീശായുടെ ദാസന് പുറത്തുവന്നു പറയുന്നു. ഇതു കേള്‍ക്കുമ്പോള് നയമാന് ദേഷ്യം വരുന്നു. അവന് പറയുന്നു: ‘എന്‍റെ ദേശത്തുള്ള നദികള് ഇസ്രായേലിലെ ഏതു നദിയെക്കാളും മെച്ചമാണ്!’ എന്നിട്ട് നയമാന് മടങ്ങുന്നു.\nഎന്നാല് അവന്‍റെ ദാസന്മാരിലൊരാള് പറയുന്നു: ‘യജമാനനേ, കുറേക്കൂടെ ബുദ്ധിമുട്ടുള്ള എന്തെങ്കിലും എലീശാ പറഞ്ഞിരുന്നെങ്കില് അങ്ങു ചെയ്യുമായിരുന്നില്ലേ? പിന്നെ ഇപ്പോള് അവന് പറഞ്ഞതുപോലെ കുളിക്കാന് പാടില്ലയോ?’ നയമാന് ആ ദാസന്‍റെ വാക്കുകള്‍ക്കു ചെവികൊടുക്കുന്നു. അവന് യോര്‍ദ്ദാന് നദിയില് ഏഴു പ്രാവശ്യം മുങ്ങുന്നു. എന്തൊരത്ഭുതം, അവന്‍റെ ത്വക്ക് ഉറപ്പുള്ളതും ആരോഗ്യമുള്ളതുമായിത്തീരുന്നു!\nനയമാന് വളരെ സന്തോഷിക്കുന്നു. അവന് എലീശായുടെ അടുക്കല് മടങ്ങിച്ചെന്ന് പറയുന്നു: ‘ഇസ്രായേലിന്‍റെ ദൈവമാണ് മുഴുഭൂമിയിലും വെച്ച് ഏക സത്യദൈവം എന്ന് ഇപ്പോള് ഞാന് മനസ്സിലാക്കുന്നു. അതുകൊണ്ട് ദയവായി, എന്‍റെ ഈ സമ്മാനം സ്വീകരിച്ചാലും.’ പക്ഷേ എലീശാ പറയുന്നു: ‘ഇല്ല, ഞാന് സ്വീകരിക്കുകയില്ല.’ നയമാനെ സുഖപ്പെടുത്തിയത് യഹോവയാണ്. അതുകൊണ്ട് താന് സമ്മാനം സ്വീകരിക്കുന്നതു ശരിയല്ലെന്ന് എലീശായ്‌ക്ക് അറിയാം. എന്നാല് എലീശായുടെ ദാസനായ ഗേഹസിക്ക് ആ സമ്മാനം കിട്ടിയാല് കൊള്ളാമെന്നുണ്ട്.\nഅതുകൊണ്ട് നയമാന് തിരിച്ചു പോകുമ്പോള് ഗേഹസി പിന്നാലെ ഓടിച്ചെല്ലുന്നു. ‘ഇപ്പോള് വന്ന ചില സ്‌നേഹിതര്‍ക്കു കൊടുക്കാനായി നീ കൊണ്ടുവന്ന സമ്മാനങ്ങളില് ചിലത് തരാമോ എന്ന് എലീശാ ചോദിച്ചു’ എന്ന് അവന് നയമാനോടു പറയുന്നു. ഇത് ഒരു നുണയാണ്. പക്ഷേ, നയമാന് അത് അറിയുന്നില്ല. അവന് സമ്മാനങ്ങളില് ചിലത് ഗേഹസിക്കു നല്‍കുന്നു.\nഗേഹസി ചെയ്‌തത് എന്താണെന്ന് എലീശായ്‌ക്ക് അറിയാം, കാരണം യഹോവ അത് അവനെ അറിയിച്ചിരിക്കുന്നു. അതുകൊണ്ട് അവന് തിരികെ വീട്ടിലേക്കു വരുമ്പോള് എലീശാ പറയുന്നു: ‘നീ ഈ മോശമായ കാര്യം ചെയ്‌തതിനാല് നയമാന്‍റെ കുഷ്‌ഠം നിന്‍റെമേല് വരും.’ അപ്പോള്‍ത്തന്നെ അതു സംഭവിക്കുന്നു!\nഇതില്‍നിന്നു നമുക്ക് എന്താണു പഠിക്കാനുള്ളത്? ഒന്നാമത്, നാം ആ കൊച്ചു പെണ്‍കുട്ടിയെപ്പോലെ ആയിരിക്കണം, അതായത് യഹോവയെക്കുറിച്ചു മറ്റുള്ളവരോടു പറയണം. അതുകൊണ്ട് വളരെയധികം ഗുണം ഉണ്ടാകും. രണ്ടാമത്, നയമാന് ആദ്യം ചെയ്‌തതുപോലെ നാം അഹങ്കരിക്കരുത്, ദൈവദാസന്മാരെ അനുസരിക്കണം. മൂന്നാമതായി, ഗേഹസിയെപ്പോലെ നാം നുണ പറയരുത്. ബൈബിള് വായിക്കുമ്പോള് നമുക്ക് എത്ര കാര്യങ്ങളാണല്ലേ പഠിക്കാന് കഴിയുന്നത്?\n2 രാജാക്കന്മാര് 5:1-27.\nചിത്രത്തില്, ആ കൊച്ചു പെണ്‍കുട്ടി സ്‌ത്രീയോട് എന്തു പറയുന്നതായാണു കാണുന്നത്?\nചിത്രത്തില് കാണുന്ന സ്‌ത്രീ ആരാണ്, പെണ്‍കുട്ടി ആ വീട്ടില് എന്തു ചെയ്യുകയാണ്?\nനയമാനോട് എന്തു പറയാനാണ് എലീശാ തന്‍റെ ദാസനോടു നിര്‍ദേശിക്കുന്നത്, നയമാന് കുപിതനാകാന് കാരണമെന്ത്?\nനയമാന് തന്‍റെ ദാസര്‍ക്കു ചെവികൊടുക്കുമ്പോള് എന്തു സംഭവിക്കുന്നു?\nഎലീശാ നയമാന്‍റെ സമ്മാനങ്ങള് നിരസിക്കുന്നത് എന്തുകൊണ്ട്, എന്നാല് ഗേഹസി എന്താണു ചെയ്യുന്നത്?\nഗേഹസിക്ക് എന്തു സംഭവിക്കുന്നു, ഇതില്‍നിന്ന് നമുക്ക് എന്തു പഠിക്കാന് കഴിയും?\n2 രാജാക്കന്മാര് 5:1-27 വായിക്കുക.\nആ ഇസ്രായേല്യ ബാലികയുടെ മാതൃക ഇന്നത്തെ കുട്ടികള്‍ക്കു പ്രോത്സാഹനമായിരിക്കുന്നത് എങ്ങനെ? (2 രാജാ. 5:3; സങ്കീ. 8:2; 148:12, 13)\nതിരുവെഴുത്തു ബുദ്ധിയുപദേശം കിട്ടുമ്പോള് നാം നയമാന്‍റെ ദൃഷ്ടാന്തം മനസ്സില്‍പ്പിടിക്കുന്നതു നല്ലതായിരിക്കുന്നത് എന്തുകൊണ്ട്? (2 രാജാ. 5:15; എബ്രാ. 12:5, 6; യാക്കോ. 4:6)\nഎലീശായുടെയും ഗേഹസിയുടെയും മാതൃകകള് വിപരീത താരതമ്യം ചെയ്യുന്നതിലൂടെ നമുക്ക് എന്തു പാഠങ്ങള് പഠിക്കാന് കഴിയും? (2 രാജാ. 5:9, 10, 14-16, 20; മത്താ. 10:8; പ്രവൃ. 5:1-5;2കൊരി. 2:17)\nധൈര്യമുള്ളവരായിരിക്കാൻ യഹോവ നിങ്ങളെ സഹായിക്കും\nയഹോവയെക്കുറിച്ച് മറ്റുള്ളവരോട് സംസാരിക്കാനുള്ള ധൈര്യം എങ്ങനെ നേടാം?


മദ്യം കടത്തുന്നതിനിടെ വാഹനം അപകടത്തിൽപ്പെട്ടു; കുവൈറ്റിൽ വിദേശി പിടിയിൽ - ഇ വാർത്ത | evartha\nമദ്യം കടത്തുന്നതിനിടെ വാഹനം അപകടത്തിൽപ്പെട്ടു; കുവൈറ്റിൽ വിദേശി പിടിയിൽ\nമദ്യക്കടത്തിനിടെ വാഹനം അപകടത്തിൽ പെട്ടതിനെ തുടർന്ന് കുവൈറ്റിൽ വിദേശി അറസ്റ്റിലായി. കുവൈറ്റിലെ അല് ഫിന്റാസിലെ ഒരു സ്കൂള് മതിലില് വാഹനം ഇടിച്ചായിരുന്നു അപകടം ഉണ്ടായത്. അപകടം നടക്കുമ്പോൾ വാഹനം ഓടിച്ചിരുന്നയാളും മദ്യലഹരിയിലായിരുന്നു.ഈ വാഹനത്തില് നിന്ന് 70 കുപ്പി മദ്യം സുരക്ഷാ ഉദ്യോഗസ്ഥര് പിടിച്ചെടുത്തു.\nപ്രദേശത്തെ ഒരു വീട് കേന്ദ്രീകരിച്ച് പ്രവര്‍ത്തിച്ചിരുന്ന മദ്യ നിര്‍മാണ കേന്ദ്രത്തില് നിന്ന് വിതരണത്തിനായി കൊണ്ടുപോയതായിരുന്നു ഇവ. വാഹനം അപകടത്തിൽ പെട്ടതിനെ തുടർന്ന് അപകടവുമായി ബന്ധപ്പെട്ട വിവരം ലഭിക്കുകയും സ്ഥലത്തെത്തിയ സുരക്ഷാ ഉദ്യോഗസ്ഥർ ഡ്രൈവറും മദ്യലഹരിയിലാണെന്ന് കണ്ടെത്തുകയുമായിരുന്നു. തുടർന്ന്ഡ്രൈവറെ അറസ്റ്റ് ചെയ്തശേഷം നടത്തിയ പരിശോധനയിലാണ് വാഹനത്തില് നിന്ന് മദ്യക്കുപ്പികള് കണ്ടെടുത്തത്.\nഈ മദ്യ കുപ്പികൾ ആവശ്യക്കാര്‍ക്ക് വിതരണം ചെയ്യാന് കൊണ്ടുപോവുകയായിരുന്നുവെന്ന് ഇയാള് സുരക്ഷാ ഉദ്യോഗസ്ഥരുടെ ചോദ്യം ചെയ്യലില് സമ്മതിച്ചു. തുടർന്നുള്ള നടപടികള്‍ക്കായി ഇയാളെ ബന്ധപ്പെട്ട വകുപ്പുകള്‍ക്ക് കൈമാറി.\nTopics: arrest Kuewait


'സ്വപ്‌നയ്ക്ക് പിന്നില് വലിയ തിമിംഗലങ്ങള്, ;അന്വേഷിച്ചപ്പോള് ലഭിച്ചത് ഞെട്ടിക്കുന്ന വിവരങ്ങളെന്ന് സരിത\nസ്വര്‍ണക്കടത്ത് കേസ് പ്രതി സ്വപ്‌നയുമായി ബന്ധപ്പെട്ട ഗൂഢാലോചനക്ക് പിന്നില് പി സി ജോര്‍ജ് അല്ലെന്നും അദ്ദേഹത്തിനും പിന്നില് വലിയ തിമിംഗലങ്ങള് ഉണ്ടെന്നും സരിത. സ്വപ്‌നയ്‌ക്കെതിരായ ഗൂഢാലോചന കേസില് രഹസ്യമൊഴി നല്‍കിയ ശേഷം മാധ്യമങ്ങളോട് സംസാരിക്കുകയായിരുന്നു സരിത.\n‘ഞാന് മനപൂര്‍വ്വം ഇതില് വന്നു വീണതല്ല. ഞാനിതിനകത്ത് വന്നുപെട്ടതാണ്. എന്നെ ഇതിലേക്ക് കൊണ്ടുവരാന് ശ്രമിക്കുമ്പോള് അതിന്റെ ബാക്കിയെന്താണെന്ന് എനിക്ക് മനസിലാകണ്ടെ? എന്തിനാണ് എന്നെ ഇതിലേക്ക് വലിച്ചിഴച്ചത്? അതിന് പിന്നില് എന്തെങ്കിലും ഗൂഢാലോചനയുണ്ടോ എന്ന് അന്വേഷിച്ച് പോയപ്പോള് ഞെട്ടിക്കുന്ന വിവരങ്ങളാണ് മനസിലാക്കിയത്. അതില് രാഷ്ട്രീയക്കാരാരുമില്ല, വെറുതേ ഇരുന്ന എന്നെ മാന്തിവിടുകയാണ് ചെയ്തത്.’- സരിത പറഞ്ഞു.\n‘അവര് പുറത്ത് പറയേണ്ടത് എന്നെ കൊണ്ട് പറയിപ്പിക്കാന് ശ്രമിച്ചു. അതെല്ലാം ഞാന് പറഞ്ഞു. ഇനി പൊലീസാണ് അന്വേഷിക്കേണ്ടതെന്നും സരിത പറഞ്ഞു. വലിയ വ്യാപ്തിയുള്ള ഗൂഢാലോചനയാണെന്നും സാമ്പത്തിക തിരിമറിയാണ് ഇതിനെല്ലാം പിന്നിലെന്നും അവര് പറഞ്ഞു.സ്വര്‍ണക്കടത്തുമായി ബന്ധമുള്ളവരാണ് അവരെന്നും സരിത ആരോപിച്ചു.\nRelated Topics:KeralaKerala newsp c georgesarithaswapna


01 May, 2021 04:09:29 PM\nകണ്ണൂര്: മെയ് ദിനത്തില് വ്യത്യസ്ത തരത്തില് ഒരു ആശംസാകുറിപ്പുമായി ചെമ്മണ്ണൂര് ഗ്രൂപ്പ് മേധാവി ബോബി ചെമ്മണ്ണൂര്. മോഹൻലാലിനെയും നിർമ്മാതാവ് ആന്‍ണി പെരുമ്പാവൂരിന്‍റെയും ചിത്രങ്ങള് പങ്കുവെച്ചുകൊണ്ടാണ് ബോബി ചെമ്മണ്ണൂര് മെയ് ദിനാശംസ അറിയിച്ചത്. മുതലാളിയെ പണിയെടുപ്പിച്ച് കോടീശ്വരനായ ഏക തൊഴിലാളി എന്ന കുറിപ്പോടെയാണ് ചിത്രം പങ്കുവെച്ചിരിക്കുന്നത്.\nപോസ്റ്റ് വായിച്ച് ചിരിയടക്കാന് കഴിയുന്നില്ലെന്നാണ് പലരും കമന്‍റ് ചെയ്തിരിക്കുന്നത്. പോസ്റ്റിനെ അനുകൂലിച്ചും പ്രതികൂലിച്ചും നിരവധിപേർ കമന്‍റുകളുമായി രംഗത്തെത്തുന്നുണ്ട്. എന്തായാലും സംഭവം ഇതിനോടകം സമൂഹ മാധ്യമങ്ങളില് വൈറലായി കഴിഞ്ഞു.\nമോഹൻലാലിന്‍റെ ഡ്രൈവറായാണ് ആന്‍റണി പെരുമ്പാവൂരിന്‍റെ തുടക്കം. പിന്നെ വിശ്വസ്തരായ സുഹൃത്തുക്കളായി ഇരുവരും മാറി. 'നരസിംഹം' ആണ് ആന്‍റണി പെരുമ്പാവൂർ ആദ്യമായി നിര്‍മിക്കുന്ന ചിത്രം. ദൃശ്യം2ആണ് ഏറ്റവും ഒടുവില് മോഹൻലാൽ-ആന്‍റണി പെരുമ്പാവൂർ കൂട്ടുകെട്ടില് പിറന്ന ചിത്രം. ഇനി പുറത്തിറങ്ങാനിരിക്കുന്ന ചിത്രമായി 'മരയ്ക്കാർ: അറബിക്കടലിന്‍റെ സിംഹം' നിര്‍മിക്കുന്നതും ആന്‍റണി പെരുമ്പാവൂരാണ്.


2030 ലോകകപ്പിന് ദക്ഷിണ അമേരിക്കന് കൂട്ടായ്മ : Deepika.com Sports News\nബുവനോസ് ആരീസ്: 2030 ഫിഫ ലോകകപ്പിന് ആതിഥേയത്വം വഹിക്കാം എന്ന പ്രതീക്ഷയില് ദക്ഷിണ അമേരിക്കന് രാജ്യങ്ങളുടെ കൂട്ടായ്മ ശ്രമം പുനരാരംഭിച്ചു. അര്‍ജന്‍റീന-ഉറുഗ്വെ-പരാഗ്വെ കൂട്ടായ്മയിലേക്ക് ഇത്തവണ ചിലിയെക്കൂടി ഉള്‍പ്പെടുത്തിയാണ് രാജ്യങ്ങള് രംഗത്തത്തിയിരിക്കുന്നത്.\nദക്ഷിണ അമേരിക്കന് ഫുട്‌ബോള് സംഘടനയായ കോംബോളിന്‍റെ തലവന് അലജാന്‍ഡ്രോ ഡൊമിനിഗ്‌സിന്‍റെ അധ്യക്ഷതയില് ബുവനോസ് ആരീസില് ചേര്‍ന്ന യോഗത്തില് അര്‍ജന്‍റീന പ്രസിഡന്‍റ് മൗറിസിയോ മക്രി, ഉറുഗ്വെന് പ്രസിഡന്‍റ് തബാരേ വാസ്ക്വസ്, പരാഗ്വെന് പ്രസിഡന്‍റ് മരിയോ അബ്ദോ ബെനിറ്റസ്, ചിലിയന് പ്രസിഡന്‍റ് സെബാസ്റ്റ്യന് പിനേര എന്നിവര് പങ്കെടുത്തു. ഈ യോഗത്തിലാണ് ദക്ഷിണ അമേരിക്കന് രാജ്യങ്ങളുടെ കൂട്ടായ്മ ആതിഥേയത്വം വഹിക്കുന്ന ശ്രമം പുനരാരംഭിക്കുന്നതായി കോംബോള് തലവന് അറിയിച്ചത്.\nആതിഥേയത്വം നേടാന് ദക്ഷിണ അമേരിക്കയ്ക്ക് ശക്തമായ വെല്ലുവിളി നേരിടേണ്ടിവരുമെന്ന് അര്‍ജന്‍റീന പ്രസിഡന്‍റ് മൗറിസിയോ മക്രി പറഞ്ഞു. അതുകൊണ്ടാണ് ഇതിനുള്ള പരിപാടികള് കഴിയുന്നത്ര നേരത്തെ ആരംഭിച്ചത്. അര്‍ജന്‍റീനയും ഉറുഗ്വെയും ചിലിയും ലോകകപ്പിന് ആതിഥേയത്വം വഹിച്ചിട്ടുണ്ട്. 1930ലെ ആദ്യ ലോകകപ്പ് ഉറുഗ്വെയിയിലായിരുന്നു. 2030 ലോകകപ്പ് നടത്തുന്നതിനായി അര്‍ജന്‍റീനയും ഉറുഗ്വെയും സംയുക്തമായി രംഗത്തെത്തിയിരുന്നു. അതുകഴിഞ്ഞാണ് പരാഗ്വെ ഇവര്‍ക്കൊപ്പം ചേര്‍ന്നത്. മൂന്നു രാജ്യങ്ങള്‍ക്കൊപ്പം ചിലിയും ചേരുന്നുവെന്ന് ഫെബ്രുവരിയില് ചിലി പ്രസിഡന്‍റ് സെബാസ്റ്റ്യന് പിനേര അറിയിച്ചു. 2017ല് ഒക്ടോബറില് ഫിഫ പ്രസിഡന്‍റ് ജിയാനി ഇന്‍ഫാന്‍റിനോയുടെ ബുവനോസ് ആരിസിലെ സന്ദര്‍ശനവേളയില് അര്‍ജന്‍റീന-ഉറുഗ്വെ-പരാഗ്വെ കൂട്ടായ്മ ലോകകപ്പ് നടത്തുന്നതിനായി ഔദ്യോഗികമായി അപേക്ഷ നല്‍കിയിരുന്നു. എന്നാല് അര്‍ജന്‍റീനയുടെ സാമ്പത്തിക സ്ഥിതി മോശമായതിനാല് വേദി നഷ്ടമായി. ദക്ഷിണ അമേരിക്കന് കൂട്ടായ്മയുടെ അപേക്ഷ വിജയിക്കുകയാണെങ്കില് ഒരു രാജ്യത്ത് ഉദ്ഘാടനമത്സരവും മറ്റൊരു രാജ്യത്ത് ഫൈനലുമായിരിക്കും. രണ്ടു നടക്കാത്തിടത്ത് സെമി ഫൈനലുകള് മറ്റു രാജ്യങ്ങളിലുമായിരിക്കും.\n1930ല് ഉറുഗ്വെയും 1962ല് ചിലിയും 1978ല് അര്‍ജന്‍റീനയും ലോകകപ്പിന് ആതിഥേയരായിട്ടുണ്ട്. 2022 ലോകകപ്പില് ഖത്തറില് നടക്കുന്ന ഫിഫ കോണ്‍ഗ്രസിലാണ് 2030 വേദി പ്രഖ്യാപിക്കുക.


The Right Design-നേരായ രൂപ ചിത്രണം | Saibalsanskaar malayalam\nThe Right Design-നേരായ രൂപ ചിത്രണം\nഉപമൂല്യം സംഭവിക്കുന്നതെല്ലാം നല്ലതിനാണ് സ്വീകരിക്കുക\nഒരു നല്ല. ചൂടുള്ള ദിവസം. മുള്ള. നശ്രുധിൻ. ഒരു. വാൽനട്ട്. മരത്തിന്റെ ചുവട്ടിൽ. വിശ്രമിക്കുകയായിരുന്നു . പെട്ടെന്ന് അയാളുടെ കണ്ണുകൾ. അടുത്തുള്ള ഒരു കെട്ടിടത്തിന്റെ മേല്കൂരയിലേക്ക് പോയി .അവിടെ. ഓറഞ്ച് നിറമുള്ള ഒരു. വലിയ. മത്തങ്ങാ ഒരു വള്ളിയിൽ കായിച്ചു നില്ക്കുന്നുണ്ടായിരുന്നു . പിന്നിട് അയാൾ വാൾനട്ട് മരത്തിൻറെ മുകളിലേക്ക് നോക്കി . അവിടെ ചെറിയ ഉരുണ്ട വാൾനട്ടുകൾ കണ്ടു . അപ്പോൾ അയാൾ സ്വയം പറഞ്ഞു ” ഞാൻ ആണെങ്ങിൽ ശരിക്ക് നട്ടു പിടിപ്പിച്ചേനെ. ഒരു വലിയ മരത്തിൽ ചെറിയ കായുകളും ഒരു ചെറിയ വള്ളി യിൽ വലിയ മത്തങ്ങയും . ഇതിൽ ഒരു വിവേകവുമില്ല .\nഒരു ദീര്ഖ ശ്വാസം വിട്ടു അയാൾ കാലുകൾ നീട്ടി കണ്ണും അടച്ചു ഒരു ചെറിയ ഉറക്കം ഉറങ്ങി . ഏതാനും നിമിഷങ്ങള്ക്ക് ശേഷം അയാൾ കണ്ണ് തുറന്നപ്പോൾ മരത്തിൻറെ മുകളിൽ നിന്ന് ഒരു ചെറിയ വാൾനട്ട് അയാളുടെ തലയിൽ വീണു . മുള്ള നശ്രുധിൻ ഒന്ന് നിവര്ന്നു ഇരുന്നു . തലയും താടിയും ഒന്ന് തടവി . രണ്ടു കൈകളും ഉയർത്തി പ്രാർത്ഥിച്ചു കൊണ്ട് പറഞ്ഞു . ഈശ്വരാ അങ്ങയുടെ രീതിയെ ചോദ്യം ചെയ്തതിനു ക്ഷമിക്കണം . അങ്ങേക്ക് അറിയാം ഏതു രീതിയാണ് നല്ലത് എന്ന് . ഒന്ന് ഓർത്തു നോക്ക് ഈ മരത്തിൽ മത്തങ്ങയാണ് ഉണ്ടായിരുന്നെങ്ങിൽ ?\nപലപ്പോഴും ഏതാണ് നമുക്ക് നല്ലതെന്ന് നാം തിരിച്ചറിയുന്നില്ല . പലതും നല്ലതെന്ന് നമുക്ക് തോന്നും . ഏതാണ് നല്ലതെന്ന് ഈശ്വരൻ അറിയും .നാം നല്ലത് ചെയ്യുക . ബാക്കി ഈശ്വരനിൽ സമര്പ്പിക്കുക . ചിലപ്പോൾ നമ്മൾ ഉദ്ദേശിച്ചപോലെയുള്ള ഫലം കിട്ടുകയില്ല . എല്ലാ കാര്യങ്ങളുടെ പുറകിലും ഒരു കാരണമുണ്ടാകും . ചിലപ്പോൾ അത് നമുക്ക് തിരിച്ചറിയാൻ പറ്റില്ല . മാറ്റുവാൻ പറ്റാത്തതിനെയും സ്വീകരിക്കുക . എല്ലാറ്റിലും ഒരു പാഠം പഠിക്കുവാൻ ഉണ്ട് .\nThis entry was posted on August 25, 2015, in right conduct, Stories and tagged value based stories in malayalam. Bookmark the permalink.\tLeaveacomment\n← The Mule and the well – attitude – ഒരു കഴുതയുടെ യാഥാര്തമായ- മനോഭാവം


ഇന്ത്യന് റെയില്‍വേയില് ഇക്കോണമി ക്ലാസ്:ടിക്കറ്റ് നിരക്ക് 3എസിയെക്കാള് കുറവ്, സമ്പൂര്‍ണ്ണ എസി !!! | Soon, passengers can travel in economy AC coaches; fares less than normal 3AC tariff - Malayalam Oneindia\nPublished: July22017, 15:39 [IST]\nദില്ലി: ഇന്ത്യന് റെയില്‍വേയില് ഇക്കോണമി ക്ലാസില് സഞ്ചരിക്കാനുള്ള സൗകര്യങ്ങള് ഒരുങ്ങുന്നു. നിലവിലെ3എസി താരിഫ് നിരക്കിനേക്കാള് കുറഞ്ഞ നിരക്കിലുള്ള ടിക്കറ്റില് യാത്ര ചെയ്യാനുള്ള സൗകര്യമാണ് ഇന്ത്യന് റെയില്‍വേയില് വരാനിരിക്കുന്നത്. എസി 1, എസി 2, എസി3എന്നിവയ്ക്ക് പുറമേ ഇക്കോണമി എസി കോച്ചുകളുള്ള സമ്പൂര്‍ണ്ണ എസി ട്രെയിന് സര്‍വീസ് ആരംഭിക്കുന്നതിനുള്ള പ്രമേയം ഇതിനകം തന്നെ റെയില്‍വേ മന്ത്രാലയത്തിന് സമര്‍പ്പിക്കപ്പെട്ടിട്ടുണ്ട്.\nഓട്ടോ മാറ്റിക് വാതിലുകളോടുകൂടിയ ട്രെയിനായിരിക്കും ഇതോടെ ട്രാക്കിലിറങ്ങുക. എന്നാല് മറ്റ് എസി കോച്ചുകളില് സഞ്ചരിക്കുന്നതുപോലെ യാത്രക്കാര്‍ക്ക് കമ്പിളികളോ പുതപ്പുകളോ ആവശ്യമായിവരില്ല എന്നതാണ് മറ്റൊരു പ്രത്യേകത. 24-25 ഡിഗ്രി സെല്‍ഷ്യസായിരിക്കും എച്ചി കോച്ചിനുള്ളിലെ താപനില. നിലവില് മെയില്, എക്സ്പ്രസ് ട്രെയിനുകളില് മാത്രമാണ് സ്ലീപ്പറുകളുള്ളത്. ഇതിനെല്ലാം പുറമേ രാജധാനി, അടുത്തിടെ സര്‍വ്വീസ് ആരംഭിച്ച തേജസ്, ഹംസഫര് എന്നീ ട്രെയിനുകളാണ് സമ്പൂര്‍ണ്ണമായി എയര് കണ്ടീഷന് സംവിധാനമുള്ള ട്രെയിന്.\nതിരഞ്ഞെടുക്കപ്പെട്ട റൂട്ടുകളില് സമ്പൂര്‍ണ്ണ എയര് കണ്ടീഷന് സംവിധാനങ്ങളുള്ള ട്രെയിനുകള് പുറത്തിറക്കാനും ഇന്ത്യന് റെയില് വേ ആലോചിക്കുന്നുണ്ട്. കൂടുതല് യാത്രക്കാര്‍ക്ക് സുരക്ഷിതമായി യാത്ര ചെയ്യാവുന്ന തരത്തിലുള്ള ട്രെയിനുകളാണ് പുറത്തിറക്കാന് ആലോചിക്കുന്നത്. ഒടുവില് സര്‍വ്വീസ് ആരംഭിച്ച ഹംസഫര് എക്സ്പ്രസിലും3എസി കമ്പാര്‍ട്ട്മെന്‍റുകളാണുള്ളത്. കൂടുതല് പേരെ വഹിക്കാന് കഴിവുള്ളതും സുരക്ഷിത യാത്ര ഉറപ്പുവരുത്താന് കഴിയുന്നതുമായ എസി കമ്പാര്‍ട്ട്മെന്‍റുകളാണ് ഇക്കോണമി ക്ലാസില് ഉണ്ടാവുക. പുറത്തെ ചൂട് ട്രെയിനിനുള്ളില് അനുഭവപ്പെടാത്ത തരത്തിലായിരിക്കും എസി സംവിധാനം.\ntrain india ac travel passenger coach tariff indian railway irctc ട്രെയിന് ഇന്ത്യ യാത്ര യാത്രക്കാര് കോച്ച് നിരക്ക് ഇന്ത്യന് റെയില്‍വേ ഐആര്‍സിടിസി\nStory first published: Sunday, July 2, 2017, 15:39 [IST]


കാര് ഓടിച്ചത് ബാലഭാസ്കറല്ലെന്ന ക്രൈംബ്രാഞ്ച് കണ്ടെത്തല് ശരിവച്ച് ഡോക്ടര്; ചുരുളഴിയുന്നു | Balabhaskar\nകാര് ഓടിച്ചത് ബാലഭാസ്കറല്ലെന്ന ക്രൈംബ്രാഞ്ച് കണ്ടെത്തല് ശരിവച്ച് ഡോക്ടര്; ചുരുളഴിയുന്നു\nസ്വന്തം ലേഖകൻ July 31, 2020 11:33 PM IST\nബാലഭാസ്കറിന്റെ മരണത്തിനിടയാക്കിയ അപകട സമയത്ത് കാര് ഓടിച്ചത് ബാലഭാസ്കറല്ലെന്ന ക്രൈംബ്രാഞ്ച് കണ്ടെത്തല് ശരിവച്ച് ഡോക്ടര്. കാറില് ഉറങ്ങിക്കിടക്കുകയായിരുന്നൂവെന്ന് ബാലഭാസ്കര് പറഞ്ഞതായി ആദ്യം ചികിത്സിച്ച മെഡിക്കല് കോളജിലെ ഡോക്ടര് ആര്.ഫൈസല് പറഞ്ഞു.\nബാലഭാസ്കറിന്റെ മരണത്തിനിടയാക്കിയ അപകടത്തിലെ പ്രധാന ദുരൂഹതകളിലൊന്ന് ആരാണ് കാര് ഓടിച്ചതെന്നാണ്. ഡ്രൈവറായ അര്‍ജുന് പറയുന്നത് ബാലഭാസ്കര് എന്നാണ്. എന്നാല് അര്‍ജുനാണ് വാഹനം ഓടിച്ചതെന്നും ബാലഭാസ്കര് ഉറങ്ങുകയായിരുന്നൂവെന്നുമാണ് ക്രൈംബ്രാഞ്ചിന്റെയും പൊലീസിന്റെയും കണ്ടെത്തല്. ഇത് ശരിവയ്ക്കുന്നതാണ് ബാലഭാസ്കറിനെ ആദ്യം ചികിത്സിച്ച മെഡിക്കല് കോളജിലെ ഡോക്ടര് ഫൈസലിന്റെ വാക്കുകള്. ഉറങ്ങിക്കിടന്നപ്പോളാണ് അപകടമെന്ന് ബാലഭാസ്കര് ഫൈസലിനോട് പറഞ്ഞു.\nആശുപത്രിയിലെത്തുമ്പോള് ബോധം ഉണ്ടായിരുന്നെങ്കിലും കൂടുതലായി ഒന്നും ബാലഭാസ്കറിന് അറിയില്ലായിരുന്നു. ബന്ധുക്കളെത്തിയതോടെ സ്വകാര്യ ആശുപത്രിയിലേക്ക് മാറ്റുകയും ചെയ്തു. സി.ബി.ഐ അന്വേഷണം ഏറ്റെടുക്കുകയും ബാലഭാസ്കറിന്റേത് ആസൂത്രിത കൊലപാതകമെന്ന് ആരോപിച്ച് കലാഭവന് സോബി രംഗത്തെത്തുകയും ചെയ്തതോടെയാണ് ഡോക്ടറുടെ പ്രതികരണം.


ജീവിതക്കുരിശുകള് ചുമക്കുന്നവരും സഹനപാതയുടെ വിജയവും - വത്തിക്കാന് റേഡിയോ\nജീവിതക്കുരിശുകള് ചുമക്കുന്നവരും സഹനപാതയുടെ വിജയവും\nപോളണ്ടിലെ ക്രാക്കോയിലെത്തിയ യുവജനങ്ങളുടെ കുരിശ്. - AFP\nവിശുദ്ധ മത്തായി 16, 21-27. ആണ്ടുവട്ടം 22-Ɔ൦വാരം ഞായര്\n1. ക്രിസ്തുവിന്‍റെ പീഡകളുടെ പ്രവചനം വിശുദ്ധ മത്തായിയുടെ സുവിശേഷഭാഗം ഇന്നു നമ്മെ അനുസ്മരിപ്പിക്കുന്നത്, ക്രിസ്തു ശിഷ്യന്മാര്‍ക്ക് തന്‍റെ പീഡാസഹനവും കുരിശുമരണവും വെളിപ്പെടുത്തി കൊടുത്ത സംഭവമാണ്. പത്രോസിനോടും മറ്റു ശിഷ്യന്മാരോടും അവിടുന്ന് പറഞ്ഞു, ‘മനുഷ്യപുത്രന് ജരൂസലേമിലേയ്ക്ക് പോകും, അവിടെ ക്രൂശിക്കപ്പെടുകയും, പിന്നെ മരിച്ചവരില്‍നിന്ന് മൂന്നാം ദിവസം ഉയിര്‍ത്തെഴുന്നേല്‍ക്കുകയും ചെയ്യും’. പത്രോസിന് അത് സ്വീകാര്യമായില്ല. ‘അങ്ങേയ്ക്ക് ഇത് സംഭവിക്കാതിരിക്കട്ടെ,’ എന്നായിരുന്നു ശിഷ്യപ്രമുഖന്‍റെ പ്രതികരണം. രക്ഷണീയ പദ്ധതിയില്‍നിന്നും തന്നെ പിന്‍തിരിപ്പിക്കുന്ന ശ്രമമാണിതെന്ന് ക്രിസ്തുവിനു തോന്നിയിരിക്കാം. അവിടുന്ന് പത്രോസിനെ ശാസിക്കുന്നു. ‘സാത്താനേ, പുറത്തുപോകൂ. നിന്‍റെ ചിന്തകള് ദൈവികമല്ല, മാനുഷികമാണ്,’ എന്നായിരുന്നു ക്രിസ്തു പ്രതികരിച്ചത്.\n2. ക്രിസ്തുവിനോട് അനുരൂപരാകാം! വിശുദ്ധ പൗലോസ് അപ്പസ്തോലന് റോമാക്കാര്‍ക്കെഴുതിയ ഇന്നത്തെ ലേഖനഭാഗം പറയുന്നത്, ‘നിങ്ങള് ലോകത്തിന് അനുരൂപരാകരുത്, പ്രത്യുത മനസ്സിന്‍റെ നവീകരണംവഴി രൂപാന്തരപ്പെടുവിന്. അപ്പോള് ദൈവഹിതം എന്നന്തെന്നും, ദൈവസന്നിധിയില് നല്ലതും പ്രീതിജനകവും പരിപൂര്‍ണ്ണവുമായത് എന്തെന്നും വിവേചിച്ചറിയുവാന് നിങ്ങള് കരുത്തുള്ളവരായിത്തീരും’ (റോമാ. 12,1- 2). കാലഘട്ടത്തിന്‍റെ സാമൂഹികവും സാംസ്ക്കാരികവുമായ തലങ്ങളെ സംയോജിപ്പിച്ചുകൊണ്ട് ജീവിക്കുവാന് നമുക്കു സാധിക്കണം. എന്നാല് അതത്ര എളുപ്പമല്ല. അതില് സാഹസികതയും അപക‌ടവും ഉണ്ട്. ക്രൈസ്തവജീവിതം ഈ ലോകത്തിന്‍റെ ശൈലിയിലേയ്ക്ക് ഇഴുകിച്ചേര്‍ന്ന്, അതിന്‍റെ തനിമയും മേന്മയും നഷ്ടപ്പെട്ടുപോകാന് ഇടയുണ്ട്. ജീവിതമാകുന്ന ഉപ്പിന്‍റെ ഉറകെട്ടു പോകുവാന് ഇടയുണ്ട്. അങ്ങനെ നാം ഉപയോഗ ശൂന്യരായിത്തീരും. നല്ല വീഞ്ഞില് അധികം വെള്ളം ചേര്‍ത്താന് വീഞ്ഞിന്‍റെ രുചിമാത്രമല്ല, വീഞ്ഞ് വീഞ്ഞല്ലാതായിയും തീരുന്നു. ലൗകായത്വത്തില് മുഴുകുന്നതു വഴി, പരിശുദ്ധാത്മാവില്‍നിന്നു ലഭിച്ചിട്ടുള്ള ക്രൈസ്തവ ജീവിതത്തിന്‍റെ നവീനതയും തനിമയും നഷ്ടപ്പെട്ടുപോകാന് സാദ്ധ്യതയുണ്ട്. ക്രൈസ്തവര് ക്രൈസ്തവരല്ലാതായിത്തീരുന്ന അവസ്ഥ! ജീവിതവഴികള് മറന്നുപോകാം. എന്നാല് ക്രൈസ്തവര് ദൈവവചനത്തിന്‍റെ ശക്തിയില് ജീവിക്കുമ്പോള് അത് നമ്മെ രൂപാന്തരപ്പെടുത്തുന്നു. അത് നീതിബോധവും, മൂല്യബോധവും നല്ക്കുന്നു. നമ്മുടെ ചിന്താധാരകളെ അതു നയിക്കുന്നു. പ്രവര്‍ത്തനങ്ങള്‍ക്ക് പ്രചോദനമേകുന്നു. മൊത്തം ജീവിതരീതിയെ അത് മാറ്റിമറിക്കുന്നു. അതിനാല് സുവിശേഷത്തിന്‍റെ സത്ത സ്വാംശീകരിച്ചുകൊണ്ട് നാം ക്രിസ്തുവില് നിരന്തരം നവീകൃതരാകാന് പരിശ്രമിക്കാം!\n3. ക്രിസ്ത്വാനുകരണം ഒരു കുരിശെടുക്കല് ‘ആരെങ്കിലും എന്നെ അനുഗമിക്കാന് ആഗ്രഹിക്കുന്നെങ്കില്...’ എന്നു പറഞ്ഞുകൊണ്ട്, എന്താണ് ശിഷ്യത്വം, എന്നു ക്രിസ്തു പഠിപ്പിക്കാന് ശ്രമിക്കുകയാണ്. അവര് അവിടുത്തെ അടുത്ത് അനുഗമിക്കുയായിരുന്നു. അവര് യേശുവിന്‍റെ കൂടെയുണ്ടായിരുന്നു. എന്നാല്, ഇനി അവിടുത്തെ ധ്യാനാത്മകമായി അനുഗമിക്കുകയാണു വേണ്ടത്. സഹനദാസന്‍റെ ദൗത്യമല്ലാതെ മറ്റൊരു ദൗത്യം മനുഷ്യപുത്രനില്ല, ക്രിസ്തുവിനില്ല. ഇത് ക്രിസ്തുശിഷ്യരായ നാം മനസ്സിലാക്കേണ്ടതാണ്. ‘പാര്‍ലിമെന്‍റെറി മോഹ’മാണ് ക്രിസ്ത്വാനുകരണമെന്ന് ചിന്തിക്കുകയാണെങ്കില് തെറ്റിപ്പോയി. മറ്റുള്ളവരെ രക്ഷിക്കുവാനുള്ള ഏകവഴി അവരെ സ്നേഹിച്ചും, അവര്‍ക്കുവേണ്ടി സഹിച്ചും ജീവന് സമര്‍പ്പിക്കുകയാണ്. ‘സ്നേഹിക്കുവോര്‍ക്കായ് സ്വയം ജീവനേകുന്ന, സ്നേഹത്തിലും മീതെ സ്നേഹമുണ്ടോ...’ (യോഹ. 15, 13).\nസഹനത്തിന്‍റെ ക്രൈസ്തവസമര്‍പ്പണത്തില് അസ്വാഭാവികത ഒന്നുമില്ല. സ്നേഹമെന്ന യാഥാര്‍ത്ഥ്യത്തോടുള്ള സ്വാഭാവിക പ്രതികരണമാണ് ത്യാഗസമര്‍പ്പണം. എവിടെ സ്നേഹമുണ്ടോ അവിടെ ത്യാഗമുണ്ട്. മറ്റുള്ളവര് വെറുക്കുമ്പോഴും, കല്ലെറിയുമ്പോഴും അവരെ സ്നേഹിക്കുവാനും ക്ഷമിക്കുവാനുമുള്ള കരുത്തും മനോഭവവും ക്രൈസ്തവജീവിതത്തിന്‍റെ മുഖമുദ്രയും വെല്ലുവിളിയുമാണ്. സ്നേഹിച്ച് കൊതിതീരും മുന്‍പേ മരിക്കാനാകുമെന്ന ത്യാഗസമര്‍പ്പണത്തിലാണ് ക്രിസ്തുവിനെ നമുക്ക് അനുഗമിക്കാനാകുന്നത്, അനുഗമിക്കാനാകേണ്ടത്. “സ്നേഹമെവിടെ വളരുന്നു. ദൈവം അവിടെ ജനിക്കുന്നു. സ്നേഹം എവിടെ നിറയുന്നു, ദൈവം അവിടെ ജീവിക്കുന്നു”.\n4. യുവജനങ്ങളടെ സഞ്ചരിക്കുന്ന കുരിശ്ശ് 1984 വിശുദ്ധ വര്‍ഷമായിരുന്നു – രക്ഷയുടെ വിശുദ്ധവത്സരം Holy Year of Redemption. അന്ന് ജോണ് പോള് രണ്ടാമന് പാപ്പയുടെ ആഗ്രഹമായിരുന്നു വിശുദ്ധ പത്രോസിന്‍റെ ബസിലിക്കയുടെ പ്രധാന അള്‍ത്താരയോടു ചേര്‍ന്ന് ഒരു വലിയ കുരിശുവേണമെന്നത്. 12 അടി ഉയരവും അതിനൊത്ത ഘനവുമുള്ള ഭാരമുള്ള മരക്കുരിശ്ശ് സ്ഥാപിക്കപ്പെട്ടു. വിശുദ്ധവര്‍ഷം സമാപിച്ചപ്പോള്, 1984 ഏപ്രില് 22-Ɔ൦ തിയതി റോമിലെ വിശുദ്ധ ലോറെന്‍സിന്‍റെ നാമത്തിലുള്ള യുവജനകേന്ദ്രത്തിലെ യുവജനങ്ങളെ ജൂബിലിയുടെ വലിയ മരക്കുരിശ് ഏല്പിച്ചുകൊണ്ടു ജോണ് പോള് രണ്ടാമന് പാപ്പ പറഞ്ഞു. “പ്രിയ യുവാക്കളേ, ഈ ജൂബിലി വര്‍ഷാന്ത്യത്തില് രക്ഷയുടെ അടയാളമായ കുരിശ് ഞാന് നിങ്ങളെ ഏല്പിക്കുകയാണ്. ഇത് ക്രിസ്തുവിന്‍റെ കുരിശ്ശാണ്. ക്രിസ്തുവിന് മനുഷ്യകുലത്തോടുള്ള സ്നേഹത്തിന്‍റെ പ്രതീകമായി നിങ്ങള് ഇത് ലോകമെമ്പാടും കൊണ്ടുപോകുക. ലോകത്തോടു പറയുക, ക്രിസ്തുവിന്‍റെ കുരിശ്ശിലും മരണത്തിലും ഉത്ഥാനത്തിലും രക്ഷയും മോചനവും കണ്ടെത്താമെന്ന്.”\nയുവജനങ്ങള് വിശുദ്ധനായ ജോണ്‍പോള് രണ്ടാമന് പാപ്പായുടെ അഭ്യര്‍ത്ഥന ഏറ്റെടുത്തു. ആഗോള തലത്തിലുള്ള യുവജന സമ്മേളനങ്ങളിലെല്ലാം ഈ മരക്കുരിശ്ശ് ഇന്നും എത്തിച്ചേരുകയും പ്രധാന വേദിയില് സ്ഥാനംപിടിക്കുകയും ചെയ്യുന്നു. യുവജനങ്ങള്‍ക്ക് പാപ്പാ നല്കിയ മരക്കുരിശിന്ന് വത്തിക്കാനു മുന്നിലുള്ള വിശുദ്ധ ലോറന്‍സിന്‍റെ യുവജനകേന്ദ്രത്തിലാണ് പതിവായി സൂക്ഷിക്കുന്നത്. അത് അടുത്തുതന്നെ തെക്കെ അമേരിക്കന് രാജ്യമായ പനാമയില് 2019 ജനുവരി 22-മുതല് 27-വരെ അരങ്ങേറുന്ന ലോക യുവജന മാമാംഗത്തിനായി പുറപ്പെടും. വിവിധ ഭൂഖണ്ഡങ്ങളും രാജ്യങ്ങളും താണ്ടിയുള്ള യുവജനങ്ങളുടെ ഒരു ആത്മീയ കുരിശുയാത്രയായിട്ടാണ് അത് അവസാനം പനാമയിലെ യുവജന സംഗമവേദിയില് എത്തിച്ചേരുന്നത്. വിശുദ്ധ കുരിശിന്‍റെ സ്പര്‍ശത്താല് സൗഖ്യവും സന്തോഷവും സമാധാനവും സമാശ്വാസവും കണ്ടെത്തുന്നവര് ആയിരങ്ങളാണ്.\n5. കുരിശിന്‍റെ ശക്തിയും രക്ഷയുടെ വഴിയും “ക്രിസ്തു നമുക്കുവേണ്ടി ജീവന് പരിത്യജിച്ചു എന്നതില്‍നിന്നും സ്നേഹം എന്തെന്ന് നാം അറിയുന്നു. പ്രതിഫലേച്ഛകൂടാതെ എല്ലാം ദാനം കൊടുക്കാന് സാധിക്കുന്നതാണ് സ്നേഹം. സ്നേഹിക്കാത്തവന് ദൈവത്തെ അറിയുന്നില്ല. ത്യാഗത്തിന്‍റെ കുരിശ്ശിലേറാത്തവര് യഥാര്‍ത്ഥമായ സ്നേഹമെന്താണെന്നും അറിയുന്നില്ല. നാശത്തിലൂടെ ചരിക്കുന്നവര്‍ക്ക് കുരിശിന്‍റെ വചനം ഭോഷത്വമായി തോന്നാം, രക്ഷയിലൂടെ ചരിക്കുന്നവര്‍ക്ക് കുരിശ് ദൈവത്തിന്‍റെ ശക്തിയായും അനുഭവപ്പെടും…” വിശുദ്ധ യോഹന്നാന്‍റെ വാക്കുകളാണിവ (1യോഹ. 3, 16). ക്രിസ്തു ശിഷ്യത്വത്തിന്‍റെ കരുത്ത് കുരിശ്ശാണ്. പക്ഷെ കുരിശ്ശൊഴിവാക്കാനാണ് നാം പലപ്പോഴും ശ്രമിക്കുന്നത്. പ്രാര്‍ത്ഥിക്കുന്നതും നൊവേനകൂടുന്നതും നേര്‍ച്ച നേരുന്നതുമൊക്കെ ജീവിതക്കുരിശ്ശുകള് ഒഴിവാക്കാനാണ്. രോഗം, നിരാശ, പാപങ്ങള്, വിദ്വേഷം, എല്ലാം ക്രിസ്തുവിന്, ക്രിസ്തുവിന്‍റെ കുരിശ്ശില് സമര്‍പ്പിക്കുക. ക്രിസ്തു എല്ലാം, എല്ലാവര്‍ക്കുംവേണ്ടി ഏറ്റെടുക്കുന്നു. സ്നേഹിക്കുന്നവര് കുരിശ്ശെടുക്കാന് സന്നദ്ധരാവണം. യാചിക്കുന്നവര്‍ക്ക് കുരിശ്ശെടുക്കാനുള്ള കരുത്ത് സമൃദ്ധമായി നല്കപ്പെടും. നിര്‍വൃതിയോടെ ക്രിസ്തു പറഞ്ഞു, “എല്ലാം പൂര്‍ത്തിയായി It’s consummated”.\n6. കുരിശിന്‍റെ സ്നേഹഭാഷ്യം സ്നേഹത്തിന്‍റെ പിന്‍ബലമുണ്ടെങ്കില് കുരിശ് ഒരിക്കലും ഭാരമുള്ളതാവുകയില്ല. നല്ക്കുന്നതില് സന്തോഷമുണ്ടാകും. നല്കുമ്പോഴാണ് ലഭിക്കുന്നത്. ത്യാഗത്തില് സന്തോഷമുണ്ടാകും. പുറംകുപ്പായം ചോദിക്കുന്നവന്, വസ്ത്രംകൂടെ കൊടുക്കുക. ഒരു മൈല് നടക്കാന് ആവശ്യപ്പെടുന്നവനോടൊപ്പം, രണ്ടുമൈല് നടക്കുക. സഹനത്തിലൂടെ ആര്‍ജ്ജിക്കുന്ന ജീവിതത്തിന്‍റെ കരുത്തിന് വിലയുണ്ട്. കുരിശ്ശിലൂടെ പരുവപ്പെട്ട ജീവിതത്തിന് പ്രത്യേക മൂല്യമുണ്ട്. ഇന്നു നാം കാണുന്നത് സുഖിക്കാന് വന്നവരുടെ പരമ്പരയാണ്, സഹിക്കാന് വന്നവരുടേതല്ല. കുരിശ്ശിന്‍റെ ഭാഷ ഏറെ കൈമോശം വന്നുപോയിരിക്കുന്നു. എന്നാല് ത്യാഗത്തിന്‍റെ വെല്ലുവിളികളുയര്‍ത്താന് കഴിഞ്ഞില്ലെങ്കില് ജീവിതം തകര്‍ച്ചയായിരിക്കും. ജീര്‍ണ്ണത അകത്തുനിന്നുതന്നെ സംഭവിക്കും. ക്രിസ്തുവിന്‍റെ കുരിശ് ബലമേകട്ടെ! സ്വയാര്‍പ്പണത്തിന്‍റെയും നഷ്ടപ്പെടുത്തലിന്‍റെയും ത്യാഗസമര്‍പ്പണത്തിന്‍റെയും ശൈലിയാണ് ക്രിസ്ത്വാനുകരണം! സ്നേഹത്തിലൂടെ എല്ലാം നല്ക്കുന്ന, പങ്കുവയ്ക്കുന്ന ത്യാഗമാണിത്.


കുവൈത്തില് സ്വദേശി സംവരണ തോത് പാലിക്കാത്ത സ്ഥാപനങ്ങള്‍ക്ക് പിഴ രണ്ടിരട്ടിയാക്കി വര്‍ധിപ്പിച്ചു\nമാനവശേഷി വകുപ്പ് മേധാവി അഹമ്മദ് അൽ മൂസയാണ് സംവരണതോത് പാലിക്കാത്ത സ്ഥാപനങ്ങൾക്ക് പിഴ വർധിപ്പിക്കാൻ തീരുമാനിച്ചതായി അറിയിച്ചത്\n02 Feb, 2019 at 06:20 PM\nകുവൈത്തിൽ സ്വദേശി സംവരണ തോത് പാലിക്കാത്ത സ്ഥാപനങ്ങൾക്കു പിഴ രണ്ടിരട്ടിയാക്കി വർധിപ്പിക്കുമെന്നു മാൻപവർ അതോരിറ്റി. നിശ്ചിതശതമാനം സ്വദേശികളെ നിയമിക്കണമെന്ന നിബന്ധന പാലിക്കാത്ത സ്ഥാപനങ്ങൾക്കുള്ള പിഴയാണ് 100 ദിനാറിൽ നിന്ന് 300 ദിനാറാക്കി ഉയർത്തുന്നത്.\nമാനവശേഷി വകുപ്പ് മേധാവി അഹമ്മദ് അൽ മൂസയാണ് സംവരണതോത് പാലിക്കാത്ത സ്ഥാപനങ്ങൾക്ക് പിഴ വർധിപ്പിക്കാൻ തീരുമാനിച്ചതായി അറിയിച്ചത്. ജൂൺ മുതലാണ് പുതുക്കിയ പിഴ പ്രാബല്യത്തിലാക്കുക. സ്വദേശികൾക്ക് ക്വാട്ടയിൽ നിയമിക്കപ്പെടുന്ന ഓരോ തൊഴിലാളിക്കും മുന്നൂറു ദിനാർ വീതം പിഴ ഈടാക്കുമെന്ന് അദ്ദേഹം മുന്നറിയിപ്പ് നൽകി. സ്വദേശികൾക്കിടയിലെ തൊഴിലില്ലായ്മ പരിഹരിക്കുന്നതിയായാണ് സ്വകാര്യമേഖലയിൽ സർക്കാർ സ്വദേശികൾക്ക് സംവരണം ഏർപ്പെടുത്തിയത്. മൊത്തം തൊഴിലാളികളുടെ നിശിത ശതമാനം സ്വദേശികളായിരിക്കണമെന്നാണ് നിബന്ധന.\nതൊഴിലിന്റെ സ്വഭാവമനുസരിച്ച് വിവിധ മേഖലകളിൽ വ്യത്യസ്ത തോതിലാണ് സ്വദേശികൾക്ക് ക്വാട്ട നിശ്ചയിച്ചിട്ടുള്ളത്. ഇങ്ങനെ നിയമിക്കപ്പെടുന്ന സ്വദേശികൾക്ക് സ്ഥാപനം നൽകുന്ന ശമ്പളത്തിന് പുറമെ സർക്കാർ പ്രത്യേക അലവൻസുകളും നൽകുന്നുണ്ട്. എന്നാൽ പല സ്വകാര്യ കമ്പനികളും സംവരണനിബന്ധന പാലിക്കുന്നില്ലെന്നു കണ്ടെത്തിയതിനെ തുടർന്നാണ് പിഴ വർധിപ്പിക്കാൻ മാനവശേഷി വകുപ്പ് തീരുമാനിച്ചത്. നിലവിൽ സ്വദേശികൾക്കു പകരം നിയമിക്കപ്പെടുന്ന ഓരോ തൊഴിലാളിക്കും 100 ദിനാർ ആണ് പിഴ. ജൂണ് മാസം മുതൽ ഇത് 300 ആയി വർധിക്കുമെന്നാണ് മുന്നറിയിപ്പ്. ഓരോ തവണ തൊഴിൽ പെർമിറ്റ് പുതുക്കുമ്പോഴും പിഴസംഖ്യ അടക്കേണ്ടിവരുമെന്നും മാൻപവർ അതോരിറ്റി മുന്നറിയിപ്പ് നൽകി.


റൂമി പറഞ്ഞ കഥകള് - ഒന്ന് | chintha\nറൂമി പറഞ്ഞ കഥകള് - ഒന്ന്\nഒരു മഹാനദി അതിന്റെ ഇരമ്പിപ്പായുന്ന പ്രവാഹവുമായി സമുദ്രത്തില് ചെന്നുചേരുന്നതോടെ താന് ആരായിരുന്നുവെന്ന് മറന്നുപോയിരിക്കും.\nചോളം വിതയ്ക്കുന്ന വയലില് യാദൃശ്ച്ഛയാ വന്നു വീണ ചോളവിത്താകട്ടെ ഉള്ളില് നിന്ന് അങ്കുരം വന്ന് തല ഉയര്‍ത്തി നോക്കുമ്പോള് ദൂരങ്ങള് വരെ ചോളച്ചെടികള് മാത്രം കാണുന്നു. തനിക്ക് ഒന്നേ അറിയാവൂ - ചോളക്കൂട്ടത്തില് താനും ഒന്നാണെന്ന്.\nഇനി അവന് വിളവെടുപ്പും പ്രതീക്ഷിച്ച് അവിടെത്തന്നെ നില്‍ക്കും. വിളവെടുപ്പ് കഴിഞ്ഞ് കറ്റകള് കൊയ്തുകൊണ്ടു വന്ന് ചോളമണികള് ഉതിര്‍ത്ത് ചോളത്തിന്റെ മാവ് പൊടിച്ച് വാരി വെയ്ക്കുമ്പോള് അതിന്റെ പ്രജ്ഞ അറ്റു പോകും. അപ്പോള് അത് ചോളമല്ല, നിര്‍ജീവമായ എന്തോ ഒന്നാണ്.\nപിന്നെ അറ്റു തീയ്യില് വെച്ചു ചുട്ട് അപ്പമാക്കി അന്നത്തിനായി വിശന്ന ഒരുവന് അപ്പം പൊട്ടിച്ച് വായിലിട്ട് ആഹാരമായി അതിനെ ആസ്വദിക്കാന് തുടങ്ങിയപ്പോള് അതാ, അത് വീണ്ടും ജീവന്റെ ഈശ്വരീയത കണ്ടെത്തിയിരിക്കുന്നു. അത് ഒരു ശരീരത്തിലെ സജീവമായ ഭാഗമായി മാറുന്നു. അതില് ആത്മപ്രകാശമുണ്ട്.\nഈ ശരീരം ഒരു കിളിക്കൂടുപോല തന്നെയാണ്. കിളികള് കൂടണയുന്നതുപോലെ ഈ ശരീരത്തില് എണ്ണമറ്റ ചതിവുകളും വന്ന് ചേക്കേറുന്നു. അവ ഉളവാക്കുന്ന സംഭ്രമങ്ങളും മായമോഹങ്ങളും ഒക്കെ നന്‍മ കൊണ്ടുവരുമോ തിന്‍മ കൊണ്ടുവരുമോ എന്നൊന്നും നേരത്തെ തീരുമാനിക്കാനൊക്കില്ല.\nആത്മാവിനെ സംബന്ധിച്ചിടത്തോളം ഇപ്രകാരം ബാഹ്യത്തില്‍നിന്ന് താല്‍ക്കാലികമായി കൂടണയുന്ന ചിത്തവൃത്തികളെല്ലാം മുള്ളുകള് പോലെയാണ്. അത് ആത്മാവിനോട് കൂടുതല് സഹകരിക്കുന്തോറും കൂടുതല് ദുഃം ഉളവാക്കിക്കൊണ്ടിരിക്കും.


ജില്ലയില് 961 പേര്‍ക്ക് കൂടി കോവിഡ്; 955 പേര്‍ക്ക് സമ്പര്‍ക്കത്തിലൂടെയാണ് രോഗബാധ ടെസ്റ്റ് പോസിറ്റിവിറ്റി റേറ്റ് 19.59 - Newswayanad.in\nജില്ലയില് 961 പേര്‍ക്ക് കൂടി കോവിഡ്; 955 പേര്‍ക്ക് സമ്പര്‍ക്കത്തിലൂടെയാണ് രോഗബാധ ടെസ്റ്റ് പോസിറ്റിവിറ്റി റേറ്റ് 19.59\nകൽപ്പറ്റ: വയനാട് ജില്ലയില് ഇന്ന് (27.08.21) 961 പേര്‍ക്ക് കൂടി കോവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ. ആര്.രേണുക അറിയിച്ചു. 220 പേര് രോഗമുക്തി നേടി. ടെസ്റ്റ് പോസിറ്റിവിറ്റി റേറ്റ് 19.59 ആണ്.6ആരോഗ്യ പ്രവര്‍ത്തകര്‍ക്കും രോഗം സ്ഥിരീകരിച്ചു. 955 പേര്‍ക്ക് സമ്പര്‍ക്കത്തിലൂടെയാണ് രോഗബാധ. ഇതോടെ ജില്ലയില് കോവിഡ് സ്ഥിരീകരിച്ചവരുടെ എണ്ണം 93922 ആയി. 85344 പേര് ഇതുവരെ രോഗമുക്തരായി. നിലവില് 7259 പേരാണ് ജില്ലയില് ചികിത്സയിലുള്ളത്. ഇവരില് 5772 പേര് വീടുകളിലാണ് ഐസൊലേഷനില് കഴിയുന്നത്.\nമീനങ്ങാടി 100, ബത്തേരി 76, കല്‍പ്പറ്റ 74, നെന്‍മേനി 63, പൂതാടി 55, മാനന്തവാടി 53, പനമരം 49, പുല്‍പള്ളി 44, പടിഞ്ഞാറത്തറ 43, നൂല്‍പ്പുഴ 38, തിരുനെല്ലി 34, മൂപ്പൈനാട് 33, കോട്ടത്തറ 31, മുള്ളന്‍കൊല്ലി 28, തവിഞ്ഞാല് 26, മുട്ടില് 25, വൈത്തിരി, അമ്പലവയല് 22 വീതം, വെള്ളമുണ്ട, തരിയോട്, എടവക 21 വീതം, പൊഴുതന 20, വെങ്ങപ്പള്ളി 19, കണിയാമ്പറ്റ 15, തൊണ്ടര്‍നാട് 14, മേപ്പാടി 8 പേര്‍ക്കുമാണ് സമ്പര്‍ക്കത്തിലൂടെ രോഗബാധ സ്ഥിരീകരിച്ചത്. ഇതിനുപുറമെ ഗള്‍ഫില് നിന്നും വന്ന ഒരു വൈത്തിരി സ്വദേശിക്കും ഇതര സംസ്ഥാനത്തുനിന്നും എത്തിയ പടിഞ്ഞാറത്തറ, തവിഞ്ഞാല് സ്വദേശികളായ ഓരോരുത്തര്‍ക്കും3തമിഴ്‌നാട് സ്വദേശി കള്‍ക്കും രോഗബാധ സ്ഥിരീകരിച്ചിട്ടുണ്ട്.\n*220 പേര്‍ക്ക് രോഗമുക്തി*\nആശുപത്രിയില് ചികിത്സയിലായിലായിരുന്ന 71 പേരും, വീടുകളില് നിരീക്ഷണത്തിലായിരുന്ന 149 പേരുമാണ് രോഗമുക്തരായയത്.\n*2267 പേര് പുതുതായി നിരീക്ഷണത്തില്*\nകോവിഡുമായി ബന്ധപ്പെട്ട് ജില്ലയില് ഇന്ന് (27.08.21) പുതുതായി നിരീക്ഷണത്തിലായത് 2267 പേരാണ്. 1028 പേര് നിരീക്ഷണകാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 18328 പേര്. ഇന്ന് പുതുതായി 290 പേര് ആശുപത്രിയില് നിരീക്ഷണത്തിലായി. ജില്ലയില് നിന്ന് 5012 സാമ്പിളുകളാണ് ഇന്ന് പരിശോധനയ്ക്ക് അയച്ചത്. ഇതുവരെ 683637 സാമ്പിളുകളാണ് പരിശോധനയ്ക്ക് അയച്ചത്. ഇതില് 674205 എണ്ണത്തിന്റെ ഫലം ലഭിച്ചു. 580283 പേര് നെഗറ്റീവും 93922 പേര് പോസിറ്റീവുമാണ്.\nആസാദി കി അമൃത് മഹോത്സവ്: ക്വിസ് മത്സരം നടത്തി\nപുലർച്ചെ കട കുത്തി തുറന്ന് മാെബൈലുമായി മുങ്ങവെ മോഷ്ടാവിനെ യുവാവ് പിടികൂടി


Ranchi, First Published 20, Oct 2019, 11:50 AM\nരോഹിത് ശര്‍മ ടെസ്റ്റ് ക്രിക്കറ്റിലെ ആദ്യ ഇരട്ട സെഞ്ചുറിക്കരികെ. റാഞ്ചിയില് ദക്ഷിണാഫ്രിക്കയ്‌ക്കെതിരായ മൂന്നാം ടെസ്റ്റിന്റെ രണ്ടാം ഇന്നിങ്‌സില് ലഞ്ചിന് പിരിയുമ്പോള് രോഹിത് 199 റണ്‍സുമായി ക്രീസിലുണ്ട്.\nറാഞ്ചി: രോഹിത് ശര്‍മ ടെസ്റ്റ് ക്രിക്കറ്റിലെ ആദ്യ ഇരട്ട സെഞ്ചുറിക്കരികെ. റാഞ്ചിയില് ദക്ഷിണാഫ്രിക്കയ്‌ക്കെതിരായ മൂന്നാം ടെസ്റ്റിന്റെ രണ്ടാം ഇന്നിങ്‌സില് ലഞ്ചിന് പിരിയുമ്പോള് രോഹിത് 199 റണ്‍സുമായി ക്രീസിലുണ്ട്. 242 പന്തില് 28 ഫോറും നാല് സിക്‌സും അങ്ങുന്നതാണ് രോഹിത്തിന്റെ ഇന്നിങ്‌സ്. രോഹിത്തിന്റെ പ്രകടനത്തിന്റെയും അജിന്‍ക്യ രഹാനെ (115)യുടെ സെഞ്ചുറിടെയും കരുത്തില് ഇന്ത്യ ഒടുവില് വിവരം ലഭിക്കുമ്പോള് നാല് വിക്കറ്റ് നഷ്ടത്തില് 357 റണ്‍സെടുത്തിട്ടുണ്ട്. രവീന്ദ്ര ജഡേജയാണ് രോഹിത്തിന് കൂട്ട്.\nLast Updated 20, Oct 2019, 12:17 PM\nRohit Sharma doubel hundred


കേരളത്തിലാദ്യമായി 11 മാസം പ്രായമുള്ള പെണ്‍കുഞ്ഞിന് കരള്‍മാറ്റ ശസ്ത്രക്രിയ വിജയകരമായി നടത്തി | Keralabhooshanam.com | Breaking News, Latest News, Kerala, India and World news\nകേരളത്തിലാദ്യമായി 11 മാസം പ്രായമുള്ള പെണ്‍കുഞ്ഞിന് കരള്‍മാറ്റ ശസ്ത്രക്രിയ വിജയകരമായി നടത്തി\nBy KB KTYM on 16/04/2016 Comments Off on കേരളത്തിലാദ്യമായി 11 മാസം പ്രായമുള്ള പെണ്‍കുഞ്ഞിന് കരള്‍മാറ്റ ശസ്ത്രക്രിയ വിജയകരമായി നടത്തി\nആസ്റ്റര് മെഡ്‌സിറ്റിയില് വെറും 5.5 കിലോഗ്രാം തൂക്കമുള്ള ശിശുവിന്റെ കരളാണ് മാറ്റിവച്ചത്\nആസ്റ്റര് മെഡ്‌സിറ്റിയിലെ ഡോ. രാജപ്പന് പിള്ള, ഡോ. ചാള്‍സ് പനക്കല്, ഡോ. രഹാന് സെയ്ഫ്, ഡോ. നവീന് ഗഞ്ചു എന്നിവരോടൊപ്പം ഷിനി കോശിയും മകള് ഹേസല് മറിയം കോശിയും\nകൊച്ചി: വിജയത്തിന്റെ പുതിയ നാഴികക്കല്ലുമായി 11 മാസം മാത്രം പ്രായമുള്ള കുഞ്ഞിന് ആസ്റ്റര് മെഡ്‌സിറ്റിയില് വിജയകരമായി കരള് മാറ്റിവച്ചു. ജന്മനാലുള്ള ‘ബൈലിയറി അട്രീഷ്യ’ എന്ന രോഗംമൂലം കരളില്‍നിന്നും പിത്തരസത്തിന്റെ പിത്തസഞ്ചിയിലേക്കുള്ള ഒഴുക്ക് തടസ്സപ്പെടുകയും പിത്തരസം കരളില് കെട്ടിക്കിടന്ന് വടുക്കള് (സിറോസിസ്) രൂപപ്പെടുകയുമായിരുന്നു. സിറോസിസിന് ശരിയായ ചികിത്സ ലഭിക്കാതിരുന്നാല് കുഞ്ഞിന്റെ കരള് പ്രവര്‍ത്തനരഹിതമാവുമായിരുന്നു.\nഏതാനും മാസങ്ങള്‍ക്കുമുമ്പ് ഫോര്‍ട്ട് കൊച്ചി സ്വദേശിനി ഷിനി കോശിയുടെ മകളായി ഹേസല് മറിയം ജനിച്ചപ്പോള്‍ത്തന്നെ തൊലിപ്പുറമേയുള്ള മഞ്ഞ നിറം ശ്രദ്ധയില്‍പെട്ടിരുന്നു. കുഞ്ഞിന്റെ വിശപ്പു കുറവും കറുത്ത നിറത്തിലുള്ള മൂത്രവും അസ്വസ്ഥതകള് കൂട്ടി. ആറുമാസത്തിനുശേഷമാണ് മറിയത്തിന് ജന്മനാലുള്ള രോഗാവസ്ഥയാണെന്ന് തിരിച്ചറിഞ്ഞത്. തുടര്‍ന്ന് വിദഗ്ധ ചികിത്സക്കായി ആസ്റ്റര് മെഡ്‌സിറ്റിയിലെത്തിച്ച കുഞ്ഞിനെ സെന്റര് ഓഫ് എക്‌സലന്‍സ് ഇന് ചൈല്‍ഡ് കെയര് വിഭാഗവും ആസ്റ്റര് ഇന്റഗ്രേറ്റഡ് ലിവര് കെയര് വിഭാഗവും വിശദമായ പരിശോധനകള് നടത്തി.\nരോഗം മൂലം കുഞ്ഞിന്റെ വളര്‍ച്ച സാധാരണയിലും വളരെ സാവധാനത്തിലാണെന്ന് പരിശോധനയിലൂടെ മനസിലായെന്ന് ആസ്റ്റര് ഇന്റഗ്രേറ്റഡ് ലിവര് കെയര് കണ്‍സള്‍ട്ടന്റ് ഡോ. മാത്യു ജേക്കബ് പറഞ്ഞു. കരളിന്റെ പ്രവര്‍ത്തനത്തകരാര് മൂലം കുഞ്ഞ് രക്തം ചര്‍ദ്ദിക്കുന്ന അവസ്ഥയില് മാതാപിതാക്കള് ഏറെ ഭയപ്പാടിലായിരുന്നു. രോഗനിര്‍ണ്ണയം വൈകിയതിനാല് ജീവഹാനി സംഭവിക്കാവുന്ന രീതിയില് കുഞ്ഞിന്റെ കരളിന്റെ പ്രവര്‍ത്തനം മോശമാകുകയും ചെയ്തിരുന്നു. കരള് മാറ്റിവയ്ക്കല് മാത്രമായിരുന്നു പരിഹാരമെന്നും അദ്ദേഹം വ്യക്തമാക്കി.\nകരള് മാറ്റ ശസ്ത്രക്രിയയ്ക്കായി കുഞ്ഞിനെ തയ്യാറാക്കുക എന്നതായിരുന്നു ആദ്യ പ്രതിസന്ധി. പോഷകാംശമില്ലാതെ അവശനിലയിലായിരുന്ന കുഞ്ഞിന് കരള് മാറ്റിവയ്ക്കലിന് ശേഷം അപകടസാധ്യത ഏറെയായിരുന്നു. ശിശുരോഗ വിദഗ്ധരും ഡയറ്റീഷ്യന്മാരും അടങ്ങിയ മള്‍ട്ടി സ്‌പെഷാലിറ്റി സംഘം വിശദമായ പദ്ധതിയിലൂടെ കുഞ്ഞിനെ ശസ്ത്രക്രിയയ്ക്കു സജ്ജയാക്കി. കുഞ്ഞിന്റെ മൂക്കിലൂടെ ഫീഡിംഗ് ട്യൂബിന്റെ സഹായത്തോടെയാണ് ആവശ്യമായ പോഷകങ്ങളും കലോറിയും ലഭ്യമാക്കിയിരുന്നതെന്ന് നിയോനേറ്റോളജി കണ്‍സള്‍ട്ടന്റ് ഡോ. രാജപ്പന് പിള്ള പറഞ്ഞു. കരള്‍രോഗം അതിവേഗം വര്‍ദ്ധിച്ചുവന്നിരുന്നതിനാല് സമയത്തിനെതിരേയുള്ള പോരാട്ടമാണ് നടത്തിയതെന്ന് അദ്ദേഹം ചൂണ്ടിക്കാട്ടി.\nഒരു ദാതാവിനെ എത്രയും പെട്ടെന്ന് കണ്ടെത്തേണ്ടിയിരുന്നു. കുഞ്ഞിന്റെ അമ്മ തന്നെ കരള് ദാനം ചെയ്യാന് മുന്നോട്ടു വരികയും അത് കുഞ്ഞിന് അനുയോജ്യമാവുകയും ചെയ്തു. കുഞ്ഞിന്റെ നില വഷളായി തുടര്‍ന്നതിനാല് കരള്‍മാറ്റ ശസ്ത്രക്രിയയുമായി മുന്നോട്ടുപോകാന് തന്നെ തീരുമാനിച്ചു.\nആസ്റ്റര് ഇന്റഗ്രേറ്റഡ് ലിവര് കെയറിലെ പ്രത്യേക ട്രാന്‍സ്പ്ലാന്റ് സര്‍ജന്മാരാണ് കരള്‍മാറ്റ ശസ്ത്രക്രിയ നടത്തിയത്. കുഞ്ഞിന്റെ അമ്മ വേഗത്തില് സുഖം പ്രാപിച്ചുവെങ്കിലും ശസ്ത്രക്രിയ്ക്കു മുമ്പ് പോഷകാഹാരം ലഭിക്കാതിരുന്ന ഹേസല് മറിയം സാധാരണ ജീവിതത്തിലേയ്ക്ക് മടങ്ങിയെത്താന് ഏറെ സമയമെടുത്തു. ഹേസല് മറിയം ഇപ്പോള് വീട്ടില് തിരിച്ചെത്തി. കുഞ്ഞിന് ആവശ്യത്തിന് തൂക്കംവയ്ക്കുകയും ചെയ്തു. സാധാരണ കുഞ്ഞുങ്ങളേപ്പോലെ ഹേസല് മറിയത്തിന് ജീവിക്കാന് കഴിയുമെന്ന് ഡോക്ടര്‍മാര് അറിയിച്ചു.\nഷിനി കോശിയുടെയും അബുദാബിയില് ജോലി നോക്കുന്ന ജിബിന് കോശി വൈദ്യന്റെയും ആദ്യത്തെ കുഞ്ഞാണ് ഹേസല് മറിയം. കരളിന്റെ പ്രശ്‌നം കണ്ടെത്തി കൃത്യസമയത്ത് വിദഗ്ധ ചികിത്സ നല്‍കാന് സാധിച്ചതില് സന്തോഷമുണ്ടെന്ന് മാതാപിതാക്കള് ചൂണ്ടിക്കാട്ടി. കൊച്ചി ആസ്റ്റര് മെഡ്‌സിറ്റിയിലെ ഇന്റഗ്രേറ്റഡ് ലിവര് കെയര് വിഭാഗം കണ്‍സള്‍ട്ടന്റ് ഡോക്ടര്‍മാരായ ഡോ. മാത്യു ജേക്കബ്, ഡോ. നവീന് ഗഞ്ചു, ഡോ. രഹാന് സെയ്ഫ്, ഡോ. ചാള്‍സ് പനക്കല്, പീഡിയാട്രിക് ഇന്റന്‍സീവ് കെയറിലെ കണ്‍സള്‍ട്ടന്റ് ഡോ. രാജപ്പന് പിള്ള, അനസ്‌തേഷ്യോളജിസ്റ്റ് ഡോ. സുരേഷ് ജി. നായര്, സീനിയര് സ്‌പെഷ്യലിസ്റ്റും അനസ്‌തേഷ്യോളജിസ്റ്റുമായ ഡോ. പി.എസ്. സംഗീത് എന്നിവരടങ്ങിയ ടീമാണ് കരള്‍മാറ്റ ശസ്ത്രക്രിയ നടത്തിയത്.\nആസ്റ്റര് മെഡ്‌സിറ്റിയില് അന്താരാഷ്ട്ര രംഗത്ത് പരിശീലനം ലഭിച്ച 22 ഡോക്ടര്‍മാരുടെ സംഘത്തിന് കൂട്ടായി 2500 കരള്‍മാറ്റ ശസ്ത്രക്രിയകള് നടത്തിയ പരിചയമുണ്ട്.\nകേരളത്തിലാദ്യമായി 11 മാസം പ്രായമുള്ള പെണ്‍കുഞ്ഞിന് കരള്‍മാറ്റ ശസ്ത്രക്രിയ വിജയകരമായി നടത്തി added by on 16/04/2016


india won australia test ബോക്സിംഗ് ഡേ ടെസ്റ്റ്: പകരം വീട്ടി ഇന്ത്യ; എട്ട് വിക്കറ്റ് ജയം\nബോക്സിംഗ് ഡേ ടെസ്റ്റ്: പകരം വീട്ടി ഇന്ത്യ; എട്ട് വിക്കറ്റ് ജയം\nബോക്സിംഗ് ഡേ ടെസ്റ്റിൽ ഇന്ത്യക്ക് 8 വിക്കറ്റിൻ്റെ ഉജ്ജ്വല ജയം. 70 റൺസ് വിജയലക്ഷ്യവുമായി രണ്ടാം ഇന്നിംഗ്സിൽ ബാറ്റ് ചെയ്യാനിറങ്ങിയ ഇന്ത്യ മായങ്ക് അഗർവാളിൻ്റെയും ചേതേശ്വർ പൂജാരയുടെയും വിക്കറ്റുകൾ മാത്രം നഷ്ടപ്പെടുത്തി വിജയിക്കുകയായിരുന്നു. ഇന്ത്യക്കായി ശുഭ്മൻ ഗിൽ (35), അജിങ്ക്യ രഹാനെ (27) എന്നിവർ പുറത്താവാതെ നിന്നു. ആദ്യ ഇന്നിംഗ്സിൽ കിടിലൻ സെഞ്ചുറി നേടിയ രഹാനെയാണ് കളിയിലെ താരം.\nRead Also : ബോക്സിംഗ് ഡേ ടെസ്റ്റ്: ഓസ്ട്രേലിയ 200നു പുറത്ത്; ഇന്ത്യക്ക് 70 റൺസ് വിജയലക്ഷ്യം\nഅഗർവാളിനെ (5) മിച്ചൽ സ്റ്റാർക്കും പൂജാരയെ (3) പാറ്റ് കമ്മിൻസും വേഗം മടക്കിയെങ്കിലും ഓസീസ് ബൗളർമാരെ അനായാസം നേരിട്ട രഹാനെ-ഗിൽ സഖ്യം ഇന്ത്യയെ ജയത്തിലേക്ക് നയിക്കുകയായിരുന്നു. 51 റൺസിൻ്റെ അപരാജിത കൂട്ടുകെട്ടിൽ ഏകദിന ശൈലിയിൽ ബാറ്റ് വീശിയ ഗിൽ ആണ് മികച്ചുനിന്നത്. വെറും 36 പന്തുകളിൽ നിന്നാണ് ഗിൽ 35 റൺസ് എടുത്തത്.\nജയത്തോടെ4മത്സരങ്ങൾ അടങ്ങിയ പരമ്പര ഇന്ത്യ 1-1ന് സമനില പിടിച്ചു. ജനുവരി ഏഴിന് സിഡ്നിയിലാണ് അടുത്ത മത്സരം.\nരണ്ടാം ഇന്നിംഗ്സിൽ 200 റൺസിനാണ് ഓസ്ട്രേലിയ പുറത്തായത്. ഓസ്ട്രേലിയക്കായി കാമറൂൺ ഗ്രീൻ (45), മാത്യു വെയ്ഡ് (40) എന്നിവർ തിളങ്ങി. ഇന്ത്യക്കു വേണ്ടി മുഹമ്മദ് സിറാജ് മൂന്നു വിക്കറ്റ് വീഴ്ത്തി. 99/6 എന്ന നിലയിൽ തകർന്ന് ഇന്നിംഗ്സ് തോൽവി മുന്നിൽ കണ്ട ഓസീസിന് വാലറ്റത്തിൻ്റെ ചെറുത്തുനില്പാണ് ലീഡ് സമ്മാനിച്ചത്.\nStory Highlights – india won against australia in boxing day test


കോവിഡിനെ പിടിച്ചുകെട്ടാനാകാതെ മഹാരാഷ്്ട്ര; പ്രതിദിന കേസുകളിൽ വൻ വർധന | Maharashtras ballooning covid 19 crisis | Madhyamam\ndate_range 23 Aug 2020 12:07 PM GMT\nകോവിഡിനെ പിടിച്ചുകെട്ടാനാകാതെ മഹാരാഷ്്ട്ര; പ്രതിദിന കേസുകളിൽ വൻ വർധന\nമുംബൈ: രാജ്യത്ത് ഏറ്റവും കൂടുതൽ രോഗബാധിതരുള്ള മഹാരാഷ്്ട്രയിൽ ശനിയാഴ്ച റിപ്പോർട്ട് ചെയ്തത് 14,492 പുതിയ കോവിഡ് കേസുകൾ. സംസ്ഥാനത്തെ ഏറ്റവും വലിയ പ്രതിദിന വർധനയാണിത്. മഹാരാഷ്ട്രയിൽ രോഗബാധിതരുടെ എണ്ണം കുത്തനെ ഉയർന്നത് അന്താരാഷ്ട്ര തലത്തിൽ വരെ ചർച്ചയായി.\nമഹാരാഷ്ട്രയിൽ മാർച്ചിലാണ് ആദ്യമായി കോവിഡ് സ്ഥിരീകരിക്കുന്നത്. വിദേശത്തുനിന്നെത്തിയ വ്യക്തിക്ക് രോഗം സ്ഥിരീകരിക്കുകയായിരുന്നു. ഏപ്രിൽ -മേയ് മാസത്തോടെ മുംൈബ നഗരത്തിൽ രോഗബാധിതരുടെ എണ്ണം കുത്തനെ ഉയർന്നു. മുംബൈ നഗരത്തോട് ചേർന്ന് കിടക്കുന്ന മറ്റു ജില്ലകളിലേക്കും രോഗം പടരുകയായിരുന്നു. മുംബൈക്ക് പുറമെ താനെ, പുണെ എന്നിവിടങ്ങളും രാജ്യത്തെ പ്രധാന േഹാട്ട്സ്പോട്ടുകളായി. ഏറ്റവും കൂടുതൽ രോഗബാധിതരുള്ള യു.എസ്, ബ്രസീൽ എന്നിവിടങ്ങളിലെ ഹോട്ട്സ്പോട്ടുകളിൽ റിേപ്പാർട്ട് ചെയ്യുന്നതിന് സമാനമായ പ്രതിദിന കേസുകൾ മഹാരാഷ്ട്രയിൽ ആഗസ്റ്റ് 20ന് റിപ്പോർട്ട് ചെയ്തു. വ്യാഴാഴ്ച 14,647 പേർക്കാണ് പുതുതായി രോഗം സ്ഥിരീകരിച്ചത്. അന്ന് കൊളംബിയ നഗത്തിൽ റിപ്പോർട്ട് ചെയ്തത് 11,541ഉം പെറുവിൽ 9,099 ഉം ആണ്.\nമഹാരാഷ്ട്രയിൽ ഒരു ഘട്ടത്തിൽപോലും രോഗബാധിതരുടെ എണ്ണം പിടിച്ചുനിർത്താനാകാത്തത് ഗൗരവം ഏറുന്നു. മറ്റു സംസ്ഥാനങ്ങളുടെ ഗ്രാഫ് പതിയെ ഉയരുേമ്പാൾ മഹാരാഷ്്ട്രയിൽ കുതിക്കുകയായിരുന്നു. മഹാരാഷ്ട്ര കഴിഞ്ഞാൽ തമിഴ്നാട്ടിലാണ് ഏറ്റവും കൂടുതൽ രോഗബാധിതർ. തമിഴ്നാട്ടിൽ ഇതുവരെ 3,61,435 പേർക്ക് കോവിഡ് സ്ഥിരീകരിച്ചു. മഹാരാഷ്ട്രയിൽ 6,43,289 പേർക്കും.\nമഹാരാഷ്ട്രയിലെ വൻ നഗരങ്ങളായ മുംബൈക്കും പുണെക്കും പുറമെ ഗ്രാമപ്രദേശങ്ങളിലും കൂടുതൽ പേരിലേക്ക് രോഗം പടരുന്നുണ്ട്. നാസിക്കിൽ 903 പേർക്കാണ് വ്യാഴാഴ്ച രോഗം സ്ഥിരീകരിച്ചത്. ഇതോടെ നാസിക്കിൽ രോഗം സ്ഥിരീകരിച്ചവരുടെ എണ്ണം 27,677 ആയി.\nരോഗം പടരുന്ന സാഹചര്യത്തിൽ സംസ്ഥാനത്ത് പരിശോധനകളുടെ എണ്ണം കൂട്ടിയിരുന്നു. മഹാരാഷ്ട്രയിൽ രോഗം സ്ഥിരീകരിക്കാനുള്ള സാധ്യത 15 മുതൽ 20 ശതമാനം വരെയാണ്. ഉയർന്ന ജനസാന്ദ്രതയേറിയ ദരിദ്രർ തിങ്ങിപാർക്കുന്ന പ്രദേശങ്ങളിൽ കോവിഡ് പടർന്നുപിടിക്കുന്നത് വരും ദിവസങ്ങൾ കഠിനമാകുമെന്ന മുന്നറിയിപ്പും സംസ്ഥാനത്തിന് നൽകുന്നു.\nTAGS:Covid 19 Corona virus Covid india Maharashtra Tamil nadu\nWeb Title - Maharashtras ballooning covid 19 crisis


ഭർതൃമതിയായ യുവതിയെ മദ്യപിച്ചെത്തിയ ജേഷ്ഠൻ ബലാത്സംഗം ചെയ്തു - Kerala News Daily\nമൊറാദാബാദ്: ഭര്‍ത്താവില്ലാതിരുന്ന സമയം സുഹൃത്തിനൊപ്പം വീട്ടില് മദ്യപിച്ചെത്തിയ സഹോദരന് യുവതിയെ ബലാൽസംഗം ചെയ്തു. ഒപ്പമുണ്ടായിരുന്നയാള് ഈ ദൃശ്യങ്ങള് പകര്‍ത്തിയെന്നും യുവതി പരാതിപ്പെട്ടു. സംഭവത്തിന് ശേഷവും ഭീഷണിയും ഉപദ്രവവും തുടര്‍ന്നതിനാലാണ് ഇവര് പരാതിയുമായി പൊലീസിനെ സമീപിച്ചത്.\nസഹോദരന് വീടിന് ചുറ്റും നടക്കുകയും പലപ്പോഴും ഉപദ്രവിക്കാന് ശ്രമിക്കുകയും ചെയ്തതിനാലാണ് ഇപ്പോള് പരാതി നല്‍കിയത്. യുവതിയുടെ പരാതിയില് സഹോദരനും സുഹൃത്തിനുമെതിരെ എഫ്‌ഐആര് രജിസ്റ്റര് ചെയ്തിട്ടുണ്ട്. ഇരുവരും ഒളിവിലാണെന്നും കണ്ടെത്താനുള്ള അന്വേഷണം തുടങ്ങിഭർതൃമതിയായ യുവതിയെ മദ്യപിച്ചെത്തിയ ജേഷ്ഠൻ ബലാത്സംഗം ചെയ്തു\nസഹോദരന് വീടിന് ചുറ്റും നടക്കുകയും പലപ്പോഴും ഉപദ്രവിക്കാന് ശ്രമിക്കുകയും ചെയ്തതിനാലാണ് ഇപ്പോള് പരാതി നല്‍കിയത്. യുവതിയുടെ പരാതിയില് സഹോദരനും സുഹൃത്തിനുമെതിരെ എഫ്‌ഐആര് രജിസ്റ്റര് ചെയ്തിട്ടുണ്ട്. ഇരുവരും ഒളിവിലാണെന്നും കണ്ടെത്താനുള്ള അന്വേഷണം തുടങ്ങിയെന്നും പൊലീസ് പറഞ്ഞു.യെന്നും പൊലീസ് പറഞ്ഞു.\nന്യൂസ് ഡെസ്ക് 1532 posts0comments\nഅതിതീവ്ര വൈറസ്: രാജ്യത്ത് ആറ് പേർക്ക് കൂടെ വൈറസ് ബാധ സ്ഥിരീകരിച്ചു


സംസ്ഥാനത്ത് രാത്രികാല കർഫ്യൂ ഇന്ന് മുതൽ | Sutharya Keralam\nസംസ്ഥാനത്ത് രാത്രികാല കർഫ്യൂ ഇന്ന് മുതൽ\nതിരുവനന്തപുരം: സംസ്ഥാനത്ത് ഇന്ന് മുതൽ രാത്രികാല കർഫ്യൂ. രാത്രി ഒമ്പത് മണി മുതൽ രാവിലെ അഞ്ച് വരെയാണ് കർഫ്യൂ നടപ്പാക്കുക. രണ്ടാഴ്ചത്തേക്കാണ് നിയന്ത്രണം. പൊതുഗതാഗത്തിനും ചരക്ക് നീക്കത്തിനും തടസമുണ്ടാകില്ല. എന്നാൽ ടാക്സികളിൽ നിശ്ചിത ആളുകൾ മാത്രമേ കയറാവൂ. സിനിമ തിയെറ്ററുകളുടേയും മാളുകളുടേയും മൾട്ടിപ്ലക്സുകളുടേയും സമയം രാത്രി എഴര മണിവരെയാക്കി കുറച്ചു. നാളെയും മറ്റനാളും3ലക്ഷം പേർക്ക് കൊവിഡ് പരിശോധന നടത്താനും തീരുമാനിച്ചിട്ടുണ്ട്.\nവോട്ടെണ്ണൽ ദിവസം ആഘോഷങ്ങളും ആൾക്കൂട്ടവും പാടില്ലെന്നും ചീഫ് സെക്രട്ടറിയുടെ നേതൃത്വത്തിലുള്ള കോർ കമ്മിറ്റി നിർദ്ദേശിച്ചു. ക്ലാസുകളെല്ലാം ഓൺലൈനായി മാത്രമേ നടത്താൻ പാടുള്ളൂ. വർക്ക് ഫ്രം ഫോം നടപ്പാക്കണമെന്ന നിർദ്ദേശത്തിൽ വിവിധ സർക്കാർ വകുപ്പുകളുടെ തീരുമാനം ഇന്നുണ്ടായേക്കും. മെഡിക്കൽ സ്റ്റോറുകൾ, പെട്രോൾ പമ്പ്, പത്രം, പാൽ, മാധ്യമ പ്രവർത്തകർ രാത്രി ഷിഫ്റ്റിലെ ജീവനക്കാർ എന്നിവർക്ക് ഇളവ് അനുവദിച്ചിട്ടുണ്ട്.\nഹോട്ടലുകളിൽ നിന്നും രാത്രി9ന് ശേഷം പാർസൽ വിതരണം പാടില്ല. ഹോട്ടലുകളിൽ ഇരുന്ന് ഭക്ഷണം കഴിക്കുന്നവരുടെ എണ്ണം പരമാവധി കുറക്കണം എന്നും നിർദ്ദേശമുണ്ട്. ആരാധനാലയങ്ങളിൽ ഓൺലൈൻ സംവിധാനത്തിലുടെ ആരാധനകൾ ബുക്ക് ചെയ്യണമെന്നും നിർദ്ദേശിച്ചിട്ടുണ്ട്. നിലവിൽ രണ്ടാഴ്ചത്തേക്കാണ് കർഫ്യൂ തീരുമാനിച്ചിരിക്കുന്നതെങ്കിലും സ്ഥിതിഗതികൾ ഇടക്ക് വിലയിരുത്തും.\nPrevious articleഐസിഎസ്‌ഇ പത്താം ക്ലാസ് പരീക്ഷ റദ്ദാക്കി\nNext articleഅനധികൃത സ്വത്ത് സമ്ബാദനക്കേസ്; കെ എം ഷാജിയുടെ വീടുകള് അളക്കും


രണ്ടു വയസ്സുകാരിയുടെ കണ്ണിലെ ക്യാന്‍സര് കണ്ടെത്തിയത് ക്യാമറ - Pravasishabdam\nHome Top Stories രണ്ടു വയസ്സുകാരിയുടെ കണ്ണിലെ ക്യാന്‍സര് കണ്ടെത്തിയത് ക്യാമറ\nരണ്ടു വയസ്സുകാരിയുടെ കണ്ണിലെ ക്യാന്‍സര് കണ്ടെത്തിയത് ക്യാമറ\nടെനിറിഫിലേക്ക് വിനോദയാത്രയ്ക്ക് പുറപെട്ടതായിരുന്നു പെര്‍സ്‌ലിയുടെ കുടുംബം. അവര് തങ്ങിയ ഹോട്ടലിലെ ഫോട്ടോഗ്രഫറായിരുന്നു അലീസിയ. ഈ കൊച്ചു കുടുംബത്തിന്റെ ഫോട്ടോ എടുക്കുന്നതിനിടയിലാണ് പെര്‍സിലിയുടെ ഒരു കണ്ണിലെ വെള്ളപ്പാട് ശ്രദ്ധിക്കുന്നത്. അതും ക്യാമറയിലൂടെ. ഇതില് എന്തോ അസ്വാഭാവികത തോന്നിയ അലീസിയ ഉടന് ഈ വിവരം കുട്ടിയുടെ മാതാപിതാക്കളായ സോഫിയെയും ഡാരനെയും അറിയിച്ചു.\nഅവധിക്കാലം കഴിഞ്ഞു ടെന്നിസൈഡിലെ വീട്ടില് തിരിച്ചെത്തിയ ഇവര് ഉടന് പെര്‍സ്‌ലിയെ ഒരാശുപത്രിയില് കാണിച്ചു. ശേഷം നടത്തിയ പരിശോധനയില് കുഞ്ഞിനു കണ്ണില് കാന്‍സര് ആണെന്ന് സ്ഥിരീകരിച്ചു. ഭാഗ്യത്തിന് രോഗത്തിന്റെ പ്രാരംഭഘട്ടം ആയിരുന്നതിനാല് ഉടനടി ചികിത്സയ്ക്ക് വിധേയമാക്കി. ഇപ്പോള് കീമോതെറാപ്പി നടത്തുകയാണ്. താല്‍ക്കാലികമായി കണ്ണിനു കാഴ്ച നഷ്ടമായിട്ടുണ്ടെങ്കിലും കുട്ടി പൂര്‍ണ ആരോഗ്യവതിയാകുമെന്ന് ഡോക്ടര്‍മാര് വിലയിരുത്തി. ഒപ്പം വൈദ്യശാസ്ത്രത്തിന്റെ അഭിനന്ദനവും. നിരവധി ആരോഗ്യ വിദക്തരാണ് അലീസിയക്ക് അഭിനന്ദനം അറിയിച്ച് മുന്നോട്ട് വന്നത്.\nകുഞ്ഞിനു കാഴ്ചക്കുറവോ മറ്റു പ്രശ്‌നങ്ങളോ ഇല്ലായിരുന്നെന്നും കുട്ടികളുടെ ചിത്രങ്ങള് എടുത്തു നല്‍കാന് പറഞ്ഞത് ജീവിതത്തില് വലിയൊരു നിമിത്തമായിരുന്നെന്നു ഇവര് പറയുന്നു. യാത്രയുടെ അവസാനദിവസമാണ് ചിത്രങ്ങള് വാങ്ങാന് അലീസിയയുടെ മുറിയില് എത്തുന്നത്. ഉടന് തന്നെ അലീസിയ ഈ ചിത്രങ്ങളില് പെര്‍സ്‌ലിയുടെ കണ്ണിലെ അസ്വാഭാവികത കാട്ടിത്തന്നു എന്തെങ്കിലും ചെറിയ കാഴ്ചാപ്രശ്‌നം മാത്രമാകും എന്നായിരുന്നു കരുതിയിരുന്നത്. പക്ഷേ പരിശോധനാഫലം ഞങ്ങളെ ഞെട്ടിച്ചു എന്നും പെര്‍സിലിയുടെ കുടുംബം പറഞ്ഞു.\nഅതോടോപ്പം തങ്ങളുടെ മകളുടെ ജീവന് രക്ഷിച്ച ഫോട്ടോഗ്രാഫറോട് അവര് നന്ദി അറിയിച്ചു. അടുത്ത വേനലവധിക്ക് അലീസിയയെ കാണാന് പോകുമെന്നും അവര് അറിയിച്ചു.\nPrevious articleഅസുഖം വന്നപ്പോൾ ചികിൽസിച്ച് ഭേദമാക്കിയ സിദ്ധനുമായി അവിഹിത ബന്ധമുണ്ടെന്ന് നാട്ടുകാർ പ്രചരിപ്പിച്ചതിൽ മനം നൊന്ത് പെണ്‍മക്കളോടൊപ്പം വീടുവിട്ടിറങ്ങി ;കോഴിക്കോട് നിന്നും കാണാതായി തിരികെയെത്തിയ വീട്ടമ്മയുടെ മൊഴി ഇങ്ങനെ…\nNext articleകേരളത്തിലേക്ക് യാത്രാ നിയന്ത്രണം പ്രഖ്യാപിച്ച് ബഹ്‌റൈനും യുഎഇയും, നിപ്പാ പ്രവാസികള്‍ക്ക് തിരിച്ചടിയാകുന്നു


അറിയാം രാസ നിർമാണ കമ്പനികളിലെ ദീർഘകാല നിക്ഷേപ സാധ്യതകൾ - marketfeed Malayalam\nWritten by Amal Akshy Posted on October 22, 2021 October 22, 2021 Less than0min read\nഎല്ലാത്തരം കെമിക്കൽ ഉൽപന്നങ്ങളുടെയും വേഗത്തിൽ വളരുന്ന വിപണികളിലൊന്നായാണ് ഇന്ത്യയെ കണക്കാക്കുന്നത്. സമീപകാല കണക്കുകൾ പ്രകാരം, ഇന്ത്യ കെമിക്കൽ വിൽപ്പനയിൽ ലോകത്ത് ആറാം സ്ഥാനത്താണുള്ളത്. ആഗോള കെമിക്കൽ വ്യവസായത്തിന്റെ3ശതമാനവും രാജ്യം സംഭാവന ചെയ്യുന്നു.മേഖലയിൽ ശക്തമായ മത്സരമാണ് അരങ്ങേറുന്നത്. പോയവർഷങ്ങളിൽ പ്രധാന കെമിക്കൽ കമ്പനികളുടെ ഓഹരികൾ എല്ലാം തന്നെ ശക്തമായ മുന്നേറ്റമാണ് കാഴ്ചവച്ചത്. കെമിക്കൽ കമ്പനികളെ പറ്റിയും അവയുടെ വളർച്ചാ സാധ്യതകളെ പറ്റിയുമാണ് മാർക്കറ്റ്ഫീഡ് ഇന്ന് ചർച്ചചെയ്യുന്നത്.\nഇന്ത്യൻ കെമിക്കൽ വ്യവസായം\nഇന്ത്യയിലെ രാസ വ്യവസായം വൈവിധ്യപൂർണ്ണവും 80,000ൽ അധികം വാണിജ്യ ഉൽപന്നങ്ങളും ഉൾക്കൊള്ളുന്നവയാണ്. ഇതിനെ പ്രധാനമായും ഇങ്ങനെ തരംതിരിച്ചിരിക്കുന്നു.\nBulk chemicals – വിവിധ വ്യവസായങ്ങളിൽ വർദ്ധിച്ചുവരുന്ന ആവശ്യം നിറവേറ്റുന്നതിനായി വലിയ അളവിൽ നിർമ്മിക്കുന്നു. അമോണിയ, സൾഫ്യൂറിക് ആസിഡ്, സോഡിയം ഹൈഡ്രോക്സൈഡ് എന്നിവ ഇതിന് ഉദാഹരണങ്ങളാണ്.\nSpecialty chemicals – പൂർത്തിയായ ഉൽപ്പന്നങ്ങളിലെ ഘടകങ്ങളും നിർമ്മാണ പ്രക്രിയകൾ മെച്ചപ്പെടുത്തുന്നതിനും ഉപയോഗിക്കുന്നു. ഇന്ത്യയിലെ മൊത്തം കെമിക്കൽ വിപണിയുടെ 21 ശതമാനം ഇതാണ്.\nAgrochemicals – കൃഷിയിൽ ഉപയോഗിക്കുന്ന രാസ ഉൽപന്നങ്ങൾ അല്ലെങ്കിൽ കീടനാശിനികൾ ഇതിൽ ഉൾപ്പെടും. യുഎസ്, ജപ്പാൻ, ചൈന എന്നിവർക്ക് ശേഷം കാർഷിക രാസവസ്തുക്കൾ ഉത്പാദിപ്പിക്കുന്ന നാലാമത്തെ വലിയ രാജ്യമാണ് ഇന്ത്യ.\nPetrochemicals – പെട്രോളിയത്തിൽ നിന്ന് ശുദ്ധീകരിച്ചുകൊണ്ട് ലഭിക്കുന്ന കെമിക്കലുകളാണിത്. പ്ലാസ്റ്റിക്, പെയിന്റുകൾ, സോപ്പുകൾ, ഡിറ്റർജന്റുകൾ, സിന്തറ്റിക് ഫെെബർസ്, മരുന്നുകൾ എന്നിവ പെട്രോകെമിക്കലുകളിൽ നിന്നുള്ള ഉൽപ്പന്നങ്ങളിൽ ഉൾപ്പെടുന്നു.\nPolymers – പ്രകൃതിദത്തവും കൃത്രിമവുമായ പോളിമറുകൾ ഇതിൽ ഉൾപ്പെടുന്നു. ടെക്സ്റ്റൈൽ ഫെെബർ, ഫാർമ ഉൽപന്നങ്ങൾ, ഓട്ടോ ഭാഗങ്ങൾ, കോട്ടിംഗുകൾ, കളിപ്പാട്ടങ്ങൾ, കുപ്പികൾ എന്നിവ ഉണ്ടാക്കാൻ ഇവ ഉപയോഗിക്കുന്നു. ലോകത്തിലെ പോളിമറുകളുടെ ഏറ്റവും വലിയ മൂന്നാമത്തെ ഉപഭോക്താവാണ് ഇന്ത്യ.\nFertilizers – വിളകളുടെ ഉത്പാദനക്ഷമത വർദ്ധിപ്പിക്കുന്നതിനായി ഉപയോഗിക്കുന്നു.\nആഗോളതലത്തിൽ നമ്മുടെ രാജ്യം കയറ്റുമതിയിൽ ഒൻപതാം സ്ഥാനത്തും രാസവസ്തുക്കളുടെ ഇറക്കുമതിയിൽ ആറാം സ്ഥാനത്തുമാണുള്ളത്. 2020-25 ഓടെ ഇന്ത്യയുടെ രാസ ഉൽ‌പന്നങ്ങളുടെ ആവശ്യകത9ശതമാനം സി‌എ‌ജി‌ആർ വളർച്ച കെെവരിക്കുമെന്നാണ് പ്രതീക്ഷിക്കുന്നു.\nകെമിക്കൽ വ്യവസായത്തിന്റെ വളർച്ചയ്ക്ക് സഹായിക്കുന്ന ഘടകങ്ങൾ\nകൃഷി, ഭക്ഷ്യസംസ്കരണം, ഹോം കെയർ, ഫാർമസ്യൂട്ടിക്കൽസ് എന്നീ വ്യവസായങ്ങളുടെ ആവശ്യകത ദിനംപ്രതി വർദ്ധിച്ചു വരികയാണ്. വർദ്ധിച്ചുവരുന്ന ആവശ്യം നിറവേറ്റുന്നതിനായി, ഇന്ത്യൻ രാസ കമ്പനികൾ അവരുടെ വരുമാനത്തിന്റെ 1 ശതമാനം ഗവേഷണ -വികസന (ആർ & ഡി) പ്രവർത്തനങ്ങൾക്കായി ചെലവഴിക്കുന്നു. കാർഷിക രാസവസ്തുക്കൾക്കും വ്യക്തിഗത/ഗാർഹിക പരിചരണ ഉൽപ്പന്നങ്ങൾക്കും വലിയ കയറ്റുമതി സാധ്യതയാണുള്ളത്.\nകേന്ദ്ര -സംസ്ഥാന സർക്കാരുകൾ കെമിക്കൽ മേഖലയിലെ നിക്ഷേപ അപേക്ഷകൾ സ്വീകരിക്കുന്നു, ഇത് മേഖലയിൽ നിർമ്മാണവും തൊഴിലവസരവും വർദ്ധിപ്പിക്കാൻ സഹായിക്കും. റിപ്പോർട്ടുകൾ പ്രകാരം, 2025 ഓടെ ഇന്ത്യൻ കെമിക്കൽ, പെട്രോകെമിക്കൽസ് മേഖലയിൽ ഏകദേശം 8 ലക്ഷം കോടി രൂപയുടെ നിക്ഷേപം കണക്കാക്കപ്പെടുന്നു.\nമേഖലയിൽ കേന്ദ്ര സർക്കാർ 100 ശതമാനവും വിദേശ നിക്ഷേപം അനുവദിക്കുന്നുണ്ട്. ഇതിനാൽ തന്നെ പ്രമുഖ രാസ നിർമാതാക്കളുടെ ഓഹരികളിൽ ധാരാളം വിദേശ നിക്ഷേപ സ്ഥാപനങ്ങൾ നിക്ഷേപം നടത്തിയിട്ടുണ്ട്. വർദ്ധിച്ചുവരുന്ന പാരിസ്ഥിതിക ആശങ്കകളെയും കർശനമായ സർക്കാർ നടപടികളെയും തുടർന്ന് ലോകത്തിലെ ഏറ്റവും വലിയ രാസവസ്തു നിർമാതാക്കളായ ചൈനയിൽ നിന്നും ഏവരുടെയും ശ്രദ്ധ മാറി. രാസ വ്യവസായത്തിൽ നിക്ഷേപം നടത്തുന്നവർ ചൈനീസ് നയ മാറ്റങ്ങളെക്കുറിച്ച് എപ്പോഴും ശ്രദ്ധപുലർത്തണം.\n2021 മേയിൽ, കേന്ദ്ര മന്ത്രിസഭ നാഷണൽ പ്രോഗ്രാം ഓൺ അഡ്വാൻസ്ഡ് കെമിസ്ട്രി സെൽ ബാറ്ററി സ്റ്റോറേജിനായി ഒരു പി.എൽ.ഐ സ്കീം അംഗീകരിച്ചിരുന്നു. 18,100 കോടി രൂപയുടെ പദ്ധതി 50 GWh വിപുലമായ സെൽ കെമിസ്ട്രിയും5GWh നിച്ച് അഡ്വാൻസ്ഡ് സെൽ കെമിസ്ട്രി ശേഷിയും സ്ഥാപിക്കാൻ ഉദ്ദേശിച്ചുള്ളതാണ്. കാർഷിക രാസവസ്തുക്കളുടെ ആഭ്യന്തര ഉൽപാദനവും കയറ്റുമതിയും പ്രോത്സാഹിപ്പിക്കുന്നതിന് ഉൽപാദനവുമായി ബന്ധപ്പെട്ട പിഎൽഐ പദ്ധതി അവതരിപ്പിക്കാനും കേന്ദ്രത്തിന് പദ്ധതിയുണ്ട്.\nഇറക്കുമതി ചെയ്ത രാസവസ്തുക്കൾക്ക് ബിഐഎസ് പോലുള്ള സർട്ടിഫിക്കേഷൻ നിർബന്ധമാക്കുന്നത് പോലുള്ള വിവിധ നടപടികളും സർക്കാർ ആരംഭിച്ചു. ഈ നീക്കം വിലകുറഞ്ഞതും നിലവാരമില്ലാത്തതുമായ രാസവസ്തുക്കൾ രാജ്യത്തേക്ക് വരുത്തുന്നത് തടയാൻ സഹായിക്കും.\nവിവിധ വികസന പ്രവർത്തനങ്ങൾക്കായി കെമിക്കൽസ് & പെട്രോകെമിക്കൽസ് വകുപ്പിന് ധനമന്ത്രാലയം 2021-22കേന്ദ്ര ബജറ്റിൽ 233.14 കോടി രൂപ അനുവദിച്ചിരുന്നു.\nഇന്ത്യ ബ്രാൻഡ് ഇക്വിറ്റി ഫൗണ്ടേഷന്റെ റിപ്പോർട്ട് പ്രകാരം ഇന്ത്യൻ രാസ വ്യവസായം 2019 ൽ 178 ബില്യൺ ഡോളറായിരുന്നു. ഇത് 9.3 ശതമാനം വാർഷിക വളർച്ചാ നിരക്കിൽ 2025 ഓടെ 304 ബില്യൺ ഡോളറിലെത്തുമെന്ന് കണക്കാക്കപ്പെടുന്നു. കൂടാതെ, സ്പെഷ്യാലിറ്റി കെമിക്കൽസ് മേഖല അടുത്ത നാല് വർഷത്തിനുള്ളിൽ 12.4 ശതമാനം സിഎജിആറിൽ 64 ബില്യൺ ഡോളറായി ഉയരുമെന്ന് പ്രതീക്ഷിക്കപ്പെടുന്നു.\nടാറ്റാ കെമിക്കൽസ്, ലക്ഷ്മി ഓർഗാനിക് ഇൻഡസ്ട്രീസ്, നവിൻ ഫ്ലൂറിൻ ഇന്റർനാഷണൽ, വിനാറ്റി ഓർഗാനിക്സ്, ആരതി ഇൻഡസ്ട്രീസ്, ആൽക്കൈൽ അമിൻസ്, പിഐ ഇൻഡസ്ട്രീസ്, യുപിഎൽ, ദീപക് നൈട്രേറ്റ്, ക്ലീൻ സയൻസ് എന്നിവയാണ് ഇന്ത്യയിലെ രാസ മേഖലയിലെ മുൻനിര കമ്പനികൾ. 2021 മെയിൽ രാസവള, കാർഷിക രാസവസ്തു നിർമാണ കമ്പനികളെ പറ്റി മാർക്കറ്റ്ഫീഡ് ഒരു ലേഖനം പ്രസ്ദ്ധീകരിച്ചിരുന്നു. ഇത് വായിക്കുവാനായി ലിങ്ക് സന്ദർശിക്കുക.\nഈ സ്ഥാപനങ്ങളെല്ലാം തന്നെ പുതിയതും മെച്ചപ്പെട്ടതുമായ ഓഫറുകൾ ആരംഭിക്കുന്നതിനായി മെച്ചപ്പെട്ട ഗവേഷണ -വികസന ശേഷികളിൽ ശ്രദ്ധ കേന്ദ്രീകരിക്കുന്നു. ഉയർന്ന യോഗ്യതയുള്ള/വൈദഗ്ധ്യമുള്ള മാൻ പവറിലൂടെയും കുറഞ്ഞ ചെലവുള്ള ഉൽപാദന ശേഷിയും കൊണ്ടാണ് ഇന്ത്യൻ കെമിക്കൽ കമ്പനികൾ താരതമ്യേന മികച്ച പ്രകടനം കാഴ്ചവയ്ക്കുന്നത്. കൊവിഡും ചൈന വിരുദ്ധ വികാരങ്ങൾക്കും ഇടയിൽ, വിതരണ ശൃംഖലയിലെ തടസ്സങ്ങൾ മുതലെടുക്കാൻ ഇന്ത്യയ്ക്ക് സാധിച്ചു.\nഇന്ത്യൻ കെമിക്കൽ മേഖലയെ പറ്റിയുള്ള നിങ്ങളുടെ കാഴ്ചപ്പാട് എന്താണ്? മാർക്കറ്റ്ഫീഡ് ആപ്പിലൂടെ കമന്റ് ചെയ്ത് അറിയിക്കുക.\nPrevious story :റിലയൻസിന്റെ ഫലങ്ങൾ ഇന്ന് പുറത്തുവരും, ബാങ്കിംഗ് ഓഹരികളുടെ മുന്നേറ്റം തുടരുമോ? - പ്രീമാർക്കറ്റ് റിപ്പോർട്ട്\nNext story :തുടർച്ചയായി നാലാം ദിവസവും നഷ്ടത്തിൽ അടച്ച് നിഫ്റ്റി, കൂപ്പുകുത്തി ഐടിസി - പോസ്റ്റ്മാർക്കറ്റ് റിപ്പോർട്ട്\nഇന്ത്യയുൾപ്പെടെ 13 രാജ്യങ്ങളിലെ ബാങ്കിംഗ് സേവനങ്ങള് അവസാനിപ്പിച്ച് സിറ്റി ഗ്രൂപ്പ്, കാരണം അറിയാം\nഇന്ത്യയുൾപ്പെടെയുള്ള 13 രാജ്യങ്ങളിലെ റീട്ടെയിൽ ബിസിനസ് അവസാനിപ്പിക്കാൻ ഒരുങ്ങുന്നതായി ലോക പ്രശസ്ത ഫിനാൻഷ്യൽ സ്ഥാപനമായ സിറ്റിഗ്രൂപ്പ് അറിയിച്ചു. ഇന്ത്യയിലെ ഏറ്റവും വലിയ വിദേശബാങ്കാണ് സിറ്റിഗ്രൂപ്പ്. കമ്പനിയുടെ ഈ പിൻമാറ്റത്തിന് പിന്നിലെ കാരണമാണ് മാർക്കറ്റ്ഫീഡ് ഇന്ന് ചർച്ചചെയ്യുന്നത്. കഥ ഇങ്ങനെ ഏപ്രിൽ 15നാണ് യുഎസ് ആസ്ഥാനമായി പ്രവർത്തിക്കുന്ന കമ്പനി തങ്ങളുടെ റീട്ടെയിൽ ബാങ്കിംഗ് ബിസിനസ് അവസാനിപ്പിക്കുന്നതായി അറിയിച്ചത്. ഇന്ത്യയിലെ ക്രെഡിറ്റ് കാർഡ്സ്, സേവിംഗ്സ് ബാങ്ക് അക്കൗണ്ടുകൾ, വ്യക്തിഗത വായ്പ്പകൾ എന്നീ സേവനങ്ങൾ എല്ലാം തന്നെ നിർത്തുന്നതായും കമ്പനി വ്യക്തമാക്കി. […]\nനിങ്ങൾ പെപ്സി കുടിച്ചിട്ടുണ്ടോ? എങ്കിൽ ഈ നിക്ഷേപ സാധ്യത അറിയാതെ പോകരുതെ- Varun Beverages Ltd\nPepsi, Tropicana, Mountain Dew, 7Up, Lipton Ice Tea, Aquafina, Gatorade തുങ്ങിയ പാനിയങ്ങൾ നിങ്ങൾ ഒന്നിലധികം തവണ കുടിച്ചിട്ടുണ്ടാകുമെന്നത് തീർച്ചയാണ്. എന്നാൽ ഇവയെല്ലാം ഓരോ തവണ കുടിച്ചതിന് ശേഷവും അലക്ഷ്യമായി വലിച്ചെറിയുന്ന ബോട്ടിലുകൾ നിങ്ങൾ ശ്രദ്ധിച്ചിട്ടുണ്ടോ? അവ നിർമ്മിക്കുന്ന കമ്പനിയെ പറ്റി നിങ്ങൾ ചിന്തിച്ചിട്ടുണ്ടോ? ഈ പാനിയങ്ങൾ എല്ലാം തന്നെ ബഹുരാഷ്ട്ര കമ്പനിയായ പെപ്സികോയുടെ കീഴിൽ നിർമ്മിക്കുന്നതാണ്. 200 ഓളം രാജ്യങ്ങളിലായി വ്യാപിച്ചു കിടക്കുന്നതാണ് പെപ്സികോ എന്ന ഫുട് ആന്റ് ബിവറേജസ് കമ്പനി. […]\nWritten by Amal Akshy February 19, 2021 February 19, 2021\nഐപിഒയ്ക്ക് ഒരുങ്ങി ഒയൊ റൂംസ്, വിലങ്ങുതടിയായി സോസ്റ്റൽ\nഒറാവൽ സ്റ്റേയ്സ് ലിമിറ്റഡ് എന്ന് പറഞ്ഞാൽ നിങ്ങൾക്ക് ഒരുപക്ഷേ അറിയാൻ സാധ്യതയില്ല. എന്നാൽ ഒയൊ റൂംസ് എന്ന് കേൾക്കാത്ത ആരും തന്നെ ഉണ്ടാകില്ല. കമ്പനി ഇപ്പോൾ ഇന്ത്യൻ ഓഹരി വിപണിയിലേക്ക് കടക്കാൻ ഒരുങ്ങുകയാണ്. ഇതിനായി ഒറാവൽ സ്റ്റേയ്സ് ലിമിറ്റഡ് സെബിക്ക് അപേക്ഷ സമർപ്പിച്ചു. നിലവിൽ നഷ്ടം മാത്രം ഉണ്ടാക്കികൊണ്ടിരിക്കുന്ന9ബില്യൺ ഡോളറിനടുത്ത് മൂല്യനിർണ്ണയമുള്ള കമ്പനിക്ക് വിജയകരമായി ഐപിഒ പൂർത്തിയാക്കണമെങ്കിൽ അനേകം പ്രതിസന്ധികൾ നേരിടേണ്ടി വരും. ഐപിഒ വഴി 8430 കോടി രൂപ സമാഹരിക്കാനാണ് കമ്പനി ലക്ഷ്യമിടുന്നത്. […]\nWritten by Amal Akshy October 7, 2021 October 7, 2021\nകൊവിഡിൽ നിന്നും രാജ്യം മുക്തമായാൽ കത്തിക്കയറുക കടലാസ് ഓഹരികൾ; അറിയാം ജെകെ പേപ്പറിലെ നിക്ഷേപ സാധ്യതകൾ\nജെകെ പേപ്പറിൽ പോയവർഷം നിങ്ങൾ 10000 രൂപ നിക്ഷേപിച്ചിരുന്നെങ്കിൽ ഇപ്പോൾ അത് ഇരട്ടി വർദ്ധിച്ച് 21400 രൂപയായേനെ. കൃത്യം ഒരു വർഷം കൊണ്ട് 114 ശതമാനത്തിന്റ നേട്ടമാണ് ഓഹരി കെെവരിച്ചത്. പേപ്പർ മേഖലയിലെ കമ്പനിയുടെ പ്രാധാന്യവും ബിസിനസ് രീതിയുമാണ് മാർക്കറ്റ്ഫീഡ് ഇന്ന് ചർച്ചചെയ്യുന്നത്. JK Paper 1960 കാലഘട്ടത്തിൽ പ്രവർത്തനം ആരംഭിച്ച കമ്പനി രാജ്യത്തെ ഏറ്റവും വലിയ ബ്രാൻഡഡ് പേപ്പറുകൾ, കോട്ട്ഡ് പേപ്പറുകൾ, ഹൈ എൻഡ് പാക്കേജിംഗ് ബോർഡുകൾ എന്നിവ നിർമിക്കുന്നു. ഗുജറാത്ത്, ഒഡീഷ, തെലങ്കാന എന്നിവിടങ്ങളിലായി […]\nWritten by Amal Akshy July 9, 2021 July 9, 2021\nസ്വർണ വിപണിയിൽ വിപ്ലവം സൃഷ്ടിക്കാൻ ഒരുങ്ങി സെബി, ഗോൾഡ് എക്സ്ചേഞ്ച് യാഥാർത്ഥ്യമാകുമോ?\nനിങ്ങൾക്ക് നിക്ഷേപിക്കാൻ പറ്റിയ ആസ്തികളിൽ മികച്ച ഒന്നാണ് സ്വർണം. സ്വർണത്തിലുള്ള അഞ്ച് പ്രധാന നിക്ഷേപ രീതികളെ പറ്റി കഴിഞ്ഞ ആഴ്ച ഞങ്ങൾ ഒരു ലേഖനം പ്രസ്ദ്ധീകരിച്ചിരുന്നു. ഡിജിറ്റൽ ഗോൾഡ്, ഫിസിക്കൽ ഗോൾഡ്, ഗോൾഡ് ഇടിഎഫ്എസ്, ഗോഡ് മ്യൂച്ചൽ ഫണ്ട്, സോവറിൻ ഗോൾഡ് ബോണ്ടുകൾ എന്നിവയാണത്. എന്നാൽ ഇപ്പോൾ ഇലക്ട്രോണിക് രൂപത്തിൽ ആളുകൾക്ക് സ്വർണം വാങ്ങാനും വിൽക്കാനും സാധിക്കുന്ന ഒരു എക്സ്ചേഞ്ച് ആരംഭിക്കുന്നതിനുള്ള നിർദേശം മുന്നോട്ട് വച്ചിരിക്കുകയാണ് സെക്യൂരിറ്റി എക്സേഞ്ച് ബോർഡ് ഓഫ് ഇന്ത്യ. സെബി മുന്നോട്ട് വച്ച […]\nWritten by Amal Akshy May 28, 2021 May 28, 2021\nദേശീയ ധനസമ്പാദന പദ്ധതിയിലൂടെ6ലക്ഷം കോടി രൂപ സമാഹരിക്കാൻ ഒരുങ്ങി കേന്ദ്ര സർക്കാർ: നിക്ഷേപകർ അറിയേണ്ടത്\nദേശീയ ധനസമ്പാദന പദ്ധതിയിലൂടെ ആസ്തികൾ വിറ്റഴിച്ചു കൊണ്ട്6ലക്ഷം കോടി രൂപ സമാഹരിക്കാൻ ഒരുങ്ങി കേന്ദ്ര സർക്കാർ. 2025 ഓടെ പദ്ധതി നടപ്പാക്കുമെന്നും സർക്കാർ വ്യക്തമാക്കി. എന്താണ് ധനസമ്പാദനം? നിങ്ങൾ എന്തെങ്കിലും ധനസമ്പാദനം നടത്തുമ്പോൾ അതിൽ നിന്ന് വരുമാനം ഉണ്ടാക്കുന്നു. റെയിൽവേ ഇൻഫ്രാസ്ട്രക്ചർ, റോഡുകൾ, പൊതു ഇൻഫ്രാസ്ട്രക്ചർ, കൽക്കരി ഖനികൾ, സ്റ്റേഡിയങ്ങൾ, വിമാനത്താവളങ്ങൾ തുടങ്ങിയ ആസ്തികൾ ഉപയോഗിച്ച് കൊണ്ട് ധനം സമാഹരിക്കാനാണ് സർക്കാർ പദ്ധതിയിടുന്നത്. നാഷനൽ മോണിറ്റൈസേഷൻ പൈപ്പ്‌ലൈൻ എന്താണെന്നാണ് മാർക്കറ്റ്ഫീഡ് ഇന്ന് പരിശോധിക്കുന്നത്. എന്താണ് […]\nWritten by Amal Akshy August 27, 2021 August 28, 2021\nടയർ ഓഹരികളിലെ കുതിച്ചുകയറ്റം, കാരണം അറിയാം\nസമീപകാലത്തായി ഇന്ത്യയിലെ പ്രധാനപെട്ട ടയർ ഓഹരികളിൽ ശക്തമായ കുതിച്ചുകയറ്റമാണ് കാണാനാകുന്നത്. ജെ.കെ ടയറുകളുടെ ഓഹരികളിൽ 23 ശതമാനത്തിൽ അധികം വർദ്ധനവാണ് കഴിഞ്ഞ ഒരാഴ്ചയ്ക്കുള്ലിൽ രേഖപ്പെടുത്തിയത്. അതേസമയം എം.ആർ.എഫ് എക്കാലത്തെയും ഉയർന്ന റിക്കാഡ് രേഖപ്പെടുത്തി 96,400 വരെയെത്തി. CEAT ഓഹരികൾ രണ്ട് വർഷം കൊണ്ട് 1535 എന്ന നിലയിലേക്ക് ഉയരുകയും ചെയ്തു. ടയർ മേഖലയിൽ കാണുന്ന ഈ കുതിച്ചു കയറ്റത്തിന് പിന്നിലെ കാരണങ്ങൾ അറിയാം. മികച്ച ക്യ3ഫലങ്ങളിലുള്ള പ്രതീക്ഷ രാജ്യത്ത് ലോക്ക്ഡൗൺ ഇളവുകൾ പ്രഖ്യാപിച്ചതിന് പിന്നാലെ […]\nWritten by Amal Akshy January 26, 2021 January 26, 2021\nവിപണി ഇടിയുന്നത് എന്തുകൊണ്ട്? കാരണം അറിയാം\nആഗോള വിപണികൾ എല്ലാം തന്നെ കൂപ്പുകുത്തുന്ന കാഴ്ചയാണ് കഴിഞ്ഞ ചില ദിവസങ്ങളായി നമ്മൾ കണ്ടുവരുന്നത്. നിഫ്റ്റി ഇന്നലെ തിരികെ മുകളിലേക്ക് കയറിയതോടെ സൂചിക വീണ്ടും ഉയരങ്ങൾ കീഴടക്കുമെന്ന് ഏവരും പ്രതീക്ഷിച്ചിരുന്നു. എന്നാൽ ഉച്ചയോടെ പ്രതീക്ഷകൾക്ക് വിരുദ്ധമായി സൂചിക താഴേക്ക് കൂപ്പുകുത്തി. 13634 എന്ന നിലയിൽ വ്യാപാരം അവസാനിപ്പിച്ചു. തുടർച്ചയായി സൂചിക താഴേക്ക് വീഴുന്നത് ഏവരെയും ആശങ്കയിലാക്കി യിരിക്കുകയാണ്. ഓഹരി വിപണിയിൽ സംഭവിക്കാൻ സാധ്യതയുള്ള ഒരു വലിയ പതനത്തിന്റെ സൂചനയാണോ ഇതെന്നും ചിലർ ഭയപ്പെടുന്നു. ബജറ്റ് പ്രഖ്യാപനത്തിന് ദിവസങ്ങൾ […]\nWritten by Amal Akshy January 30, 2021 January 30, 2021\nപുനരുൽപ്പാദിപ്പിക്കാവുന്ന താപ ബിസിനസ്സുകൾക്ക് അംഗീകാരം നൽകി ജെഎസ്ഡബ്ല്യു – ടോപ് 10 വാർത്തകൾ\nപുനരുൽപ്പാദിപ്പിക്കാവുന്ന, താപ ബിസിനസ്സുകളുടെ പുനഃസംഘടനയ്ക്ക് അംഗീകാരം നൽകി ജെഎസ്ഡബ്ല്യു എനർജി ബോർഡ് ഗ്രീൻ (പുനരുപയോഗിക്കാവുന്ന), ഗ്രേ (താപ) ബിസിനസുകളുടെ പുനഃസംഘടനയ്ക്ക് ജെഎസ്ഡബ്ല്യു എനർജി ലിമിറ്റഡിന്റെ ബോർഡ് ഓഫ് ഡയറക്‌ടേഴ്‌സിന്റെ അംഗീകാരം. നിലവിലുള്ളതും വരാനിരിക്കുന്നതുമായ എല്ലാ പുനരുപയോഗ ഊർജ ബിസിനസുകളും കമ്പനിയുടെ പൂർണ ഉടമസ്ഥതയിലുള്ള ഉപസ്ഥാപനമായ ജെഎസ്ഡബ്ല്യു എനർജി നിയോ ലിമിറ്റഡിന് കീഴിലായിരിക്കും. ഫണ്ട് ശേഖരണത്തിനും ഓഹരി ഉടമകൾക്ക് മൂല്യം അൺലോക്ക് ചെയ്യുന്നതിനും കാര്യക്ഷമമായ ഒരു ഹോൾഡിംഗ് ഘടന സജ്ജീകരിക്കുന്നതിനും ഇത് സഹായിക്കും. കോവിഡ്-19 പ്രതിരോധത്തിനായി ഐടിസി നാസൽ […]\nകരടികൾക്ക് മുന്നിൽ നെഞ്ച് വിരിച്ച് നിന്ന് റിലയൻസ്, നിഫ്റ്റി ലാഭത്തിൽ അടച്ചു-പോസ്റ്റ്മാർക്കറ്റ് റിപ്പോർട്ട്\nഇന്നത്തെ വിപണി വിശകലനം റിലയൻസ്, ഇൻഫോസിസ് ഓഹരികളുടെ പിന്തുണയോടെ മാസത്തെ എക്സ്പെയറിയിൽ ലാഭത്തിൽ അടച്ച് നിഫ്റ്റി. 17421 എന്ന നിലയിൽ വലിയ വ്യാപാരം ആരംഭിച്ച നിഫ്റ്റി താഴേക്ക് വീഴാൻ ശ്രമം നടത്തി. എന്നാൽ കഴിഞ്ഞ ദിവസത്തെ താഴ്ന്ന നില പരീക്ഷിച്ച സൂചിക ഇവിടെ നിന്നും തിരികെകയറി. 17550 ശക്തമായി മറികടക്കാൻ സാധിക്കാതിരുന്നതിനെ തുടർന്ന് സൂചിക അസ്ഥിരമായി നിന്നു.തുടർന്ന് കഴിഞ്ഞ ദിവസത്തേക്കാൾ 121 പോയിന്റുകൾ/ 0.70 ശതമാനം മുകളിലായി 17536 എന്ന നിലയിൽ നിഫ്റ്റി വ്യാപാരം അവസാനിപ്പിച്ചു. ബാങ്ക് […]\nകാർലൈൽ-പിഎൻബി കരാർ പരാജയപ്പെട്ടത് എന്ത് കൊണ്ട്? കൂടുതൽ അറിയാം\n2021-ന്റെ ആരംഭത്തിൽ പഞ്ചാബ് നാഷണൽ ബാങ്ക് ഹൗസിംഗ് ഫിനാൻസ് മുൻഗണനാ ഓഹരികളും കൺവെർട്ടിബിൾ ബോണ്ടുകളും വിതരണം ചെയ്തു കൊണ്ട് 4,000 കോടി രൂപ സമാഹരിക്കാൻ പദ്ധതിയിട്ടു. പിഎൻബി ഹൗസിംഗ് ഫിനാൻസ് ഈ ഓഹരികൾ സ്വകാര്യ ഇക്വിറ്റി സ്ഥാപനമായ കാർലൈൽ ഗ്രൂപ്പിന്റെ നേതൃത്വത്തിലുള്ള നിക്ഷേപ സ്ഥാപനങ്ങൾക്കും ആദിത്യ പുരിയുടെ കുടുംബ നിക്ഷേപ സ്ഥാപനങ്ങൾക്കും മറ്റ് ഒരു കൂട്ടം ഓഹരി ഉടമകൾക്കും അനുവദിക്കാൻ തീരുമാനിച്ചു. എന്നാൽ പ്രോക്സി ഉപദേശക സ്ഥാപനമായ എസ്ഇഎസ്, സെബിക്ക് മുമ്പാകെ ഒരു പ്രശ്നം ഉന്നയിക്കുകയും അത് […]\nപുതിയ കൊറോണ വകഭേദത്തിൽ നിന്നും നേട്ടമുണ്ടാക്കി വാക്സിനുകൾ – അന്താരാഷ്ട്ര വാർത്തകൾ\nമദർ സ്പർഷിന്റെ 16 ശതമാനം ഓഹരികൾ ഏറ്റെടുക്കാൻ ഐടിസി – ടോപ് 10 വാർത്തകൾ\nകൊവിഡ് ഭീതി, മൂന്ന് മാസത്തെ താഴ്ന്ന നിലയിലേക്ക് കൂപ്പുകുത്തി നിഫ്റ്റി -പോസ്റ്റ്മാർക്കറ്റ് റിപ്പോർട്ട്


രണ്ടാം ജയം ലക്ഷ്യമിട്ട് ബ്ലാസ്‌റ്റേഴസ് കൊച്ചിയില് ഇറങ്ങുന്നു\n8 Nov 2019 10:05 AM GMT\nഐ എസ് എല്ലില് ഇന്ന് നടക്കുന്ന മത്സരത്തില് കേരള ബ്ലാസ്റ്റേഴ്‌സ് ഒഡീഷ എഫ് സിയെ നേരിടും. മത്സരത്തില് വിജയമല്ലാതെ വേറൊന്നും കേരള ബ്ലാസ്റ്റേഴ്‌സിന്റെ മനസിലില്ല. കൊച്ചിയില് വൈകിട്ട് 7.30നാണ് മത്സരം. പ്രതിരോധ, മധ്യനിര താരങ്ങളുടെ പരുക്കാണ് ബ്ലാസ്റ്റേഴ്സിനെ അലട്ടുന്നത്.എടികെയെ തോല്‍പിച്ച് തുടങ്ങിയ ബ്ലാസ്റ്റേഴ്സ് മുംബൈയോടും ഹൈദരാബാദിനോടും തോറ്റിരുന്നു.\nഇരുടീമിനും മൂന്ന് പോയിന്റ് വീതമാണെങ്കിലും ബ്ലാസ്റ്റേഴ്സ് എട്ടും ഹൈദരാബാദ് ഒന്‍പതും സ്ഥാനത്താണ്. മുംബൈയെ രണ്ടിനെതിരെ നാല് ഗോളിന് തോല്‍പിച്ച ആത്മവിശ്വാസവുമായാണ് ഒഡീഷ കൊച്ചിയില് ഇറങ്ങുക. ഒഡീഷ എഫ് സി വിജയിച്ച് ഫോമില് എത്തി നില്‍ക്കുകയാണ്. ജോസഫ് ഗൊംബവുവിന്റെ ടാക്ടിക്‌സ് അവസാനം ഫലം കണ്ടു തുടങ്ങുകയാണ് എന്നാണ് വിലയിരുത്തല്. ഇന്ന് കേരള ബ്ലാസ്റ്റേഴ്‌സിനെ നിരാശപ്പെടുത്താനുള്ള കരുത്ത് ഒഡീഷയ്ക്ക് ഉണ്ട്. അവസാന മത്സരം സസ്‌പെന്‍ഷന് കാരണം നഷ്ടമായ കാര്‍ലൊസ് ദെല്‍ഗാഡോ ഇന്ന് ഒഡീഷ നിരയില് തിരിച്ചെത്തും. ബ്ലാസ്റ്റേഴ്‌സ് പരിക്കിന്റെ പിടിയിലാണ്. ആര്‍ക്കസ്, ജിങ്കന് എന്നിവര്‍ക്ക് ഒപ്പം സുയിവര്‍ലൂണും പരിക്കിലാണ്. സുയിവര്‍ലൂണുന്റെ അഭാവത്തില് ആര് ജൈറോയ്ക്ക് ഒപ്പം സെന്റര് ബാക്ക് ആകും എന്നതാകും ഇന്നത്തെ പ്രധാന ആശങ്ക. സഹല് ആദ്യ ഇലവനില് ഉണ്ടാകുമോ എന്നതും ഫുട്‌ബോള് ആരാധകര് ഉറ്റു നോക്കുന്നു.\nമുംബൈയെ തകര്‍ത്ത് എട്ട് പോയിന്റുമായി ഗോവയാണ് പട്ടികയില് മുന്നില്. ഗോവ രണ്ടിനെതിരെ നാല് ഗോളിനാണ് മുംബൈയെ തോല്‍പിച്ചത്. നാല് കളിയില് രണ്ട് ജയവും രണ്ട് സമനിലയുമായി ഗോവയ്ക്കുള്ളത്. നോര്‍ത്ത് ഈസ്റ്റ് യുണൈറ്റഡിനും ഇതേ പോയിന്റ് ആണെങ്കിലും ഗോള് ശരാശരിയിലാണ് ഗോവ മുന്നിലെത്തിയത്.


ബാഗ്ദാദിയെ വേട്ടയാടിയ നായ്ക്കളെ വാങ്ങാനൊരുങ്ങി കേരള പൊലീസ്; ലക്ഷ്യം മാവോയിസ്റ്റ് വേട്ട ഉള്‍പ്പെടെ - Samakalika Malayalam\nബാഗ്ദാദിയെ വേട്ടയാടിയ നായ്ക്കളെ വാങ്ങാനൊരുങ്ങി കേരള പൊലീസ്; ലക്ഷ്യം മാവോയിസ്റ്റ് വേട്ട ഉള്‍പ്പെടെ\nBy സമകാലികമലയാളം ഡെസ്‌ക് | Published: 06th November 2019 05:34 AM |\nLast Updated: 06th November 2019 05:34 AM | A+A A- |\nതിരുവനന്തപുരം: ഭീകരസംഘടനാ തലവന് അബൂബക്കര് അല് ബഗ്ദാദിയെ പിടികൂടാന് യുഎസ് സൈന്യം ഉപയോഗിച്ച നായ്ക്കളെ വാങ്ങാനൊരുങ്ങി കേരള പൊലീസ്. ബെല്‍ജിയന് മലിനോയ്‌സ് എന്നയിനം നായ്ക്കളാണ് അബൂബക്കര് അല് ബാഗ്ദാദിയെ പിന്തുടര്‍ന്ന് കീഴ്‌പ്പെടുത്തിയതെന്ന് വാര്‍ത്തകളില് നിറഞ്ഞിരുന്നു. ഇതോടെ ഈ നായ്ക്കളുടെ താരമൂല്യവും വിലയും കൂടി.\nഈ ഇനത്തിലെ5നായ്ക്കുട്ടികള് അടക്കം 15 എണ്ണത്തിനെയാണ് പൊലീസ് ഡോഗ് സ്‌ക്വാഡ് വാങ്ങുന്നത്. മാവോയിസ്റ്റുകളെ തെരയുന്നതിന് ഉള്‍പ്പെടെ ലക്ഷ്യമിട്ടാണു ബെല്‍ജിയന് മലിനോയ്‌സ് നായ്ക്കളെ വാങ്ങുന്നത്.\nഇസ്‌ലാമിക് സ്‌റ്റേറ്റ് തലവന് ബഗ്ദാദിയെ ഒളിത്താവളത്തില് വളഞ്ഞ യുഎസ് സൈനിക സംഘത്തിലുണ്ടായിരുന്ന കോനന് എന്ന നായയെക്കുറിച്ച് പ്രസിഡന്റ് ഡോണള്‍ഡ് ട്രംപ് തന്നെയാണു വെളിപ്പെടുത്തിയത്. തുടര്‍ന്ന് ഈ ഇനം നായയുടെ വില കുതിച്ചുയര്‍ന്നു. ഇവയുടെ ബുദ്ധിശക്തിയും താരത്തിളക്കവും ബോധ്യപ്പെട്ടാണു കേരള പൊലീസ് പഞ്ചാബ് കെനല് ഇന്‍സ്റ്റിറ്റിയൂട്ടില് നിന്ന് ഇവയെ വാങ്ങുന്നത്.\n45 ദിവസം പ്രായമുള്ള ഒരു ബെല്‍ജിയന് മലിനോയ്‌സ് നായ്ക്കുട്ടിയുടെ ഏകദേശ വില 90,000 രൂപയാണ്. ബെല്‍ജിയന് മലിനോയ്‌സ്-5, ലാബ്രഡോര്-5, ബീഗിള്‍സ് -5 എന്നീ ഇനങ്ങളാണു വാങ്ങുന്നതെന്നാണ് വിവരം. ഡിജിപിയുടെ നേതൃത്വത്തിലുള്ള സമിതിയാണു അന്തിമ വില അംഗീകരിക്കുന്നത്.\nമണം പിടിക്കാനുള്ള ശക്തിക്കു പുറമേ ആക്രമണകാരി കൂടിയാണു ബെല്‍ജിയന് മലിനോയ്‌സ്. ഏറ്റുമുട്ടല് സ്ഥലങ്ങളില് മിക്കപ്പോഴും ഇത്തരം നായ്ക്കളെയാണു സേന ആദ്യം വിടുക. സ്‌പെഷല് പ്രൊട്ടക്ഷന് ഗ്രൂപ്പ്, ദേശീയ അന്വേഷണ ഏജന്‍സി, സിബിഐ എന്നീ സേനാ വിഭാഗങ്ങള്‍ക്കെല്ലാം ബെല്‍ജിയന് മലിനോയ്‌സ് നായ്ക്കളുണ്ട്.\nകേരള പൊലീസില് ചേരുന്ന പുതിയ നായ്ക്കുട്ടികള്‍ക്കു പഞ്ചാബിലോ തൃശൂര് പൊലീസ് അക്കാദമിയിലോ ഒരു വര്‍ഷത്തെ പരിശീലനം നല്‍കും. രണ്ട് വര്‍ഷം പ്രവൃത്തി പരിചയം നല്‍കിയശേഷം മൂന്നാം വര്‍ഷം സേനയില് ചേര്‍ക്കും.\nബാഗ്ദാദി കേരള പൊലീസ് സൈന്യം നായ്ക്കുട്ടികള് ബെല്‍ജിയന് മലിനോയ്‌സ്


ശാരദക്കുട്ടിയോ നാദാപുരം മഹേശ്വരിയോ...? | Impersonation | Crime cases\nജിജോ ജോൺ പുത്തേഴത്ത് July 12, 2019 05:02 PM IST\nശാരദേ എന്ന വിളി അറിയാതെ അവരുടെ നാവിൽ നിന്നു പുറത്തു വന്നു\nയുവതി മെല്ലെ അമ്മയുടെ കൈകൾ ഉയർത്തി അവളുടെ ചെവിൽ പിടിപ്പിച്ചു\nനമ്മൾ സ്വയം ഇരകളാവുന്നതു വരെ പറയാനും കേൾക്കാനും രസം തോന്നുന്ന കുറ്റകൃത്യമാണ് ആൾമാറാട്ടം. കുറ്റവാളിക്കു നല്ല കയ്യടക്കം വേണ്ട ഒരു ‘മാജിക്’ ക്രൈം. നാടകീയ രംഗപ്രവേശം, സ്വാഭാവികമായ അവതരണം, വിശ്വസനീയ പെരുമാറ്റം... ആൾമാറാട്ടക്കാരന്റെ അത്യാവശ്യം ‘ഗുണ’ങ്ങൾ ഇവയാണ്. കേരളത്തിന്റെ കുറ്റാന്വേഷണ ചരിത്രത്തിൽ പല മുതിർന്ന പൊലീസ് ഉദ്യോഗസ്ഥരും ഓർക്കുന്ന വലിയ ആൾമാറാട്ടം നടന്നതു സുകുമാരക്കുറുപ്പിനും വളരെ മുൻപ് 1965 ൽ. സംഭവം നടത്തത് അമ്പലപ്പുഴയിലാണ്.\nനാട്ടിൽ അറിയപ്പെടുന്ന പ്രമാണിയുടെ വീട്ടിലേക്ക് ഒരു ദിവസം രാവിലെ സുന്ദരിയായ യുവതി വന്നു കയറി. ഭാര്യയും ഏക മകനും അദ്ദേഹത്തോടൊപ്പം അവിടെ താമസിക്കുന്നുണ്ട്. യുവതി വരുമ്പോൾ അദ്ദേഹം ഭാര്യയോടൊപ്പം വീട്ടിലുണ്ടായിരുന്നു. ഇവർക്ക് ഒരു മകൾ കൂടിയുണ്ടായിരുന്നു ശാരദ. ചെറുപ്പത്തിൽ പാമ്പുകടിയേറ്റു മരിച്ചു.\nയുവതി മുന്നറിയിപ്പില്ലാതെ വന്ന അതിഥിയായിരുന്നു. യുവതിയുടെ കുലീനമായ പെരുമാറ്റം കണ്ട് അവളെ അകത്തേക്കു ക്ഷണിച്ചു. രണ്ടു പേരുടെയും കാൽതൊട്ടു വന്ദിച്ച് അകത്തേക്കു കയറുമ്പോൾ അവളുടെ കണ്ണുകൾ നിറയുന്നതു വീട്ടുകാർ ശ്രദ്ധിച്ചു. അവരെ ഞെട്ടിച്ചു കൊണ്ടു യുവതി വാവിട്ടു കരഞ്ഞു, ‘അമ്മേ’യെന്ന് ഉറക്കെ വിളിച്ചു പ്രമാണിയുടെ ഭാര്യയെ വാരിപ്പുണർന്നു. അവർ തരിച്ചുപോയി.\nപാമ്പുകടിയേറ്റ ഏക മകൾ മരിക്കും മുൻപു തന്നെ കെട്ടിപ്പിടിച്ച് ‘അമ്മേ’യെന്നു വിളിച്ചു കുഴഞ്ഞു വീണത് ഓർത്തപ്പോൾ അവരുടെ ശരീരം തളർന്നു. മുറിയിലെ കട്ടിലിലേക്ക് അവർ ചാഞ്ഞിരുന്നു. അവരുടെ വലതു കയ്യുടെ ചൂണ്ടുവിരലിൽ പിടിച്ച യുവതി അതു നോവിക്കാതെ തിരിക്കാനും വളയ്ക്കാനും തുടങ്ങി.\nഅതുകൂടിയായപ്പോൾ ആ അമ്മയുടെ മനസ്സു പിടഞ്ഞു... ശാരദേ എന്ന വിളി അറിയാതെ അവരുടെ നാവിൽ നിന്നു പുറത്തു വന്നു.\n‘അപ്പോൾ അമ്മയ്ക്കെന്നെ മനസിലായല്ലേ? ഞാൻ കരുതി അമ്മയെന്നെ മറന്നു കാണുമെന്ന്. ഞാൻ വിരലിൽ പിടിച്ചു വളയ്ക്കുന്നത് അമ്മയ്ക്ക് ഇഷ്ടമായിരുന്നില്ല, എന്റെ ചെവിപിടിച്ചു തിരുമ്മുമായിരുന്നു...’\nയുവതി മെല്ലെ അമ്മയുടെ കൈകൾ ഉയർത്തി അവളുടെ ചെവിൽ പിടിപ്പിച്ചു. ശേഷം ആ വീട്ടിലെ പഴയകാര്യങ്ങൾ ഒന്നൊന്നായി ചോദിക്കാൻ തുടങ്ങി. ഇതെല്ലാം കണ്ടും കേട്ടും സ്തബ്ധനായി നിന്ന പ്രമാണി നടുക്കത്തോടെ അന്നത്തെ രംഗം ഓർത്തു. വെള്ളത്തുണിയിൽ പൊതിഞ്ഞ കൊച്ചു ശാരദയെ ഒറ്റയ്ക്കെടുത്തു ചിതയിലേക്കു കിടത്തിയത്... എല്ലാം.\n‘അച്ഛാ.... ശാരദക്കുട്ടിയെ മനസിലായില്ലേ?’\nബംഗാളിലെ കർഷക ജന്മിയായ അജയ് മുഖർജിയുടെ മകളായാണ് ഞാൻ വീണ്ടും ജനിച്ചത്. കൊട്ടാര തുല്യമായ ആ വീടിനെയും അവരെയും എനിക്ക് അംഗീകരിക്കാൻ കഴിഞ്ഞില്ല. നിങ്ങളോടൊപ്പമുള്ള ജീവിതവും ഈ നാടും എല്ലാം എനിക്കു നന്നായി ഓർക്കാൻ കഴിയുമ്പോൾ എങ്ങനെ അവരെ മാതാപിതാക്കളായി അംഗീകരിക്കാൻ കഴിയും?\nഇടയ്ക്ക് ഉമ്മറത്തേക്കു നോക്കി അവൾ പറഞ്ഞു: ‘എനിക്ക് ഏട്ടനെ കാണാൻ കൊതിയായി ഇതുവരെ വന്നില്ലല്ലോ? നമ്മുടെ സരസ്വതി അമ്മായിയുടെ കാര്യം ഇടയ്ക്ക് ഞാൻ ഓർക്കുമായിരുന്നു. അമ്മായിക്കു വേണ്ടിയുള്ള പൂജകൾ അമ്മ ഇപ്പോഴും മുടക്കാറില്ലല്ലോ അല്ലേ?\nഅമ്മായി മരിച്ച ശേഷം കാവിൽ വിളക്കു വയ്ക്കാൻ മുടങ്ങിയതു കൊണ്ടാണ് എനിക്കു പാമ്പു കടിയേറ്റതെന്നല്ലേ ജ്യോത്സ്യൻ പറഞ്ഞത്...’\nഇത്ര കൂടി കേട്ടതോടെ ഇരുവരും അവരുടെ ‘ശാരദക്കുട്ടിയെ’ കെട്ടിപ്പിടിച്ചു കരഞ്ഞു.\n‘‘ഇനി ഞാൻ ആ കൊട്ടാരത്തിലേക്കു പോകുന്നില്ല, നിങ്ങളുടെ കൂടെ ഇവിടെ കഴിഞ്ഞാൽ മതി. മുഖർജിയോടും ഭാര്യയോടും ഞാൻ പറഞ്ഞോളാം, എനിക്കെന്റെ അച്ഛനെയും അമ്മയെയും തിരികെ ലഭിച്ചെന്ന്. അവർ സമ്മതിക്കും, അവർക്കു വേറെയും പെൺമക്കളുണ്ട്. നിങ്ങൾക്കു ഞാൻ മാത്രമല്ലെയുള്ളു...’\nപ്രമാണിയുടെ മകൻ അപ്പോഴേക്കും സ്ഥലത്തെത്തി. കേട്ടപ്പോൾ ആദ്യം സന്തോഷം തോന്നിയെങ്കിലും യുവതിയുടെ തന്നോടുള്ള പെരുമാറ്റത്തിൽ വലിയ സാഹോദര്യം അയാൾക്കു തോന്നിയില്ല. അച്ഛന്റെ സുഹൃത്തായ അഭിഭാഷകനെ കാര്യം അറിയിച്ചു. അഭിഭാഷകൻ സ്ഥലത്തെ ഡിവൈഎസ്പിയും സുഹൃത്തുമായ മാധവമോനോനെ വിവരം ധരിപ്പിച്ചു.\nഅഭിഭാഷകന്റെ വീട്ടിലേക്കു പ്രമാണിയെയും ഭാര്യയെയും വിളിച്ചു വരുത്തിയ മാധവമേനോൻ യുവതി അവരോടു പറഞ്ഞ കാര്യങ്ങൾ മുഴുവൻ അതേപടി രേഖപ്പെടുത്തിയ ശേഷം ഒരു കാര്യം മാത്രം ചോദിച്ചു:\n‘മകൾ ശാരദ മരിക്കുമ്പോൾ നിങ്ങളുടെ വീട്ടുജോലികൾ ചെയ്തിരുന്നത് ആരാണ്?’\nആ പേരുപറയാൻ അവർ ഒട്ടും സമയമെടുത്തില്ല. മകൾ മരിച്ച ഘട്ടത്തിൽ അംബുജാക്ഷി ചെയ്ത സഹായങ്ങൾ അവർക്കു മറക്കാൻ കഴിയുമായിരുന്നില്ല. പ്രായമായി, കൊല്ലത്താണ് അവരിപ്പോൾ താമസം.\nമാധവമേനോൻ അവരെ സ്റ്റേഷനിലേക്കു വിളിച്ചുവരുത്തി ചോദ്യം ചെയ്തു. വൈകാതെ പൊലീസ് ‘ശാരദക്കുട്ടി’ ചമഞ്ഞെത്തിയ സുന്ദരിയായ യുവതിയെ അറസ്റ്റ് ചെയ്തു. നാദാപുരം മഹേശ്വരിയെന്നാണു യുവതിയുടെ പേര്, വർഷങ്ങൾക്കു മുൻപു പശ്ചിമ ബംഗാളിലെ അജയ് മുഖർജിയുടെ വീട്ടിൽ ജോലിക്കു നിന്നിരുന്നു. അവിടെ വച്ചാണ് അംബുജാക്ഷിയെ പരിചയപ്പെട്ടതും അമ്പലപ്പുഴയിലെ പ്രമാണിയുടെ കുടുംബത്തിന്റെ കഥകൾ അറിഞ്ഞതും.\nഎല്ലാം കഴിഞ്ഞപ്പോൾ വീട്ടുകാർ ഡിവൈഎസ്പി മാധവമേനോനോടു ചോദിച്ചു: ‘അംബുജാക്ഷിയെക്കുറിച്ചു ചോദിക്കാൻ മാത്രം എന്തു വിവരമാണ് അങ്ങേക്കു ഞങ്ങളുടെ മൊഴികളിൽ നിന്നുംലഭിച്ചത്?’\nഅദ്ദേഹം പറഞ്ഞു: ‘എനിക്കു പുനർജന്മത്തിൽ വിശ്വാസമില്ല. അഥവാ വിശ്വസിച്ചാലും, അമ്മായി മരിച്ച ശേഷം കാവിൽ വിളക്കു വയ്ക്കാൻ മുടങ്ങിയതു കൊണ്ടാണ് എനിക്കു പാമ്പുകടിയേറ്റതെന്നല്ലേ ജ്യോത്സ്യൻ പറഞ്ഞത്? ശാരദ മരിച്ച ശേഷം നിങ്ങളുടെ വീട്ടിൽ നടന്ന ഇക്കാര്യം എങ്ങനെ നാദാപുരം മഹേശ്വരി അറിഞ്ഞു. ആ വീട്ടിൽ നിങ്ങളോടൊപ്പം താമസിച്ചിരുന്ന വളരെ അടുപ്പമുള്ള ഒരാൾ പറഞ്ഞുകൊടുക്കാതെ ഇത് അറിയാൻ കഴിയില്ല. അതു വീട്ടുജോലിക്കാരിയാകുമെന്നു ഞാൻ ഊഹിച്ചു. പൊലീസ് വിവരം അറിഞ്ഞിരുന്നില്ലെങ്കിൽ നിങ്ങളുടെ മുഴുവൻ സമ്പാദ്യവുമായി മഹേശ്വരി മുങ്ങിയേനെ...’


ആർ.എസ്.എസ് പ്രവർത്തകന്റെ കൊലപാതകം: എസ്.ഡി.പി.ഐ പ്രവർത്തക അറസ്‌റ്റിൽ\nSeptember 14, 2017, 11:00 pm\nമലപ്പുറം: കൊടിഞ്ഞി ഫൈസൽ വധക്കേസ് പ്രതി ആർ.എസ്.എസ് തൃപ്രങ്ങോട് മണ്ഡൽ ശാരീരിക് ശിക്ഷൺ പ്രമുഖ് വിപിന്റെ കൊലപാതകവുമായി ബന്ധപ്പെട്ട് ഒരു യുവതിയെ പൊലീസ് അറസ്‌റ്റ് ചെയ്‌തു. കേസിലെ മുഖ്യപ്രതി എടപ്പാൾ വട്ടംകുളം ലത്തീഫിന്റെ ഭാര്യയും എസ്.ഡി.പി.ഐ പ്രവർത്തകയുമായ ഷാഹിദയാണ് അറസ്‌റ്റിലായത്. വ്യാഴാഴ്‌ച രാവിലെയാണ് ഇവരെ പൊലീസ് അറസ്‌റ്റ് ചെയ്‌തത്. തിരൂർ കോടതിയിൽ ഹാജരാക്കിയ ഷാഹിദയെ 14 ദിവസത്തേക്ക് റിമാൻഡിൽ വിട്ടു.\nവിപിൻ കൊല്ലപ്പെടുന്ന വിവരം അറിഞ്ഞിട്ടും അത് മറച്ച് വച്ചതിനാണ് ഷാഹിദയെ അറസ്‌റ്റ് ചെയ്‌തത്. ബുധനാഴ്‌ച രാത്രിയിൽ ചോദ്യം ചെയ്യാനായി കസ്‌റ്റഡിയിലെടുത്ത ഷാഹിദയെ പിന്നീട് അറസ്‌റ്റ് ചെയ്യുകയായിരുന്നു. കൊലപാതകത്തിന് മുമ്പും ശേഷവും കൊലപാതക സംഘം താമസിച്ചത് ഷാഹിദയുടെ വീട്ടിലായിരുന്നു. ഇവർക്ക് വേണ്ട സഹായം ചെയ്‌തു കൊടുത്തതും ഷാഹിദയാണ്. സംഭവത്തിന് പിന്നിലെ ഗൂഢാലോചനയിലും ഷാഹിദ പങ്കാളിയാണെന്നും പൊലീസ് പറയുന്നു.\nകൊടിഞ്ഞി സ്വദേശിയായ പുല്ലാനി കൃഷ്ണൻനായരുടെയും മീനാക്ഷിയുടെയും മകനായ അനിൽ കുമാറിനെ ഫൈസൽ എന്ന പേരിൽ ഇസ്ളാം മതം സ്വീകരിച്ചതിനെ തുടർന്ന് 2016 നവംബർ 19നാണ് ഒരു സംഘം അക്രമികൾ വെട്ടിക്കൊലപ്പെടുത്തിയത്. ഇതിലെ രണ്ടാം പ്രതിയായ വിപിനെ തിരൂർ ബിപി അങ്ങാടി പുളിഞ്ചോട്ടിൽവച്ച് കഴിഞ്ഞ മാസം 24നാണു ആറംഗ സംഘം വെട്ടിക്കൊലപ്പെടുത്തിയത്.


അത്തപ്പൂവ് - സര്‍വ്വവിജ്ഞാനകോശം\nചിങ്ങമാസത്തിലെ അത്തംനാള് മുതല് തിരുവോണം വരെയുള്ള പത്തുദിവസങ്ങളില് വീട്ടുമുറ്റത്ത് ഒരുക്കുന്ന പുഷ്പാലങ്കാരം. തൃക്കാക്കരയപ്പന് എഴുന്നള്ളിയിരിക്കാന് വേണ്ടിയാണ് പൂക്കളം ഒരുക്കുന്നത്. തൃക്കാക്കരവരെപോയി ദേവനെ പൂജിക്കാന് എല്ലാ ജനങ്ങള്‍ക്കും സാധിക്കാതെ വന്നപ്പോള് അവരവരുടെ മുറ്റത്ത് പൂക്കളം ഉണ്ടാക്കി അതില് പ്രതിഷ്ഠിച്ച് തന്നെ ആരാധിച്ചുകൊള്ളുവാന് തൃക്കാക്കരയപ്പന് അനുവദിച്ചു എന്നാണ് ഐതിഹ്യം.\nഅത്തപ്പൂവിടുന്നതില് പ്രാദേശികമായ രീതിവ്യത്യാസങ്ങള് കാണുന്നുണ്ട്. അത്തം, ചിത്തിര, ചോതി എന്നീ ദിവസങ്ങളില് ചാണകം മെഴുകിയ നിലത്ത് തുമ്പപ്പൂവ് മാത്രമാണ് അലങ്കരിക്കുക. പിന്നീടുള്ള ദിവസങ്ങളില് വിവിധതരം പൂക്കള് ഉപയോഗിക്കുന്നു. എന്നാല് ചിലയിടങ്ങളില് ഒരു നിറത്തിലുള്ള പൂവില് തുടങ്ങി 10-ാം ദിവസം പത്തു നിറങ്ങളിലുള്ള പൂക്കള്‍കൊണ്ട് പൂക്കളം ഒരുക്കുന്നു. ചാണകം മെഴുകിയ വെറും നിലം കൂടാതെ, മണ്ണുകൊണ്ട് നിര്‍മിച്ച ചാണകം മെഴുകിയ ചെറുമണ്ഡപവും പൂവിടുന്നതിന് ഉപയോഗിക്കുന്നുണ്ട്. തിരുവോണ ദിവസം രാവിലെ പൂക്കളത്തില് പലകയിട്ട് അരിമാവു പൂശി അതിന്റെ പുറത്ത് നാക്കിലയിട്ട് അരിമാവു പൂശുന്നു. മണ്ണുകൊണ്ടോ തടികൊണ്ടോ തൃക്കാക്കരയപ്പന്റെ വിഗ്രഹങ്ങള് നിര്‍മിച്ച് ഇലയില് പ്രതിഷ്ഠിക്കും. വിഗ്രഹങ്ങള് പൂക്കള് കൊണ്ട് അലങ്കരിക്കുകയും പാലട, പഴം, ശര്‍ക്കര തുടങ്ങിയവ നിവേദിക്കുകയും ചെയ്യുന്നു. ചതയം വരെ ദിവസത്തില് മൂന്നു നേരവും പൂജയുണ്ട്. കുടുംബത്തിലെ കാരണവരാണ് പൂജ നടത്തേണ്ടത്. ഓണം കാണാന് എഴുന്നള്ളുന്ന തൃക്കാക്കരയപ്പനെ ആര്‍പ്പുവിളിച്ചും കുരവയിട്ടും ആണ് സ്വീകരിക്കുന്നത്. ചതയം കഴിഞ്ഞ് ഏതെങ്കിലും നല്ല ദിവസം നോക്കി പ്രതിഷ്ഠ ഇളക്കുന്നു; മിക്കവാറും ഉത്തൃട്ടാതി നാളിലായിരിക്കും.\nചില സ്ഥലങ്ങളില് മൂലം നക്ഷത്രത്തിലാണ് പ്രതിഷ്ഠ നടത്തുന്നത്. കളം ഒരുക്കി അതില് രണ്ടു പലക നിരത്തുന്നു. ആദ്യദിവസം 5-ഉം രണ്ടാം ദിവസം 7-ഉം മൂന്നാം ദിവസം 9-ഉം തിരുവോണ ദിവസം മഹാബലിയെക്കൂടി ഉള്‍പ്പെടുത്തി 21-ഉം വിഗ്രഹങ്ങള് പ്രതിഷ്ഠിച്ച് പൂജിക്കുന്നു.\nസര്‍വ്വവിജ്ഞാനകോശ ഇന്‍സ്റ്റിറ്റൂട്ടില് തയ്യാറാക്കിയ\nമലയാള അക്ഷരങ്ങള് ആലേഖനം ചെയ്ത അത്തപ്പൂക്കളം(2006)\nഓണം കേരളീയരുടെ ദേശീയോത്സവമായി പ്രഖ്യാപിക്കപ്പെട്ടതോടെ അത്തപ്പൂവിടല് മത്സരങ്ങള് നടത്തിവരുന്നുണ്ട്. നോ: അത്തച്ചമയം, അത്തം\n"http://web-edition.sarvavijnanakosam.gov.in/index.php?title=%E0%B4%85%E0%B4%A4%E0%B5%8D%E0%B4%A4%E0%B4%AA%E0%B5%8D%E0%B4%AA%E0%B5%82%E0%B4%B5%E0%B5%8D" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 09:20, 8 ഏപ്രില് 2008.\nഈ താള് 1,480 തവണ സന്ദര്‍ശിക്കപ്പെട്ടിട്ടുണ്ട്.


Web Desk നവംബർ 10, 20210comment\n🔳കോവിഡ് കാരണമുള്ള യാത്രാ നിയന്ത്രണങ്ങള് മറികടക്കുന്നതിന് 96 രാജ്യങ്ങളുമായി ഇന്ത്യ പരസ്പര ധാരണയിലെത്തിയതായി കേന്ദ്ര ആരോഗ്യ മന്ത്രി മന്‍സൂഖ് മാണ്ഡവ്യ. ഇന്ത്യയുടെ കോവീഷീല്‍ഡ്, കോവാക്‌സിന് എന്നിവ 96 രാജ്യങ്ങള് അംഗീകരിച്ചിട്ടുണ്ടെന്നും ഈ രാജ്യങ്ങളുടെ പട്ടിക കോവിന് പോര്‍ട്ടലില് കാണാനാകുമെന്നും ആരോഗ്യമന്ത്രി പറഞ്ഞു. ഇത് മറ്റു രാജ്യങ്ങളിലേക്കുള്ള ഇന്ത്യക്കാരുടെ യാത്ര സുഗമമാക്കുമെന്നും മന്ത്രി വ്യക്തമാക്കി.\n🔳മുല്ലപ്പെരിയാര് വിഷയത്തില് തമിഴ്നാട്ടില് രാഷ്ട്രീയ വിവാദം കത്തുന്നു. പുതിയ അണക്കെട്ട് വേണ്ടെന്നും ബേബി ഡാം ശക്തിപ്പെടുത്തിയാല് മതിയെന്നുമുള്ള പ്രഖ്യാപിത നിലപാട് ഉയര്‍ത്തിയാണ് തമിഴ്നാട്ടില് പ്രതിപക്ഷ പ്രതിഷേധം. ജലനിരപ്പ് 142 അടി ആക്കണമെന്ന് ആവശ്യപ്പെട്ട് അണ്ണാഡിഎംകെ സംസ്ഥാനവ്യാപക പ്രതിഷേധം തുടങ്ങി. തമിഴ്നാടിന്റെ അവകാശം വിട്ടുകൊടുക്കരുതെന്നും ശക്തമായി പ്രതികരിക്കണമെന്നും ഒ പനീര്‍സെല്‍വം പ്രവര്‍ത്തകരോട് ആവശ്യപ്പെട്ടു. തേനി മധുര ശിവഗംഗ അടക്കമുള്ള കാര്‍ഷിക മേഖലകളിലാണ് പ്രതിഷേധ ധര്‍ണ്ണ. 138 അടിയെത്തിയപ്പോള് ഡാം തുറന്ന് വിട്ടത് കര്‍ഷകരോടുള്ള വഞ്ചനയെന്നാണ് അണ്ണാഡിഎംകെയുടെ ആരോപണം. കേരളവുമായി സ്റ്റാലിന് ഒത്തുകളിക്കുകയാണെന്ന് ആരോപിച്ച അണ്ണാഡിഎംകെ, പ്രതിഷേധ വേദിയില് കേരള സര്‍ക്കാരിന് എതിരെയും മുദ്രാവാക്യങ്ങളുയര്‍ത്തി.\n🔳ബിജെപി നേതാക്കളുള്‍പ്പെട്ട ബത്തേരി കോഴക്കേസില് ബിജെപിയെ കുരിക്കിലാക്കി കൂടുതല് ശബ്ദ രേഖകള്. ബത്തേരിയില് സ്ഥാനാര്‍ത്ഥിയാകുന്നതിന് വേണ്ടി ബിജെപി, സികെ ജാനുവിന് ലക്ഷങ്ങള് നല്‍കിയെന്ന ജെ ആര് പി നേതാവ് പ്രസീത അഴീക്കോടിന്റെ വെളിപ്പെടുത്തല് സ്ഥിരീകരിക്കുന്ന കൂടുതല് ശബ്ദ രേഖകള് പ്രസീതയുടെ മൊബൈല് ഫോണില് നിന്നും ക്രൈംബ്രാഞ്ചിന് ലഭിച്ചുവെന്ന് റിപ്പോര്‍ട്ടുകള്.\n🔳സംസ്ഥാനത്ത് ബസ് ചാര്‍ജ് ഉടന് വര്‍ദ്ധിപ്പിച്ചേക്കും. ചാര്‍ജ് വര്‍ധിപ്പിക്കുന്നതിന് ഇടത് മുന്നണി യോഗത്തില് ധാരണയായി. നിരക്ക് കൂട്ടുന്നതില് തീരുമാനമെടുക്കാന് മുഖ്യമന്ത്രിയെയും ഗതാഗത മന്ത്രിയെയും എല്‍ഡിഎഫ് യോഗം ചുമതലപ്പെടുത്തി. നിരക്ക് കൂട്ടാമെന്ന ധാരണയുടെ അടിസ്ഥാനത്തിലായിരുന്നു ഇന്നലെ മുതല് തുടങ്ങാനിരുന്ന പണിമുടക്ക് ബസ് ഉടമകള് പിന്‍വലിച്ചത്. മിനിമം ചാര്‍ജ് 12 രൂപയായി ഉയര്‍ത്തുക, വിദ്യാര്‍ഥികളുടെ കണ്‍സെഷന് മിനിമം ആറ് രൂപയാക്കുക തുടങ്ങിയവയായിരുന്നു ബസ് ഉടമകള് മുന്നോട്ടുവച്ച പ്രധാന ആവശ്യങ്ങള്. ഇതില് ചാര്‍ജ് വര്‍ധനക്ക് ഇടതുമുന്നണിയോഗത്തില് ധാരണയായി.\n🔳ജോസ് കെ മാണി രാജിവെച്ചതിനെ തുടര്‍ന്ന് ഒഴിവ് വന്ന രാജ്യസഭാ സീറ്റ് കേരള കോണ്‍ഗ്രസിന് തന്നെ നല്‍കാന് ഇടതുമുന്നണി യോഗത്തില് തീരുമാനമായി. എല്‍ഡിഎഫില് എത്തിയതിനെ തുടര്‍ന്ന് ജനുവരി 11 നാണ് ജോസ് കെ മാണി രാജ്യസഭാ എംപി സ്ഥാനം രാജിവച്ചത്. എന്നാല് കൊവിഡ് സാഹചര്യത്തില് ഉപതെരഞ്ഞെടുപ്പ് വൈകുകയായിരുന്നു. ഈ മാസം 29 നാണ് തെരഞ്ഞെടുപ്പ് നടക്കുക. രാജ്യസഭയിലേക്ക് ജോസ് കെ മാണി തന്നെ മത്സരിക്കും. ഇന്നലെ ചേര്‍ന്ന കേരളാ കോണ്‍ഗ്രസ് (എം) പാര്‍ട്ടി നേതൃയോഗമാണ് ജോസ് കെ മാണിയെ രാജ്യസഭാ സ്ഥാനാര്‍ത്ഥിയായി നിശ്ചയിച്ചത്.\n🔳മാധ്യമങ്ങളില് നിന്ന് ഒളിച്ചോടില്ലെന്ന് സ്വര്‍ണ്ണക്കടത്ത് കേസ് പ്രതി സ്വപ്ന സുരേഷ്. എല്ലാ സംശയങ്ങള്‍ക്കും മറുപടി ഉണ്ടാകുമെന്നും അമ്മയ്ക്കൊപ്പം തിരുവന്തപുരത്ത് മാധ്യമങ്ങളെ കാണുമെന്നും സ്വപ്ന സുരേഷ് ഇന്നലെ കൊച്ചിയില് പറഞ്ഞു. കേസിന്റെ കാര്യങ്ങള്‍ക്കാണ് ഇപ്പോള് മുന്‍ഗണന നല്‍കുന്നതെന്നും അവര് കൂട്ടിച്ചേര്‍ത്തു. കൊച്ചിയില് അഭിഭാഷകനെ കാണാന് എത്തിയതായിരുന്നു സ്വപ്ന സുരേഷ്.\n🔳ഐജി ലക്ഷ്മണക്കെതിരെ നടപടിക്ക് ശുപാര്‍ശ ചെയ്ത് ക്രൈംബ്രാഞ്ച്. പുരാവസ്തു തട്ടിപ്പ് കേസില് പ്രതി മോന്‍സന് മാവുങ്കല്ലിനെ സഹായിച്ചതിനാണ് നടപടിക്ക് ശുപാര്‍ശ ചെയ്തിരിക്കുന്നത്. ലക്ഷ്മണയ്ക്ക് എതിരായ അന്വേഷണ റിപ്പോര്‍ട്ട് ക്രൈംബ്രാഞ്ച് മുഖ്യമന്ത്രിക്ക് സമര്‍പ്പിച്ചിട്ടുണ്ട്. മോന്‍സന് മാവുങ്കല്ലിനെ കൂടാതെ സാമ്പത്തിക തട്ടിപ്പ് നടത്തിയ വേറെയും ചിലരെ ഐജി ലക്ഷമണ സഹായിച്ചുവെന്ന് പരാതിയുള്ളതായി ക്രൈംബ്രാഞ്ച് റിപ്പോര്‍ട്ടില് പറയുന്നുണ്ട്. നിലവില് ട്രാഫിക് ചുമതലയുള്ള ഐജിയാണ് ലക്ഷ്മണ.\n🔳ഓര്‍ത്തഡോക്സ് - യാക്കോബായ പള്ളിത്തര്‍ക്കത്തില് നിയമം കൊണ്ടുവരാന് ഉദ്ദേശിക്കുന്നുണ്ടോയെന്ന് സര്‍ക്കാരിനോട് ഹൈക്കോടതി. നിയമനിര്‍മ്മാണം സംബന്ധിച്ച് നിലപാടറിയിക്കാന് സര്‍ക്കാരിനോട് ഹൈക്കോടതി നിര്‍ദേശിച്ചു. അതേസമയം റിട്ടയേഡ് ജസ്റ്റിസ് കെടി തോമസ് കമ്മീഷന് ശുപാര്‍ശകള് പരിഗണനയിലെന്ന് സര്‍ക്കാര് ഹൈകോടതിയില് അറിയിച്ചു. പള്ളിത്തര്‍ക്കം സംബന്ധിച്ച ഹര്‍ജി ഈ മാസം 22-ന് വീണ്ടും പരിഗണിക്കാനായി മാറ്റി.\n🔳ദുബായില് നടക്കുന്ന എക്‌സ്‌പോ ഒരുക്കങ്ങള്‍ക്കായി യുഎഇ സന്ദര്‍ശിക്കാന് സംസ്ഥാന സംഘത്തിന് കേന്ദ്രത്തിന്റെ അനുമതിയില്ല. വ്യവസായ വകുപ്പ് പ്രിന്‍സിപ്പല് സെക്രട്ടറി ഡോ. കെ. ഇളങ്കോവന്, ഡയറക്ടര് എസ്. ഹരികിഷോര് എന്നിവര്‍ക്കാണ് കേന്ദ്ര വിദേശകാര്യ മന്ത്രാലയം അനുമതി നിഷേധിച്ചത്. കേന്ദ്ര സര്‍ക്കാരിന്റെ നിലപാട് പ്രതിഷേധാര്‍ഹമാണെന്ന് മന്ത്രി പി. രാജീവ് ആരോപിച്ചു.\n🔳സംസ്ഥാനത്ത് ഒന്നും രണ്ടും ഡോസ് ചേര്‍ത്ത് ആകെ4കോടി കൊവിഡ് 19 വാക്‌സിനേഷന് കഴിഞ്ഞതായി ആരോഗ്യ വകുപ്പ് മന്ത്രി വീണാ ജോര്‍ജ്. വാക്‌സിനേഷനെടുക്കേണ്ട ജനസംഖ്യയുടെ 95.26 ശതമാനം പേര്‍ക്ക് ആദ്യ ഡോസ് വാക്‌സിനും 55.29 ശതമാനം പേര്‍ക്ക് രണ്ടാം ഡോസ് വാക്‌സിനും നല്‍കി.\n🔳വയനാട്ടില് രണ്ട് മാവോയിസ്റ്റ് നേതാക്കള് അറസ്റ്റില്. കര്‍ണ്ണാടക സ്വദേശിയും പശ്ചിമഘട്ട സോണല് കമ്മിറ്റിയുടെ സെക്രട്ടറിയുമായ കേന്ദ്ര കമ്മിറ്റിയംഗം ബിജി കൃഷ്ണമൂര്‍ത്തി, സാവിത്രി എന്നിവരാണ് പിടിയിലായത്. കര്‍ണാടക അതിര്‍ത്തിയോട് ചേര്‍ന്ന പ്രദേശത്ത് വെച്ച് കേരളാ പൊലീസിന് കീഴിലുള്ള തീവ്രവാദ വിരുദ്ധ സ്‌ക്വാഡാണ് രണ്ടുപേരെയും അറസ്റ്റ് ചെയ്തതെന്നാണ് വിവരം.\n🔳സംസ്ഥാനത്ത് 175 മദ്യശാലകള്‍കൂടി തുടങ്ങണമെന്ന ബെവ്‌കോയുടെ ശുപാര്‍ശ എക്‌സൈസിന്റെ പരിഗണനയിലാണെന്ന് സര്‍ക്കാര് ഹൈക്കോടതിയില്. വാക്-ഇന് മദ്യശാലകള് തുടങ്ങണമെന്ന ഹൈക്കോടതി നിര്‍ദേശവും പരിഗണനയിലാണെന്നും സര്‍ക്കാര് കോടതിയെ അറിയിച്ചു. ഇതിനിടയില് മദ്യക്കടകള് സമീപവാസികള്‍ക്ക് ശല്യമാകരുതെന്ന് ഹൈക്കോടതി നിര്‍ദേശിച്ചു.\n🔳ഇടുക്കി നെടുങ്കണ്ടത്ത് സൗജന്യ ഭക്ഷണ അലമാര സ്ഥാപിച്ച് ഫാ. ഡേവീസ് ചിറമേല് ഫൗണ്ടേഷന്റെ ഹങ്കേഴ്സ് ഹണ്ട്. വിശന്നുവലയുന്നവര്‍ക്ക് ഇവിടെയെത്തിയാല് ഭക്ഷണം സൗജന്യമായി ലഭിക്കും. സന്മനസുള്ള ആര്‍ക്കും ഭക്ഷണപൊതി അലമാരയില് നിക്ഷേപിയ്ക്കാം. വിശക്കുന്നവര്‍ക്ക്, സ്വയം പൊതി എടുത്ത് കഴിയ്ക്കാം. ഹങ്കേഴ്സ് ഹണ്ട് പദ്ധതിയുടെ ഭാഗമായി സ്ഥാപിച്ചിരിക്കുന്ന ഫുഡ് ഷെല്‍ഫിലൂടെ, കൈയില് പണം ഇല്ലെങ്കിലും ഭക്ഷണം ലഭ്യമാകുന്നതിനുള്ള സാഹചര്യമാണ് ഒരുങ്ങിയിരിക്കുന്നത്.\n🔳ജോജു ജോര്‍ജ് നായകനായ 'സ്റ്റാര്' എന്ന സിനിമ പ്രദര്‍ശിപ്പിക്കുന്ന എറണാകുളം ഷേണായ്സ് തിയറ്ററിനു മുന്നില് യൂത്ത് കോണ്‍ഗ്രസ് ധര്‍ണ്ണ. ജോജുവിന്റെ ഫോട്ടോ വച്ച റീത്തുമേന്തിയാണ് പ്രവര്‍ത്തകരുടെ ധര്‍ണ്ണ. എറണാകുളം ജില്ലയില് ജനത്തെ ബുദ്ധിമുട്ടിച്ചുള്ള സിനിമാ ചിത്രീകരണങ്ങളൊന്നും അനുവദിക്കില്ലെന്ന് യൂത്ത് കോണ്‍ഗ്രസ് ജില്ലാ പ്രസിഡന്റ് ടിറ്റോ ആന്റണി പറഞ്ഞു.\n🔳സിനിമാ ഷൂട്ടിംഗ് തടയുമെന്ന യൂത്ത് കോണ്‍ഗ്രസ് പ്രഖ്യാപനത്തിനെതിരെ സാംസ്‌കാരിക മന്ത്രി സജി ചെറിയാന്. കോണ്‍ഗ്രസ് നേതൃത്വം ഒരു കലാരൂപത്തോടും തൊഴില് മേഖലയോടും കലാപപ്രഖ്യാപനം നടത്തുകയാണെന്ന് സജി ചെറിയാന് ആരോപിച്ചു. കോണ്‍ഗ്രസ് നേതൃത്വത്തിന് നില തെറ്റിയ അവസ്ഥയാണെന്നും സിനിമാ കലാകാരന്‍മാരെ സര്‍ക്കാര് സംരക്ഷിക്കുമെന്നും സാംസ്‌കാരിക - സിനിമ മന്ത്രിയായ സജി ചെറിയാന് പറഞ്ഞു.\n🔳സിനിമാ ചിത്രീകരണം തടയുമെന്ന യൂത്ത് കോണ്‍ഗ്രസ് പ്രഖ്യാപനത്തിനെതിരെ കെപിസിസി നേതൃയോഗത്തില് രൂക്ഷവിമര്‍ശനം. ജോജുവിനെതിരായ സമരം സിനിമാ മേഖലയാകെ പടര്‍ത്തരുതെന്ന് യോഗത്തില് പ്രസിഡന്റ് കെ സുധാകരന് പറഞ്ഞു. സിനിമ സര്‍ഗാത്മക പ്രവര്‍ത്തനമാണെന്നും ഈ വ്യവസായത്തെ തടയുന്ന രീതി ശരിയല്ലെന്നും സുധാകരന് വിമര്‍ശിച്ചു. ഇക്കാര്യം യൂത്ത് കോണ്‍ഗ്രസിനെ അറിയിക്കാനും തീരുമാനിച്ചു.\n🔳കോണ്‍ഗ്രസ് നേതാവ് വി.എം. സുധീരനെതിരേ പരോക്ഷ വിമര്‍ശനവുമായി യൂത്ത് കോണ്‍ഗ്രസ് സംസ്ഥാന വൈസ് പ്രസിഡന്റ് റിജില് മാക്കുറ്റി. ഗുളിക കഴിക്കുന്നത് പോലെ മൂന്നു നേരം ആദര്‍ശം മാത്രം പറഞ്ഞാല് പാര്‍ട്ടി വളരില്ലെന്നും പാര്‍ട്ടിയെ പ്രതിസന്ധിയിലാക്കി സ്വന്തം ഇമേജ് വര്‍ദ്ധിപ്പിക്കാന് ശ്രമിച്ചതുകൊണ്ടാണ് പാര്‍ട്ടി ഈ അവസ്ഥയില് എത്തിയതെന്നും സുധീരന്റെ പേരെടുത്തു പറയാതെ റിജില് മാക്കുറ്റി പറഞ്ഞു. കെപിസിസി പ്രസിഡന്റ് പദവി ഏറ്റെടുത്ത്, എല്ലാം കുളമാക്കി അവസാനം ഇട്ടെറിഞ്ഞ് രാജിവെച്ചുപോയ ആള് ഇപ്പോഴും വാര്‍ത്ത കിട്ടാന് രാജിനാടകവുമായി നടക്കുകയാണെന്നും ഈ രാജിയൊക്കെ വെറും പ്രഹസനമാണെന്ന് നാട്ടിലുള്ളവര്‍ക്കൊക്കെ മനസ്സിലായിട്ടുണ്ടെന്നും പാര്‍ട്ടി ഒരിക്കലും രക്ഷപ്പെടാന് പാടില്ലെന്ന ശകുനി മനസ്സുള്ളവര്‍ക്ക് മാത്രമേ കെപിസിസി പ്രസിഡന്റിനെതിരെ പ്രസ്താവനയുമായി വരാന് സാധിക്കുകയുള്ളൂ എന്നും റിജില് ഫെയ്‌സ്ബുക്ക് കുറിപ്പില് പറഞ്ഞു.\n🔳ബംഗാള് ഉള്‍ക്കടലിലെ ചക്രവാതച്ചുഴി ന്യൂനമര്‍ദ്ദമായി മാറിയതിനെതുടര്‍ന്ന് പുറപ്പെടുവിച്ച ജാഗ്രതാ നിര്‍ദ്ദേശം ഇന്നും തുടരും. സംസ്ഥാനത്ത് ഇന്നും നാളെയും കൂടി ഒറ്റപ്പെട്ട ശക്തമായ മഴയ്ക്ക് സാധ്യതയെന്നാണ് അറിയിപ്പ്. ഇന്നും നാളെയും അഞ്ച് ജില്ലകളില് ഓറഞ്ച് അലര്‍ട്ട് പ്രഖ്യാപിച്ചിട്ടുണ്ട്. പത്തനംതിട്ട, കോട്ടയം, ഇടുക്കി, പാലക്കാട്, മലപ്പുറം എന്നീ ജില്ലകളിലാണ് ഓറഞ്ച് അലര്‍ട്ട് പ്രഖ്യാപിച്ചിരിക്കുന്നത്. തിരുവനന്തപുരം, കൊല്ലം, ആലപ്പുഴ, എറണാകുളം, തൃശ്ശൂര്, കോഴിക്കോട്, വയനാട് ജില്ലകളില് ഇന്ന് യെല്ലോ അലര്‍ട്ടായിരിക്കും.\n🔳ഇന്ത്യന് നാവികസേനയുടെ തലപ്പത്തേക്ക് തിരുവനന്തപുരം സ്വദേശി എത്തുന്നു. നാവികസേന വൈസ് അഡ്മിറല് ആര്.ഹരികുമാറിനെ അടുത്ത സേനാ മേധാവിയായി കേന്ദ്രസര്‍ക്കാര് നിയമിച്ചു. നിലവിലെ സേനാ മേധാവിയായ അഡ്മിറല് കരംബീര് സിംഗ് വിരമിക്കുന്ന മുറയ്ക്ക് നവംബര് മുപ്പതിന് ഹരികുമാര് നാവികസേനയുടെ കപ്പിത്താനായി ചുമതലയേല്‍ക്കും,\n🔳ഇരയുടെ പ്രായം കുറവാണ് എന്നത് പരിഗണിച്ച് ബലാല്‍സംഗ കേസുകളില് വധശിക്ഷ വിധിക്കാനാകില്ലെന്ന് സുപ്രീംകോടതി. അഞ്ച് വയസുകാരി ബാലികയെ ബലാല്‍സംഗത്തിന് ഇരയാക്കി കൊല്ലപ്പെടുത്തിയ കേസിലാണ് സുപ്രീംകോടതിയുടെ പരാമര്‍ശം. ബാലികയെ ബലാല്‍സംഗത്തിന് ഇരയാക്കി കൊലപ്പെടുത്തിയ കേസിലെ കുറ്റവാളിയുടെ വധശിക്ഷ 30 വര്‍ഷത്തില് കുറയാത്ത ജീവപര്യന്തം ശിക്ഷയായി കോടതി കുറച്ചു.\n🔳അതിര്‍ത്തികളിലെ കര്‍ഷക സമരം ഒന്നാം വര്‍ഷം പൂര്‍ത്തിയാകുന്ന സാഹചര്യത്തില് പുതിയ സമരപരിപാടികള് പ്രഖ്യാപിച്ച് സംയുക്ത കിസാന് മോര്‍ച്ച. നവംബര് 29 ന് പാര്‍ലമെന്റ് സമ്മേളനം അവസാനിക്കും വരെ പാര്‍ലമെന്റിലേക്ക് ട്രാക്ടര് മാര്‍ച്ച് നടത്തും. ഓരോ ദിവസവും 500 കര്‍ഷര് പാര്‍ലമെന്റ് മാര്‍ച്ചില് പങ്കെടുക്കും. സമാധാനപരമായിട്ടായിരിക്കും മാര്‍ച്ച് നടത്തുക. നവംബര് 28 ന് മുംബൈ ആസാദ് മൈതാനത്ത് കിസാന്-മസ്ദൂര് മഹാപഞ്ചായത്ത് ചേരാനും യോഗത്തില് തീരുമാനമായി.\n🔳കോണ്‍ഗ്രസിലെ ആഭ്യന്തരപ്രശ്നങ്ങള്‍ക്കിടെ പഞ്ചാബ് മുഖ്യമന്ത്രി ചരണ്‍ജിത്ത് സിങ് ചന്നിയും പിസിസി അധ്യക്ഷന് നവ്ജ്യോത് സിങ് സിദ്ദുവും തമ്മില് കൂടിക്കാഴ്ച നടത്തി. പ്രശ്നപരിഹാരത്തിന്റെ ഭാഗമായായിരുന്നു കൂടിക്കാഴ്ച. അഡ്വക്കേറ്റ് ജനറല് എപിഎസ് ഡിയോളിനെ മാറ്റിയതായി സംയുക്ത വാര്‍ത്താസമ്മേളനത്തില് പഞ്ചാബ് മുഖ്യമന്ത്രി പറഞ്ഞു. ഡിയോളിനെ മാറ്റണമെന്നതടക്കമുള്ള ആവശ്യങ്ങള് ഉന്നയിച്ചാണ് സിദ്ദു പാര്‍ട്ടിയില് കലാപക്കൊടി ഉയര്‍ത്തിയത്.\n🔳'സമാജ്‌വാദി അത്തര്' എന്ന പേരില് സുഗന്ധദ്രവ്യം പുറത്തിറക്കി സമാജ് വാദി പാര്‍ട്ടി. പാര്‍ട്ടി അധ്യക്ഷന് അഖിലേഷ് യാദവാണ് അത്തര് പുറത്തിറക്കിയത്. 2022-ല് നടക്കാനിരിക്കുന്ന നിയമസഭാ തിരഞ്ഞെടുപ്പിന് മുന്നോടിയായാണ് അഖിലേഷ് യാദവിന്റെ പുതിയ നീക്കം. 'ഈ അത്തര് ഉപയോഗിക്കുമ്പോള് ജനങ്ങള്‍ക്ക് സോഷ്യലിസത്തിന്റെ ഗന്ധം ലഭിക്കുമെന്നും ഈ സുഗന്ധം 2022-ഓടെ വെറുപ്പിന്റെ രാഷ്ട്രീയത്തെ ഇല്ലാതാക്കുമെന്നും അഖിലേഷ് യാദവ് പറഞ്ഞു.\n🔳എയര് ഇന്ത്യയിലെ ജീവനക്കാര് വീണ്ടും സമരത്തിലേക്ക്. ടാറ്റാ ഗ്രൂപ്പ് ഏറ്റെടുക്കുന്നതിന് മുമ്പ് കേന്ദ്രസര്‍ക്കാര് തങ്ങള്‍ക്ക് തരാനുള്ള മുഴുവന് ശമ്പള കുടിശ്ശികയും നല്‍കണം എന്നാണ് ജീവനക്കാരുടെ ആവശ്യം. അല്ലെങ്കില് അനിശ്ചിതകാല സമരത്തിലേക്ക് നീങ്ങുമെന്നാണ് ജീവനക്കാര് വ്യക്തമാക്കിയിരിക്കുന്നത്.\n🔳യഥാര്‍ഥ നിയന്ത്രണരേഖയോടുചേര്‍ന്ന ഇന്ത്യന് ഭൂമിയില് അവകാശവാദമുന്നയിക്കാന് ചൈന തന്ത്രപരമായി നീങ്ങുകയാണെന്ന യു.എസ് റിപ്പോര്‍ട്ടിനോട് പ്രതികരിച്ച് ഇന്ത്യ. ഇന്ത്യന് അതിര്‍ത്തിക്കുള്ളില് അരുണാചല് പ്രദേശില് ചൈന നിര്‍മിച്ചതായി പറയുന്ന 100 വീടുകള് അടങ്ങുന്ന ഗ്രാമം ചൈനീസ് നിയന്ത്രണത്തിലള്ള പ്രദേശത്താണെന്ന് ഇന്ത്യന് സുരക്ഷാ ഏജന്‍സികളുമായി ബന്ധപ്പെട്ട വൃത്തങ്ങള് പറഞ്ഞു. പ്രതിരോധ ആസ്ഥാനമായ പെന്റഗണ് യുഎസ് കോണ്‍ഗ്രസിനു സമര്‍പ്പിച്ച റിപ്പോര്‍ട്ടിനോടുള്ള പ്രതികരണമായാണ് ഇന്ത്യ ഇക്കാര്യം വ്യക്തമാക്കിയത്.\n🔳ജോലിയില് നിന്ന് വിരമിച്ച ശേഷവും പ്രവാസികള്‍ക്ക് യുഎഇയില് തുടരാന് അനുവദിക്കുന്ന പുതിയ വിസാ പദ്ധതിക്ക് അംഗീകാരം. വിരമിച്ചവര്‍ക്കായി പ്രത്യേക താമസ വിസയ്ക്ക് അംഗീകാരം നല്‍കിയതായി യുഎഇ വൈസ് പ്രസിഡന്റും പ്രധാനമന്ത്രിയും ദുബൈ ഭരണാധികാരിയുമായ ശൈഖ് മുഹമ്മദ് ബിന് റാഷിദ് അല് മക്തൂം അറിയിച്ചു.\n🔳പാകിസ്താനി സാമൂഹ്യ പ്രവര്‍ത്തകയും സമാധാന നൊബേല് പുരസ്‌കാര ജേതാവുമായ മലാല യൂസഫ്‌സായ് വിവാഹിതയായി. പാകിസ്താന് ക്രിക്കറ്റ് ബോര്‍ഡിന്റെ ഹൈ പെര്‍ഫോമന്‍സ് സെന്റര് ജനറല് മാനേജര് അസ്സര് മാലികാണ് വരന്. ബ്രിട്ടണിലെ ബെര്‍മിങ്ഹാമിലുള്ള വീട്ടില് വെച്ചായിരുന്നു വിവാഹ ചടങ്ങ്. 24-കാരിയായ മലാലയും കുടുംബവും ബ്രിട്ടണിലാണ് നിലവില് താമസിച്ചുവരുന്നത്.\n🔳ന്യൂസിലന്‍ഡിനെതിരായ ടി20 പരമ്പരക്കുള്ള ഇന്ത്യന് ക്രിക്കറ്റ് ടീമിനെ പ്രഖ്യാപിച്ചു, രോഹിത് ശര്‍മയാണ് ടി20 ടീമിന്റെ പുതിയ നായകന്. കെ എല് രാഹുലാണ് വൈസ് ക്യാപ്റ്റന്. ഐപിഎല്ലിലെ ഓറഞ്ച് ക്യാപ് സ്വന്തമാക്കിയ ചെന്നൈ സൂപ്പര് കിംഗ്സ് ഓപ്പണര് റിതുരാജ് ഗെയ്ക്വാദ് കൊല്‍ക്കത്തയുടെ താരോദയമായ വെങ്കടേഷ് അയ്യര്, ഡല്‍ഹിയുടെ ബൗളിംഗ് കുന്തമുനയായ ആവേശ് ഖാന്, ഐപിഎല്ലിലെ പര്‍പ്പിള് ക്യാപ് സ്വന്തമാക്കിയ ആര്‍സിബിയുടെ ഹര്‍ഷല് പട്ടേല് എന്നിവര് 16 അംഗ ടീമില് ഇടം നേടി. സ്പിന്നര് യുസ്വേന്ദ്ര ചാഹലും പേസര് മുഹമ്മദ് സിറാജും ടീമില് തിരിച്ചെത്തിയപ്പോള് ലോകകപ്പില് കളിച്ച ഭുവനേശ്വര്‍കുമാറും ആര് അശ്വിനും സ്ഥാനം നിലനിര്‍ത്തി. ലോകകപ്പിനുള്ള ടീമിലെ റിസര്‍വ് താരമായിരുന്ന ദീപക് ചാഹറും ടീമില് തിരിച്ചെത്തി. ഇഷാന് കിഷനെയും റിഷഭ് പന്തിനെയും വിക്കറ്റ് കീപ്പര്‍മാരായി തെരഞ്ഞെടുത്തപ്പോള് സൂര്യകുമാര് യാദവും ടീമിലെ സ്ഥാനം നിലനിര്‍ത്തി. ലോകകപ്പ് ടീമില് കളിച്ച വിരാട് കോലി, ജസ്പ്രീത് ബുമ്ര, മുഹമ്മദ് ഷമി എന്നിവര്‍ക്ക് വിശ്രമം അനുവദിച്ചപ്പോള് ഹര്‍ദിക് പാണ്ഡ്യക്കും ഷര്‍ദ്ദുല് ഠാക്കൂറിനും രാഹുല് ചാഹറിനും സ്ഥാനം നിലനിര്‍ത്താനായില്ല.\n🔳കേരളത്തില് ഇന്നലെ 68,692 സാമ്പിളുകള് പരിശോധിച്ചതില് 6409 പേര്‍ക്ക് കോവിഡ്-19 സ്ഥിരീകരിച്ചു. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ പത്തിന് മുകളിലുള്ള 39 തദ്ദേശ സ്വയംഭരണ പ്രദേശങ്ങളിലായി 46 വാര്‍ഡുകളാണുള്ളത്. കഴിഞ്ഞ ദിവസങ്ങളിലുണ്ടായ 47 മരണങ്ങളാണ് കോവിഡ്-19 മൂലമാണെന്ന് ഇന്നലെ സ്ഥിരീകരിച്ചത്. ഇതുകൂടാതെ സുപ്രീംകോടതി വിധിപ്രകാരം കേന്ദ്രസര്‍ക്കാരിന്റെ പുതിയ മാര്‍ഗനിര്‍ദേശമനുസരിച്ച് അപ്പീല് നല്‍കിയ 337 മരണങ്ങളും റിപ്പോര്‍ട്ട് ചെയ്തിട്ടുണ്ട്. ഇതോടെ സംസ്ഥാനത്തെ ആകെ മരണം 34,362 ആയി. ഇന്നലെ രോഗം സ്ഥിരീകരിച്ചവരില് 23 പേര് സംസ്ഥാനത്തിന് പുറത്ത് നിന്നും വന്നവരാണ്. 5988 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 366 പേരുടെ സമ്പര്‍ക്ക ഉറവിടം വ്യക്തമല്ല. 32 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 6319 പേര് രോഗമുക്തി നേടി. ഇതോടെ 71,020 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്.\n🔳കോവിഡ് ബാധിച്ചവരുടെ ജില്ല തിരിച്ചുള്ള കണക്കുകള് : തിരുവനന്തപുരം 972, കൊല്ലം 789, എറണാകുളം 767, തൃശൂര് 734, കോഴിക്കോട് 684, കോട്ടയം 521, കണ്ണൂര് 481, പത്തനംതിട്ട 334, പാലക്കാട് 285, ഇടുക്കി 242, ആലപ്പുഴ 225, മലപ്പുറം 155, വയനാട് 118, കാസര്‍ഗോഡ് 102.\n🔳ആഗോളതലത്തില് ഇന്നലെ 4,20,166 പേര്‍ക്ക് കോവിഡ് സ്ഥിരീകരിച്ചു. അമേരിക്കയില് 54,092 പേര്‍ക്കും ഇംഗ്ലണ്ടില് 33,117 പേര്‍ക്കും റഷ്യയില് 39,160 പേര്‍ക്കും തുര്‍ക്കിയില് 28,662 പേര്‍ക്കും ജര്‍മനിയില് 28,986 പേര്‍ക്കും ഇന്ത്യയില് 12,331 പേര്‍ക്കും ഇന്നലെ രോഗം സ്ഥിരീകരിച്ചു. ഇതോടെ ആഗോളതലത്തില് 25.14 കോടി ജനങ്ങള്‍ക്ക് കോവിഡ് ബാധിച്ചു. നിലവില് 1.87 കോടി കോവിഡ് രോഗികള്.\n🔳ആഗോളതലത്തില് 6,724 മരണമാണ് ഇന്നലെ റിപ്പോര്‍ട്ട് ചെയ്തത്. അമേരിക്കയില് 924 പേരും റഷ്യയില് 1,211 പേരും ഉക്രെയിനില് 833 പേരും റൊമാനിയായില് 462 പേരും ഇന്ത്യയില് 480 പേരും ഇന്നലെ മരിച്ചു. ഇതോടെ ആഗോളതലത്തില് കോവിഡ് ബാധിച്ച് മരിച്ചവരുടെ എണ്ണം 50.78 ലക്ഷമായി.\n🔳ടെക്‌നോപാര്‍ക്കിനു സമീപം ആക്കുളത്ത് സ്ഥിതി ചെയുന്ന ലുലു ഗ്രൂപ്പ് ഷോപ്പിങ് മാള് ഡിസംബര് 16ന് ഉദ്ഘാടനം ചെയ്യും. 2000 കോടി രൂപ ചെലവിട്ട് 20 ലക്ഷം ചതുരശ്രയടിയില് നിര്‍മിച്ചതാണ് ഇത്.2ലക്ഷം ചതുരശ്രയടിയുള്ള ലുലു ഹൈപ്പര് മാര്‍ക്കറ്റാണ് പ്രധാന ആകര്‍ഷണം. ഇതോടൊപ്പം ലുലു കണക്ട്, ലുലു സെലിബ്രിറ്റ്, ഇരുനൂറിലേറെ രാജ്യാന്തര ബ്രാന്‍ഡുകള്, 12 സ്‌ക്രീനുകളുള്ള മള്‍ട്ടിപ്ലക്‌സ്, 80,000 ചതുരശ്രയടിയില് കുട്ടികള്‍ക്കായി എന്റര്‍ടെയ്ന്‍മെന്റ് സെന്റര്, 2,500 പേര്‍ക്കിരിക്കാവുന്ന വിശാലമായ ഫുഡ്‌കോര്‍ട്ട് എന്നിവയുമുണ്ട്. 3,500 വാഹനങ്ങള് പാര്‍ക്ക് ചെയ്യാവുന്ന 8 നിലകളിലെ പാര്‍ക്കിങ് കേന്ദ്രവും തയാറായി.\n🔳പ്രമുഖ റിയല്‍റ്റി ഗ്രൂപ്പായ ശോഭ ലിമിറ്റഡിന്റെ അറ്റലാഭം സെപ്റ്റംബര് അവസാനിച്ച പാദത്തില് മൂന്നു മടങ്ങ് വര്‍ധിച്ചു. നികുതിക്കുശേഷം 45.4 കോടി രൂപയാണ് ഗ്രൂപ്പ് രേഖപ്പെടുത്തിയ അറ്റലാഭം. ഒരു വര്‍ഷം മുമ്പ് 17 കോടി രൂപയായിരുന്നു സെപ്റ്റംബര് പാദത്തില് ഇത്. 165 ശതമാനം വര്‍ധനവാണ് കമ്പനി സ്വന്തമാക്കിയത്. ഗ്രൂപ്പിന്റെ മൊത്ത വരുമാനം 819 കോടി രൂപയായി ഉയര്‍ന്നു. കഴിഞ്ഞ വര്‍ഷത്തെ അപേക്ഷിച്ച് ഈ പാദത്തില് 59 ശതമാനമാണ് വര്‍ധന. 1,030 കോടി രൂപ മൂല്യമുള്ള 1,348,864 ചതുരശ്ര അടി സൂപ്പര് ബില്‍റ്റ്-അപ്പ് ഏരിയയുടെ എക്കാലത്തെയും മികച്ച ത്രൈമാസ വില്‍പ്പനയുടെ പശ്ചാത്തലത്തിലാണ് ഇത് സംഭവിച്ചത്.\n🔳രാജമൗലി സംവിധാനം ചെയ്യുന്ന ചിത്രം 'ആര്‍ആര്‍ആര്' റിലീസിനായി കാത്തിരിക്കുകയാണ് ആരാധകര്. ജൂനിയര് എന്‍ടിആര്, രാംചരണ് എന്നിവരാണ് ചിത്രത്തില് പ്രധാന കഥാപാത്രങ്ങളായി എത്തുന്നത്. ചിത്രത്തിലെ ഗാനത്തിന്റെ പ്രമോ പുറത്തുവിട്ടിരിക്കുകയാണ് ഇപോള്. തെലുങ്ക്, തമിഴ്, മലയാളം, കന്നഡ ഭാഷകളിലാണ് ചിത്രം എത്തുക. മലയാളം ഭാഷയിലെ ചിത്രത്തിന് വേണ്ടി ഗാനം ആലപിച്ചിരിക്കുന്നത് കെ എസ് ഹരിശങ്കര്, യാസിന് നിസാര് എന്നിവര് ചേര്‍ന്നാണ്. മരഗതമണിയാണ് മലയാളം ചിത്രത്തിന്റെ സംഗീത സംവിധായകന്. മലയാളം ഭാഷയിലെ ചിത്രത്തിലെ ഗാനരചന നിര്‍വഹിക്കുന്നത് മങ്കൊമ്പ് ഗോപാലകൃഷ്ണന് ആണ്.\n🔳ഹൃദയസ്പര്‍ശിയായ വരികളും ആലാപനവും കൊണ്ട് ശ്രദ്ധേയമായി നടന് നന്ദു പാടിയ 'കടല് കാട്ടിത്തരാം' എന്ന ഗാനം. വിസ്‌കി എന്ന ചിത്രത്തിന്ന് വേണ്ടി അരുണ് അയ്യപ്പന്റെ വരികള്‍ക്ക് കാവാലം ശ്രീകുമാര് ആണ് സംഗീതം പകര്‍ന്നിരിക്കുന്നത്. നടന് മോഹന്‍ലാലും പ്രിയ സുഹൃത്ത് പാടിയ ഗാനം ഫേസ്ബുക്കില് പങ്കുവച്ചു. സംവിധായകനാകാന് കൊതിച്ച് സിനിമാരംഗത്തേക്കു വരികയും പിന്നീട് അഭിനേതാവാകുകയും ചെയ്ത താരമാണ് നന്ദലാല് കൃഷ്ണമൂര്‍ത്തി എന്ന നന്ദു. 30 വര്‍ഷമായി നന്ദു മലയാള സിനിമയുടെ ഭാഗമാണ്.\n🔳ഓഡി ഇന്ത്യ അതിന്റെ 2021 ഔഡി ക്യു5ഫെയ്സ്ലിഫ്റ്റ് 2021 നവംബര് 23-ന് ഇന്ത്യയില് അവതരിപ്പിക്കും. ഇന്ത്യയില് പുറത്തിറങ്ങുന്നതിന് മുമ്പ് തന്നെ 2021 ഓഡി ക്യു5ഫെയ്സ്ലിഫ്റ്റിന്റെ പ്രീ-ബുക്കിംഗ് കഴിഞ്ഞ മാസം ഒരു ലക്ഷം രൂപ പ്രാരംഭ ടോക്കണ് തുകയില് ആരംഭിച്ചിരുന്നു. ഓഡി ഇന്ത്യയ്ക്ക് 2021 ഓഡി ക്യു5 പുതിയ പുറം നിറങ്ങളും പ്രതീക്ഷിക്കാം. 2021 ഓഡി ക്യു5 ഫെയ്സ്ലിഫ്റ്റിന്റെ പവര് കണക്കുകള് ലോഞ്ചില് വെളിപ്പെടുത്തും.\n🔳ടി കെ സി വടുതല, സി അയ്യപ്പന്, പി എ ഉത്തമന് തുടങ്ങി പ്രിന്‍സ് അയ്മനം വരെയുള്ള കഥാകൃത്തുക്കളുടെ ഇരുപത്തിമൂന്ന് കഥകള്. 'ഞാറുകള്'. എം ആര് രേണുകുമാര്. ഒലീവ് പബ്ളിക്കേഷന്‍സ്. വില 228 രൂപ.\n🔳ഒരു പുതിയ പഠനമനുസരിച്ച്, അരി ശരിയായി പാകം ചെയ്തില്ലെങ്കില് അത് അപകടകരവും അനാരോഗ്യകരവുമാണ്. ഇത് ക്യാന്‍സറിന് കാരണമാകുകയും ചെയ്യും. രാസവസ്തുക്കളുടെ മായം കലര്‍ത്തലും ഗുരുതരമായ ആരോഗ്യപ്രശ്നങ്ങളിലേക്കും നയിക്കുന്നു. പൂര്‍ണമായും വേവിക്കാത്ത അരി ഭക്ഷണമായി കഴിക്കുന്നത് ക്യാന്‍സര് സാധ്യത വര്‍ദ്ധിപ്പിക്കും. ഇംഗ്ലണ്ടിലെ ക്വീന്‍സ് യൂണിവേഴ്സിറ്റി ബെല്‍ഫാസ്റ്റിന്റെ പഠനമനുസരിച്ച്, കീടങ്ങളില് നിന്ന് വിളയെ സംരക്ഷിക്കുന്നതിനും നല്ല വിളവ് നല്‍കുന്നതിനും ഉപയോഗിക്കുന്ന രാസവസ്തുക്കളും കീടനാശിനികളും നെല്ലിനെ അങ്ങേയറ്റം അപകടകരമാക്കുന്നു. ഇത് ആര്‍സെനിക് വിഷബാധയ്ക്ക് കാരണമാകുകയും ചെയ്യും. അരി ക്യാന്‍സറിനെ പ്രോത്സാഹിപ്പിക്കുന്ന ഒരു കാര്‍സിനോജന് ആണെന്ന് അവകാശപ്പെടുന്ന ഒട്ടേറെ പഠനങ്ങളുണ്ട്. 90 കളില് കാലിഫോര്‍ണിയ ടീച്ചേഴ്സ് സ്റ്റഡി നടത്തിയ പഠനത്തില് സ്ത്രീകളില് സ്തനാര്‍ബുദം ഉള്‍പ്പെടെയുള്ള അര്‍ബുദ സാധ്യതകള് കണ്ടെത്തിയിട്ടുണ്ട്. മൊത്തം 9,400 ആള്‍ക്കാര് ക്യാന്‍സര് ബാധിതരാണെന്ന് കണ്ടെത്തി. ഏറ്റവും സാധാരണമായി കണ്ടെത്തിയത് സ്തനാര്‍ബുദവും ശ്വാസകോശ അര്‍ബുദവുമാണ്. വിവിധ ധാതുക്കളില് അടങ്ങിയിരിക്കുന്ന ഒരു രാസവസ്തുവാണ് ആര്‍സെനിക്. അരിയില് ഉയര്‍ന്ന തോതില് ആര്‍സെനിക് കാണപ്പെടുന്നു, അത് ശരിയായി പാകം ചെയ്തില്ലെങ്കില് വിഷബാധയ്ക്ക് കാരണമാകും. ഗവേഷകര് പറയുന്നതനുസരിച്ച്, അരി പാകം ചെയ്യുന്നതിനുമുമ്പ്, രാത്രി മുഴുവന് വെള്ളത്തില് മുക്കിവയ്ക്കുക. ഇത് ചെയ്യുന്നതിലൂടെ അതിന്റെ വിഷാംശത്തിന്റെ അളവ് 80 ശതമാനം വരെ കുറയ്ക്കാനാകും.\nഗുരുവിന്റെ പാഠശാലയിലെ ഒരു വിദ്യാര്‍ത്ഥിക്ക് രാത്രിയില് ചില ദുശ്ശീലങ്ങളുണ്ട്. എല്ലാദിവസവും അവന് മതില് ചാടി പുറത്ത് പോകുമായിരുന്നു. ഒരു പാതിരാവില് അവന് മതിലുചാടുന്നത് ഗുരു കണ്ടു. ചാരിവെച്ച ഒരു മരക്കമ്പില് ചവിട്ടിയാണ് അവന് മതില് ചാടിയിരുന്നത്. ഒരു ദിവസം അവന് ചാടിപ്പോയ ശേഷം മരക്കൊമ്പ് എടുത്തുമാറ്റി പകരമായി ഗുരു തന്നെ നിന്നു. നേരംവെളുക്കാന് ആയപ്പോള് തിരികെയെത്തിയ ശിഷ്യന് മരക്കൊമ്പ് എന്ന് കരുതി ഗുരുവിന്റെ മുതുകില് ചവിട്ടി മതിലിനിപ്പുറമെത്തി. ഗുരുവിനെ കണ്ട ഭയപ്പാടോടെ അവന് നിന്ന് വിറക്കുമ്പോള് വാല്‍ല്യത്തോടെ, സ്നേഹത്തോടെ അവന്റെ ശിരസ്സില് തടവി, മുതുകില് തട്ടി ചിരിച്ചു. പിന്നീടവന് മതില് ചാടിയില്ല. കരുതലോടെ ഉള്ള ഒരു തലോടല്, സ്നേഹത്തോടെയുള്ള ഒരു പുഞ്ചിരി അത് വലിയ ഒരു ആശ്വാസം തന്നെയാണ്. എല്ലാവരും അത് ആഗ്രഹിക്കുന്നുന്നുമുണ്ടാകും. തലോടലില് ഒരു പാട് കാര്യങ്ങളുണ്ട്, അതില് സ്നേഹമന്ത്രങ്ങളുണ്ട്. അതില് ഒത്തിരി ആശ്വാസം അടങ്ങിയിട്ടുണ്ട്. അത് നല്‍കുന്ന കരുത്ത് പറഞ്ഞറിയിക്കാന് കഴിയില്ല. എല്ലാ ദുഃഖങ്ങളും അതില് വീണുടയും. ജീവിതം ഒരുപാട് വേഗത്തിലാണ് കടന്നു പോകുന്നത്. ആര്‍ക്കും ആരെയും ഒന്ന് പരിഗണിയ്ക്കാന് പോലുമാകാത്ത അത്ര വേഗത്തില്.. ഈ കാലത്തില് ഒരു തലോടല് നല്‍കാന്, ഒരു കരുതല് ആയി മാറാന് നമുക്കും സാധിക്കട്ടെ - ശുഭദിനം.